Bigg Boss Malayalam Season3Latest Episode 18 March Live Online | Indian Express Malayalam\nBigg Boss Malayalam Season3Latest Episode 18 March: ബിഗ് ബോസ് ഹൗസിലെ 31-ാം ദിവസത്തെ കാഴ്ചകൾ\nMarch 18, 2021 5:26:55 pm\nBigg Boss Malayalam Season3Latest Episode 17 March Live Online Updates: ബിഗ് ബോസ് ഹൗസിൽ 31 ദിവസങ്ങൾ പിന്നിട്ടിരിക്കുകയാണ് മത്സരാർത്ഥികൾ. ഇതിനിടയിൽ പലരുടെയും മുഖംമൂടികൾ അഴിഞ്ഞുവീണു. ശക്തർ ദുർബലരായി, ദുർബലരാണെന്ന് തോന്നിയ മത്സരാർത്ഥികൾ മികച്ച പ്രകടനങ്ങളോടെ കയറി വന്നു. ആദ്യ ദിവസങ്ങളിലെ അപരിചിതത്വം മാറിയതോടെ മത്സരബുദ്ധിയോടെ മികച്ച പ്രകടനമാണ് മത്സരാർത്ഥികൾ കാഴ്ച വച്ചു കൊണ്ടിരിക്കുന്നത്.\nBigg Boss Malayalam Yesterday Episode: ഉത്സവമേളം തീർത്ത് ‘കളിയാട്ടം’ ടാസ്ക്\nരണ്ടു ദിവസമായി ‘കളിയാട്ടം’ ഗെയിമിന്റെ ഉത്സവമേളത്തിലാണ് ബിഗ് ബോസ് വീട്. പാട്ട് പ്ലേ ചെയ്തു തുടങ്ങുമ്പോൾ മത്സരാർത്ഥികൾ എന്തു ജോലി ചെയ്യുകയാണെങ്കിലും അത് നിർത്തിവച്ച് 10 സെക്കന്റുകൾക്ക് അകത്ത് സ്റ്റേജിലെത്തി പെർഫോം ചെയ്യണം. അല്ലെങ്കിൽ മത്സരാർത്ഥികൾക്ക് അവരുടെ അവസരം നഷ്ടപ്പെടും എന്ന് ബിഗ് ബോസ് വ്യക്തമാക്കി.\n22:29 (IST)18 Mar 2021\nഈ ആഴ്ചയിൽ മികച്ച പെർഫോമൻസ് കാഴ്ച വച്ചവർ\nഈ ആഴ്ചയിലെ പെർഫോമൻസിന്റെ അടിസ്ഥാനത്തിൽ മത്സരാർത്ഥികൾ വോട്ടെടുപ്പിലൂടെ തിരഞ്ഞെടുത്തത് മൂന്നു പേരെയാണ്. മണിക്കുട്ടൻ, ഋതു, കിടിലം ഫിറോസ് എന്നിവരാണ് ബിഗ് ബോസ് ഹൗസിൽ നടന്ന വോട്ടെടുപ്പിൽ കൂടുതൽ വോട്ടുകൾ നേടിയത്. മൂവരും അടുത്ത ആഴ്ചയിലെ ക്യാപ്റ്റൻസി ടാസ്കിലേക്ക് യോഗ്യത നേടി.\nതുമ്പീ ചെവി പൊത്തിക്കോ, ഇതൊന്നും കേൾക്കാൻ കൊള്ളൂല; ഭാഗ്യലക്ഷ്മിയോട് മണിക്കുട്ടൻ\nറംസാൻ നൃത്തം ചെയ്യുമ്പോൾ താനെന്തിനാണ് എല്ലാവരെയും മുന്നിൽ നിന്നും പിടിച്ചുമാറ്റിയതെന്ന് എന്ന് ചോദിച്ച് അനൂപിനോട് കലഹിക്കുകയാണ് ഫിറോസ്. ഞാനും മീശമാധവൻ ആയെത്തിയ മണിക്കുട്ടനും ഉൾപ്പെടെയുള്ളവർ പെർഫോം ചെയ്തപ്പോൾ ക്യാമറ മറഞ്ഞു നിന്നിട്ട് റംസാന്റെ ഡാൻസ് സമയത്ത് താനെന്തിനാണ് അങ്ങനെ പെരുമാറിയത് എന്നാണ് ഫിറോസിന്റെ ചോദ്യം. വഴക്ക് അതിരു വിട്ടതോടെ അനൂപിനെതിരെ അസഭ്യവർഷം ചൊരിയുകയാണ് ഫിറോസ്. ബീപ്പ് ബീപ്പ് ശബ്ദത്തോടെ സെൻസർ ചെയ്താണ് ബിഗ് ബോസ് ഫിറോസിന്റെ സംഭാഷണം സംപ്രേഷണം ചെയ്തത്.\nവഴക്കിനിടെ ഭാഗ്യലക്ഷ്മിയ്ക്ക് അരികിലൂടെ പോയ മണിക്കുട്ടന്റെ ഡയലോഗ് ആണ് ശ്രദ്ധ നേടുന്നത്. ‘തുമ്പീ ചെവി പൊത്തിക്കോ, ഇതൊന്നും കുട്ടികൾ കേൾക്കാൻ കൊള്ളൂല,’ എന്നാണ് മണിക്കുട്ടൻ ഭാഗ്യലക്ഷ്മിയോട് പറയുന്നത്. ‘കളിയാട്ടം’ ടാസ്ക് പ്രകാരം അഞ്ചുവയസ്സുകാരിയുടെ വേഷമാണ് ഭാഗ്യലക്ഷ്മിയ്ക്ക് വീക്കിലി ടാസ്കിൽ കിട്ടിയിരിക്കുന്നത്.\n18:11 (IST)18 Mar 2021\nഫിറോസ് ഖാന്റെ അടുത്ത ലക്ഷ്യം അനൂപ്\nഭൂരിഭാഗം മത്സരാർത്ഥികളും ഫെയർ ഗെയിം കളിക്കുമ്പോൾ അൽപ്പം വേറിട്ട വഴികളിലൂടെയാണ് ഫിറോസ് ഖാന്റെ സഞ്ചാരം. ഫെയ്ക്ക് ആയ മുഖങ്ങളെ വലിച്ചു കീറുക എന്നതാണ് തന്റെ ദൗത്യമെന്ന് പലയാവർത്തി ഫിറോസ് ഖാൻ വ്യക്തമാക്കിയിട്ടുണ്ട്. ഓരോ ദിവസങ്ങളായി സഹമത്സരാർത്ഥികളെ പ്രകോപിച്ച് കണ്ടന്റ് ഉണ്ടാക്കുകയാണ് ഫിറോസ് ചെയ്യുന്നത്. പലപ്പോഴും ബിഗ് ബോസിൽ നിന്നും വാണിംഗ് കിട്ടിയിട്ടുണ്ടെങ്കിലും ഫിറോസ് തന്റെ വേട്ടയാടൽ തുടരുകയാണ്. അനൂപുമായി കൊമ്പു കോർക്കുന്ന ഫിറോസിനെയാണ് ഇന്നത്തെ പ്രമോയിൽ കാണാൻ സാധിക്കുന്നത്.\n18:05 (IST)18 Mar 2021\nആരൊക്കെയാണ് ക്യാപ്റ്റൻസി ടാസ്കിലേക്ക് യോഗ്യത നേടുക?\n‘കളിയാട്ടം’ ടാസ്കിലെ പെർഫോമൻസിന്റെ അടിസ്ഥാനത്തിലാണ് അടുത്തയാഴ്ചത്തെ ക്യാപ്റ്റൻസി ടാസ്കിലേക്കുള്ള നോമിനേഷൻ. നിഷ്പക്ഷമായി സഹ മത്സരാർത്ഥികളുടെ പ്രകടനത്തെ വിലയിരുത്തി തങ്ങളുടെ വോട്ടുകൾ രേഖപ്പെടുത്താൻ മത്സരാർത്ഥികൾക്കു കഴിയുമോ എന്നറിയാനുള്ള കാത്തിരിപ്പിലാണ് പ്രേക്ഷകർ. കഴിഞ്ഞ ആഴ്ച വീക്കിലെ ടാസ്കിൽ മികച്ച പ്രകടനം കാഴ്ച വച്ച മണിക്കുട്ടനായിരുന്നു ഡമാൽ പ്രതിഭ പട്ടം നൽകേണ്ടിയിരുന്നത് എന്ന് പ്രേക്ഷകരിൽ നിന്നും പരക്കെ വിമർശനം ഉയർന്നിരുന്നു.\n17:30 (IST)18 Mar 2021\nറംസാന്റെ പ്രകടനം കണ്ട് കിളി പോയി ഡിംപൽ\n‘കളിയാട്ടം’ ഗെയിമിന്റെ തുടർച്ച തന്നെയാണ് ഇന്നും എന്ന സൂചനകളാണ് പ്രമോ തരുന്നത്. റംസാന്റെ കിടിലൻ പ്രകടനത്തിന്റെ ഒരു പ്രമോ വീഡിയോ ആണ് ഇപ്പോൾ വൈറലാവുന്നത്. റംസാന്റെ മെയ് വഴക്കവും ചടുലമായ ചുവടുകളും കണ്ട് കിളി പോയി ഇരിക്കുന്ന ഡിംപലിനെയും വീഡിയോയിൽ കാണാം.\nWeb Title: Bigg boss malayalam season3latest episode 18 march live online updates


ദില്ലിയില് ബിജെപി അധികാരത്തിലേറുമെന്ന് ജെപി നദ്ദ! പണി തുടങ്ങി പ്രവര്‍ത്തകര് | BJP will win Delhi says working president JP Nadda - Malayalam Oneindia\nPublished: June 30 2019, 16:42 [IST]\nദില്ലി: നിയമസഭ തിരഞ്ഞെടുപ്പില് ദില്ലിയില് ബിജെപി തന്നെ അധികാരത്തില് ഏറുമെന്ന് ആത്മവിശ്വാസം പ്രകടിപ്പിച്ച് ബിജെപി വര്‍ക്കിങ്ങ് പ്രസിഡന്‍റ് ജെപി നദ്ദ. ദില്ലിയില് ബിജെപിയുടെ പ്രവര്‍ത്തക സമിതി യോഗത്തില് സംസാരിക്കുകയായിരുന്നു നദ്ദ. ദില്ലി പിടിക്കാന് ബിജെപി പ്രവര്‍ത്തകര് കഠിനാധ്വാനം ചെയ്യുകയാണ്. പാര്‍ട്ടി ഇവിടെ കൂറ്റന് വിജയം നേടും, നദ്ദ പറഞ്ഞു.\nകൃത്യമായ പദ്ധതിയാണ് ബിജെപി ദില്ലിയില് നടപ്പാക്കുന്നത്. പ്രവര്‍ത്തകര് തീവ്രമായ പ്രവര്‍ത്തനമാണ് നടത്തുന്നത്. 600 ഗ്രാമങ്ങളെ ഏറ്റെടുത്ത് അവിടുത്തെ ക്ഷേമ പ്രവര്‍ത്തനങ്ങള് പ്രവര്‍ത്തകര് ഇതിനോടകം ഏറ്റെടുത്ത് കഴിഞ്ഞു. ചേരികളിലെ സ്ഥിതി വിലയിരുത്താന് 21 രാത്രികളാണ് പ്രവര്‍ത്തകര് അവിടെ ചെലവിട്ടത്. ലോക്സഭ തിരഞ്ഞെടുപ്പില് ആകെയുള്ള 13,000 ബൂത്തില് 12,000 ബൂത്തും നേടിയ ബിജെപി വരാനിരിക്കുന്ന നിയമസഭ തിരഞ്ഞെടുപ്പും തൂത്തുവാരും, നദ്ദ പറഞ്ഞു.\nഎല്ലാവരും കര്‍ഷകരെ കുറിച്ച് പറയും, എന്നാല് ബിജെപിയാണ് പിഎം കിസാന് സമ്മാന് നിധി യോജന അവതരിപ്പിച്ചത്. ലോകത്തിലെ തന്നെ ഏറ്റവും വലിയ ആരോഗ്യ ക്ഷേമ പദ്ധതിയാണിത്. 16 ലക്ഷം പേരാണ് പദ്ധതിയുടെ ഗുണഭോക്താക്കള്. വൈദ്യുതി ഇല്ലാത്ത 18,000 ഗ്രാമങ്ങളിലെ 8 കോടി ജനങ്ങള്‍ക്ക് ഉജ്ജ്വല പദ്ധതി വഴി വൈദ്യുതി ലഭിച്ചെന്നും നദ്ദ പറഞ്ഞു. പാര്‍ട്ടിയാണ് പ്രഥമം. പാര്‍ട്ടിയെ ശക്തിപ്പെടുത്താന് എല്ലാവരും ഒരുമിച്ച് പ്രവര്‍ത്തിക്കണമെന്നും നദ്ദ കൂട്ടിച്ചേര്‍ത്തു.\nbjp JP Nadda election congress തിരഞ്ഞെടുപ്പ് ജെപി നദ്ദ ബിജെപി ദില്ലി കോണ്‍ഗ്രസ്\nBJP will win Delhi says working president JP Nadda\nStory first published: Sunday, June 30, 2019, 16:42 [IST]


റഫാല് യുദ്ധ വിമാനം സെപ്റ്റംബറിലെത്തും – Meddling Media\nഫ്രാന്‍സിലെ ദസ്സോ ഏവിയേഷന് നിര്‍മിച്ച ആദ്യ വിമാനമാണ് ഇന്ത്യയുടെ പ്രതിനിധികള് ഏറ്റുവാങ്ങുന്നത്. ഫ്രാന്‍സിലെ ബോര്‍ഡിയോക്‌സിലുള്ള ദസ്സോയുടെ പ്ലാന്റില് നിന്നാണ് പ്രതിരോധ മന്ത്രിയും വ്യോമസേനാ മേധാവിയും ചേര്‍ന്ന് ഫ്രഞ്ച് അധികൃതരില് നിന്ന് വിമാനം ഏറ്റുവാങ്ങുക.\nന്യൂഡല്‍ഹി: വിവാദങ്ങളിലൂടെ ജനശ്രദ്ധയാകര്‍ഷിച്ച റഫാല് എത്തുന്നു. വ്യോമസേനയ്ക്കായി വാങ്ങുന്ന റഫാല് യുദ്ധവിമാനം സെപ്റ്റംബര് 20ന് ഫ്രാന്‍സില് നിന്ന് ഏറ്റുവാങ്ങും. പ്രതിരോധമന്ത്രി രാജ്‌നാഥ് സിങ്ങും വ്യോമസേനാ മേധാവി ചീഫ് മാര്‍ഷലും ബി.എസ് ധനോവയുമായിരിക്കും ഏറ്റുവാങ്ങുക.\nഫ്രാന്‍സിലെ ദസ്സോ ഏവിയേഷന് നിര്‍മിച്ച ആദ്യ വിമാനമാണ് ഇന്ത്യയുടെ പ്രതിനിധികള് ഏറ്റുവാങ്ങുന്നത്. ഫ്രാന്‍സിലെ ബോര്‍ഡിയോക്‌സിലുള്ള ദസ്സോയുടെ പ്ലാന്റില് നിന്നാണ് പ്രതിരോധ മന്ത്രിയും വ്യോമസേനാ മേധാവിയും ചേര്‍ന്ന് ഫ്രഞ്ച് അധികൃതരില് നിന്ന് വിമാനം ഏറ്റുവാങ്ങുക. പ്രതിരോധമന്ത്രിയെയും വ്യോമസേനാ മേധാവിയെയും കൂടാതെ സേനാംഗങ്ങളും ഉദ്യോഗസ്ഥരുമടങ്ങുന്ന ഒരു സംഘവും ഫ്രാന്‍സിലേയ്ക്ക് പോകുന്നുണ്ടെന്ന് പ്രതിരോധ മന്ത്രാലയ വക്താവ് പറഞ്ഞു. 2016ലാണ് ഇന്ത്യ, ഫ്രാന്‍സില് നിന്ന് 36 റഫാല് പോര് വിമാനങ്ങള് വാങ്ങാന് കരാറില് ഒപ്പുവച്ചത്. 36 വിമാനങ്ങള്‍ക്ക് ഇന്ത്യയില് നിന്നും 7.87 ബില്യണ് യൂറോ (59000 കോടി രൂപ)യുടേതാണ് കരാര്.\nസംശയിക്കണ്ട……ഭക്ഷണം കഴിച്ചും വണ്ണം കുറയ്ക്കാം


on May 26, 2014\tകണ്ണൂര്: മുഖ്യമന്ത്രിയെ കല്ലെറിഞ്ഞ സംഭവത്തില് രണ്ട് സിപിഎം എംഎല്‍എമാര്‍ക്കെതിരെ കുറ്റപത്രം സമര്‍പ്പിച്ചു. എംഎല്‍എമാരായ സി.കൃഷ്ണന്, കെ.കെ.കൃഷ്ണന് എന്നിവരെ ഒന്നും രണ്ടും പ്രതികളാക്കിയാണ് പോലീസ് കുറ്റപത്രം സമര്‍പ്പിച്ചത്. കണ്ണൂര് ഒന്നാംക്‌ളാസ് ജുഡീഷ്യല് മജിസ്‌ട്രേട്ട് കോടതിയിലാണ് ഇന്നും കുറ്റപത്രം സമര്‍പ്പിച്ചത്. ആകെ 146 പ്രതികളാണ് കേസിലുള്ളത്. സംഭവുമായി ബന്ധപ്പെട്ട് നേരത്തെ സിപിഎം എംഎല്‍എമാരെ ചോദ്യം ചെയ്തിരുന്നു.


‘ആളൊരുക്ക’ത്തിെൻറ ആഹ്ലാദ നിറവിൽ എഡിറ്റർ വിഷ്ണു കല്യാണി | saudi-saudi news-gulf news | Madhyamam\ndate_range 15 Feb 2019 2:01 AM GMT\n‘ആളൊരുക്ക’ത്തിെൻറ ആഹ്ലാദ നിറവിൽ എഡിറ്റർ വിഷ്ണു കല്യാണി\nജുബൈൽ: ഇന്ദ്രൻസിന് മികച്ച നടനുള്ള സംസ്ഥാന പുരസ്കാരമുൾപ്പടെ നിരവധി അവാർഡുകൾ നേടിക്കൊടുത്ത ‘ആളൊരുക്കം’ സിന ിയമുടെ എഡിറ്റിങ് നിർവഹിക്കാൻ കഴിഞ്ഞതിലെ നിർവൃതിയിലാണ് നെയ്യാറ്റിൻകര സ്വദേശി വിഷ്ണു കല്യാണി. പരിചയ സമ്പത്തു ം പ്രാഗൽഭ്യവും മാത്രമല്ല കൈപിടിച്ചുയർത്താൻ ഗോഡ് ഫാദറും വേണ്ട സിനിമ മേഖലയിൽ മികവും സമർപ്പണവും കൊണ്ട് മുന്നേറു കയാണ് ഈ യുവാവ്.\n‘ബ്ലാക്ക് ഫോറസ്റ്റ്’ മുതൽ ‘സ്വർണ മത്സ്യങ്ങൾ’ വരെ ഇതിനകം പതിനഞ്ചോളം സിനിമകളിൽ സ്വതന്ത്രമാ യി എഡിറ്റിംഗ് നിർവഹിച്ച വിഷ്ണു കല്യാണിക്കിപ്പോൾ സിനിമകളുടെ ചാകരയാണ്. ഗ്രാൻഡ്മാസ്റ്റർ ജി.എസ് പ്രദീപിെൻറ വ ലംകൈ കൂടിയാണ് എന്നറിയുമ്പോഴാണ് സിനിമയിൽ മാത്രമല്ല വിഷ്ണു കൈവെക്കുന്നത് എന്ന് നാമറിയുന്നത്. കെ.സി പിള്ള അനുസ്മരണത്തോടനുബന്ധിച്ചു നവയുഗം സംഘടിപ്പിച്ച ഒരു ദിവസം നീണ്ട ക്വിസ് പ്രോഗ്രാം നടത്തുന്നതിനായി ജി.എസ് പ്രദീപിനൊപ്പം ജുബൈലിൽ എത്തിയ വിഷ്ണു തെൻറ സിനിമ വിശേഷങ്ങൾ ‘ഗൾഫ്‌മാധ്യമ’ വുമായി പങ്കുവെച്ചു.\nകേരള സർവകലാശാലക്ക് കീഴിൽ ബി.ബി.എ പഠിച്ച ശേഷം മൾട്ടി മീഡിയ പരിശീലനത്തിനായി കെൽട്രോണിൽ ചേർന്നു. മൂന്നു മാസത്തെ കോഴ്സ് കഴിഞ്ഞ് സതീഷ് മരത്തുങ്കലിെൻറ സ്റ്റുഡിയോയിൽ ജോലിക്ക് ചേർന്നതാണ് സിനിമയിലേക്ക് വഴി തുറന്നത്. സർക്കാറുദ്യോഗസ്ഥരായ മതാപിതാക്കൾക്ക് മകെൻറ ഇത്തരം ജോലികളിൽ താൽപര്യമില്ലായിരുന്നു. വീട്ടുകാരറിയാതെ സ്റ്റുഡിയോയിലെ എഡിറ്റിംഗ് ജോലികളും പഠനവും തുടർന്നു. ആയിടക്കാണ് ജോഷി മാത്യു സംവിധാനം ചെയ്ത മലയാള ചലച്ചിത്രം ‘ബ്ലാക്ക് ഫോറസ്റ്റ്’ എഡിറ്റ് ചെയ്യാനുള്ള അവസരം കൈവന്നത്. അത് ഒറ്റക്ക് ചെയ്ത് വിജയിച്ചതോടെ ഒട്ടനവധി അവസരങ്ങൾ തേടിവന്നു. നവാഗതനായ റിജു നായർ സംവിധാനം ചെയ്ത ‘സ്നേഹമുള്ളൊരാൾ കൂടെയുള്ളപ്പോൾ’എന്ന സിനിമയിലെ എഡിറ്റിംഗ് കൂടുതൽ അറിയപ്പെടാൻ ഇടയാക്കി. ഈ സിനിമകളുടെ എഡിറ്റിംഗ് വിലയിരുത്തിയാണ് സംവിധായകൻ വി.സി അഭിലാഷ് തെൻറ ‘ആളൊരുക്കം’ സിനിമ എഡിറ്റ് ചെയ്യാൻ ക്ഷണിക്കുന്നത്.\nഓട്ടൻ തുള്ളൽ കലാകാരനായ ഇന്ദ്രൻസിെൻറ കഥാപാത്രം, പപ്പു പിഷാരടി 16 വർഷം മുമ്പ് വീടു വിട്ടിറങ്ങിയ മകനെത്തേടി നടത്തുന്ന യാത്രയെക്കുറിച്ചാണ് പറയുന്നത്. പിഷാരടി മകൻ സജീവനെത്തേടി നഗരത്തിൽ അലഞ്ഞു തിരിഞ്ഞു നടക്കുന്നതിനിടെ വീണുപോകുന്നു. അജ്ഞാതനായി ആശുപത്രിയിൽ പ്രവേശിക്കപ്പെടുമ്പോൾ, അവിടെയുള്ള സീത എന്ന യുവഡോക്ടറും സുഹൃത്തുക്കളും ചേർന്ന് നടത്തുന്ന അന്വേഷണത്തിലൂടെയാണ് കഥ വികസിക്കുന്നത്. ‘ആളൊരുക്കം‘ എഡിറ്റിംഗ് തുടങ്ങിയപ്പോൾ തന്നെ എന്തോ പ്രത്യേകത അനുഭവപ്പെട്ടു. 20 മിനിറ്റ് സിനിമ കട്ട് ചെയ്തു മാറ്റി. മൂന്നു കഥാപാത്രങ്ങളെ തന്നെ ഇല്ലാതാക്കി. അതൊക്കെ സിനിമക്ക് വളരെ ഗുണം ചെയ്തു. വയലാർ സാംസ്‌കാരിക വേദിയടക്കം മികച്ച എഡിറ്റർക്കുള്ള പുരസ്‌കാരങ്ങൾ ലഭിച്ചപ്പോഴാണ് താൻ സിനിമയിൽ എഡിറ്റർ ആണെന്ന് നാട്ടുകാർ അറിയുന്നതെന്ന് വിഷ്ണു പറയുന്നു.അതിനു ശേഷമാണ് ജി.എസ് പ്രദീപ് തിരക്കഥയും സംവിധാനവും നിർവഹിച്ച ‘സ്വർണ മത്സ്യങ്ങൾ’ പൂർത്തിയാവുന്നത്.\nഅതിെൻറ ഷൂട്ടിങ് നടന്ന 28 ദിവസവും കൂടെ തന്നെ നിന്നു. എഡിറ്റിംഗ് പൂർത്തിയാക്കി ഈ മാസം 22ന് തീയറ്ററിൽ എത്തുന്ന സ്വർണ മത്സ്യങ്ങൾ വളരെ പ്രതീക്ഷയോടെയാണ് കാത്തിരിക്കുന്നത്. അതിനു ശേഷം ധാരാളം സിനിമകൾ എഡിറ്റിംഗിനായി ലഭിച്ചു കൊണ്ടിരിക്കുന്നു. സാങ്കേതികത്തികവും വേഗവും സിനിമയെ സംബന്ധിച്ച അറിവും എഡിറ്റിംഗ് ജോലിയിൽ മികവ് പുലർത്താൻ അനിവാര്യമാണെന്ന് വിഷ്ണു പറയുന്നു. ഏറെ വർഷങ്ങളായി ജി.എസ് പ്രദീപിനൊപ്പം മെഗാ ഷോകൾക്ക് മൾട്ടി മീഡിയ കൈകാര്യം ചെയ്യുന്നത് വിഷ്ണുവാണ്. സ്റ്റേജ് പെർഫോമൻസിൽ സമ്മർദം കൂടുതലാണ്. ആയിരങ്ങൾ പങ്കെടുക്കുന്ന ലൈവ് പരിപാടികളിൽ അൽപമൊന്നു പാളിയാൽ പരിപാടി മൊത്തം തകിടം മറിയും. പരിപാടിയെ സംബന്ധിച്ച് ചെറിയൊരു വിശദീകരണം മാത്രമേ ലഭിക്കുകയുള്ളൂ. ബാക്കിയൊക്കെ നമ്മൾ കണ്ടറിഞ്ഞു ചെയ്യണം. ഇതുവരെ തകരാറൊന്നും സംഭവിച്ചിട്ടില്ല. സൗദി കഴിഞ്ഞാൽ അടുത്ത പരിപാടി ദുബൈയിലാണ്. അതിനുശേഷം ഏറ്റെടുത്ത സിനിമകൾ പൂർത്തിയാക്കണം. നെയ്യാറ്റിൻകര ആറാലും മൂട് തുളസീ ഭവനിൽ സുരേന്ദ്രനാഥ്^ജലജ ദമ്പതികളുടെ മകനാണ് വിഷ്ണു.


കോവിഡ് ബാധിച്ച് സൗദിയിൽ ഒരു മലയാളി കൂടി മരിച്ചു | PravasiExpress\nനാടകകൃത്തും സംവിധായകനുമായ എ.ശാന്തകുമാര് അന്തരിച്ചു\nHome Lifestyle Obituary കോവിഡ് ബാധിച്ച് സൗദിയിൽ ഒരു മലയാളി കൂടി മരിച്ചു\nദമാം∙ കോവിഡ് ലക്ഷണങ്ങളോടെ ചികിത്സയിലായിരിക്കെ ഒരു മലയാളി കൂടി സൗദിയിലെ ദമാമിൽ മരിച്ചു. ആലപ്പുഴ വാടക്കൽ സ്വദേശി ജോണിച്ചൻ കുരിശിങ്കൽ (51) ആണ് ദമാം സെൻട്രൽ ആശുപത്രിയിൽ മരിച്ചത്. കഴിഞ്ഞ നാല് ദിവസമായി തീവ്രപരിചരണ വിഭാഗത്തിലായിരുന്ന ഇദ്ദേഹത്തിന് കോവിഡ് സ്ഥിരീകരിച്ചിരുന്നു.\nദമാം കേന്ദ്രമായുള്ള സ്വകാര്യ കരാർ കമ്പനിയില് ക്ലീനിംഗ് വിഭാഗത്തില് 27 വർഷമായി സൂപ്പര്‍വൈസര് ആയി ജോലി ചെയ്തു വരികയായിരുന്നു. ഭാര്യ റെജിമോൾ സ്‌റാക്കോ കമ്പനിക്ക് കീഴില് ദമാം മെഡിക്കല് കോംപ്ലക്‌സില് ജോലി ചെയ്യുന്നു. പ്രവാസം അവസാനിപ്പിച്ച് കഴിഞ്ഞ ഏപ്രിലിൽ നാട്ടില് പോവാന് ശ്രമിക്കുന്നതിനിടെ കോവിഡ് 19 തുടർന്ന് വിമാന സർവീസുകള് റദ്ദാക്കിയതിനാല് പോകാൻ കഴിഞ്ഞില്ല. മക്കള്: ഡോ.റോഷി, റെഷി.\nPrevious articleവന്ദേഭാരത് ദൗത്യം മൂന്നാംഘട്ടം: ആയിരത്തിലേറെ പ്രവാസികൾ ഇന്ന് കേരളത്തിലെത്തും\nNext articleലോകത്ത് 56.81 ലക്ഷം കോവിഡ് രോഗബാധിതർ; അമേരിക്കയില് മരണസംഖ്യ ഒരുലക്ഷം കടന്നു\nസൗദിയില് മലയാളികള് സഞ്ചരിച്ച വാഹനം അപകടത്തില്‍പ്പെട്ടു; രണ്ട് നഴ്‌സുമാര് മരിച്ചു\nബഹ്‌റൈനില് കോവിഡ് ബാധിച്ച് കണ്ണൂര് സ്വദേശി മരിച്ചു\nകഴിഞ്ഞ വർഷം മുതൽ ജോലി ഇല്ലാത്തതിനാൽ നികുതി അടയ്ക്കാൻ കഴിയുന്നില്ലെന്ന് ബോളിവുഡ് നടി കങ്കണ റണാവത്. ബോളിവുഡില് ഏറ്റവും കൂടുതല് നികുതി അടയ്ക്കുന്ന താരമാണ് താനെന്നും ‘വരുമാനത്തിന്റെ 45 ശതമാനവും...


മനുഷ്യക്കടത്ത്: എന്തുകൊണ്ടു നടപടിയെടുത്തില്ലെന്നു കോടതി : Deepika.com Kerala News\nകൊച്ചി: നെടുമ്പാശേരി വിമാനത്താവളം വഴിയുള്ള മനുഷ്യക്കടത്തു കേസില് ഉള്‍പ്പെട്ട ഉന്നത പോലീസ് ഉദ്യോഗസ്ഥര്‍ക്കെതിരേ എന്തുകൊണ്ടു നടപടിയെടുത്തില്ലെന്നു വ്യക്തമാക്കാന് ഹൈക്കോടതി ആവശ്യപ്പെട്ടു.\nമനുഷ്യക്കടത്തുമായി ബന്ധപ്പെട്ട ജാമ്യഹര്‍ജി പരിഗണിക്കവെയാണു ഹൈക്കോടതിയുടെ നിരീക്ഷണം. നേരത്തെ കേസന്വേഷിച്ച ക്രൈംബ്രാഞ്ച് ഡിവൈഎസ്പി സ്ഥലം മാറിയപ്പോള് മറ്റൊരാളെ നിയമിക്കാതിരുന്നത് എന്തുകൊണ്ടാ ണെന്നും കോടതി സര്‍ക്കാരിനോട് ആരാഞ്ഞു.\nകേസിലെ രണ്ടാം പ്രതി സൌദി എയര്‍ലൈന്‍സ് അറബി ട്രാന്‍സലേറ്റര് അബ്ദുള് ഹമീദ് സവാദിന്റെ ജാമ്യാപേക്ഷ പരിഗണിക്കവേയാണു ജസ്റീസ് പി.ഡി. രാജന് ഇക്കാര്യം ചോദിച്ചത്.\nകേസ് ഡയറി പരിശോധിച്ചപ്പോള് ഉന്നത പോലീസ് ഉദ്യോഗസ്ഥരുടെ പങ്കു വ്യക്തമായി. ഈ സാഹചര്യത്തിലാണു മറ്റു നടപടിക്കൊന്നും മുതിരാതെ അന്വേഷണം സിബിഐക്കു വിടാന് സര്‍ക്കാര് തീരുമാനിച്ചതെന്നു ഡയറക്ടര് ജനറല് ഓഫ് പ്രോസിക്യൂഷന് അറിയിച്ചു.\nഅതിനുള്ള നടപടിക്രമങ്ങള് പൂര്‍ത്തിയായിവരികയാണെന്നും സര്‍ക്കാര് അറിയിച്ചു. തുടര്‍ന്നു കേസ് സിബിഐക്കു വിട്ടുകൊണ്ടുള്ള സര്‍ക്കാര് തീരുമാനത്തിന്റെ രേഖകള് ഹാജരാക്കാന് കോടതി ആവശ്യപ്പെട്ടു. ഇന്നലെതന്നെ രേഖകള് ഹാജരാക്കാനാണു കോടതി ആവശ്യപ്പെട്ടതെങ്കിലും സംസ്ഥാന ആഭ്യന്തര മന്ത്രാലയത്തില്‍നിന്നുള്ള സന്ദേശം കോടതി പിരിയുന്നതുവരെ ലഭിച്ചില്ല.\nകോയന്പത്തൂരിൽ കാറപകടം; വിദ്യാർഥിനി മരിച്ചു\nതാമരശേരി: കട്ടിപ്പാറ കരിഞ്ചോലമല ഉരുൾപൊട്ടലിലെ അവസാന മൃതദേ...


കുടവയറൻ റോക്ക്സ് - അക്ഷരത്താളുകൾ\nHome » Story » കുടവയറൻ റോക്ക്സ്\nനിങ്ങളുടെ വയറു വല്ലാണ്ട് ചാടുന്നുണ്ട് കേട്ടോ….\nകൂരിക്കു പരിഞ്ഞില് വെച്ചപോലെയുണ്ട് ഇപ്പോൾ കണ്ടാൽ !!!\nകുടവയർ ഉണ്ടേൽ പ്രായം തോന്നിക്കും മനുഷ്യാ..\nനിന്റെ ഭർത്താവു അങ്ങ് വയസായിപ്പോയല്ലോടിയെന്ന് നാട്ടുകാരു ചോദിക്കുന്നതിനു മുൻപേ വേഗം വല്ല ജിമ്മിലും ജോയിൻ ചെയ്യ് …അല്ലെങ്കിൽ അധികം താമസിക്കാതെ എല്ലാവരും നിങ്ങളെ അപ്പച്ചാ എന്ന് വിളിക്കാൻ തുടങ്ങും….ഞാൻ പറഞ്ഞേക്കാം.\nഎനിക്ക് ഇതിനൊക്കെ എവിടെയാണെടി സമയം…?\nരാവിലെ എഴുന്നേറ്റു ജോലിക്കു പോകുന്നതാ….തിരിച്ചെത്തുമ്പോഴേക്കും ഒരു സമയമാകും….വന്നിട്ട് ജിമ്മിൽ പോക്കൊന്നും നടക്കത്തില്ല ….നിലത്തു നിന്നിട്ടു വേണ്ടേ അഭ്യാസം കാണിക്കാൻ?\nവേണമെങ്കിൽ ചക്ക വേരിലും കായ്ക്കും….\nആണുങ്ങൾ എപ്പോഴും നല്ല ഫിറ്റ് ആയിട്ട് നടക്കണം….അല്ലേലും നിങ്ങളൊരു കുഴി മടിയനാ….ജിമ്മിൽ പോയാൽ കുറച്ചു കഷ്ടപ്പെടണം….അത് അവോയിഡ് ചെയ്യാനുള്ള എസ്ക്യൂസ്സ് എല്ലാം നിങ്ങൾ കണ്ടു പിടിക്കും.\nഒരുതരത്തിൽ അവളു പറയുന്നതിലും കര്യമില്ലാതില്ല…\nഈ കുടവയറ് ഒരു ശല്യം തന്നെയാ….എത്ര നല്ല പാന്റും ഷർട്ടും ഇട്ടാലെന്താ….അതിന്റെ എല്ലാം മുകളിൽ വയറിങ്ങനെ പ്രൊജക്റ്റ് ചെയ്തു നിൽക്കും.\nഈ ഹൃതിക്കിനെയും സൽമാനെയുമൊക്കെ സമ്മതിക്കണം……ഇത്രയും തിരക്കിനിടയിൽ ഇവന്മാരിതെങ്ങനെ മെയിന്റൈൻ ചെയ്തു പോകുന്നു …..?\nഅപ്പച്ചാ ….എന്ന് വിളിക്കുമെന്നോ..????\nകാണിച്ചു താരമെടി….നീ കളിയാക്കിയ കൂരിയുടെ പരിഞ്ഞിലില്ലേ….? അതു ഞാൻ സിക്സ് പാക്ക് ആക്കിയിട്ടേ അടങ്ങു….ഇതു സത്യം!!!\nരണ്ട് മാസം….രണ്ടേ….രണ്ട് മാസം മതി….നീ നോക്കിക്കോ….എന്നെ കണ്ടാൽ ചിലപ്പോൾ നിനക്കുപോലും തിരിച്ചറിയില്ല ….സൽമാനെ തോൽപ്പിക്കുന്ന ഫിഗറുമായി ഞാൻ നിന്റെ മുൻപിൽ നിൽക്കും ….പെൺപിള്ളേര് ദാണ്ടെ……….. എന്റെ അടുത്തു\nവന്നു ഇങ്ങനെ…ക്യു നിൽക്കും….നീ കണ്ടോണം.\nഅല്പം വയറുണ്ടായത് ഇത്ര വലിയ തെറ്റാണോ..?\nഓ….കാണാം….ആദ്യം ജിമ്മിലൊന്ന് ജോയിൻ ചെയ്യ് ….എന്നിട്ടു വീരവാദം അടിക്ക്..പണ്ടേ നിങ്ങൾക്ക് തള്ളലിനൊരു കുറവുമില്ലല്ലോ….\nശെടാ….ഇവൾ വീണ്ടും ….വീണ്ടും ഗോൾ അടിക്കുക ആണല്ലോ….? അങ്ങനെയാണെങ്കിൽ കാണിച്ചു തരാമെടി നീ നോക്കിക്കോ.\nമാസം നാനൂറ്റി അൻപത് ദിർഹംസ് ….നാട്ടിലെ ഏഴായിരത്തി എഴുന്നൂറു രൂപ!!!.\nഫീസ് അല്പം കൂടുതലാ…എന്നാലും അവളുടെ അടുത്ത് തോറ്റു കൊടുക്കരുതല്ലോ..നല്ല ജിമ്മിൽത്തന്നെ അങ്ങ് ചേർന്നു.\nഎടീ…ഞാൻ നാളെ രാവിലെ മുതൽ ജിമ്മിൽ പോകുകയാ..വെളുപ്പിനെ അഞ്ചു മണിക്ക്.\nഓ….ആയിക്കോട്ടെ..(ഞാൻ ചൊവ്വയിൽ വരെ പോയിട്ടുവരാം എന്നു പറഞ്ഞാൽ പോലും അവൾ വിശ്വസിക്കും….പക്ഷേ ജിമ്മിൽ പോകുന്ന കാര്യം..ങ്ങേ ..ങ്ങേ..എവിടെ…)\nപോയിട്ട് വരുമ്പോൾ രണ്ടു ഗ്ലാസ് പാൽ ചൂടാക്കി അതിൽ രണ്ടു പച്ച മുട്ടയും അടിച്ചു വെച്ചേക്കണം….കുറച്ചു ബദാം രാത്രിയിൽ തന്നെ വെള്ളത്തിലിട്ടു കുതിർത്തു വെച്ചേര്..പിന്നെ കുറച്ചു സലാഡും…കൂട്ടത്തിൽ രണ്ട് ഏത്തക്കയും കൂടി പുഴുങ്ങി വെച്ചേക്കണം..\nഅതൊക്കെ ഞാൻ ചെയ്തോളാം….നിങ്ങളൊന്നു പോയാൽ മതി.സമയത്തു വിളിച്ചെഴുന്നേൽപ്പിക്കുന്നതും ഹെൽത്തി ഫുഡ് തരുന്നതുമൊക്കെ ഞാൻ നോക്കിക്കോളാം..കേട്ടോ.\nഎന്റെ കർത്താവേ ..ഓരോരുത്തന്മാർ കിടന്നു മരണ ഓട്ടവും …ചാട്ടവും …ജിമ്മിൽ!!!!\nവല്ല മിസ്റ്റർ വേൾഡ് മത്സരത്തിനു വല്ലതും പോകുന്നോ ഇവരെല്ലാം…?\nഇവന്മാർക്കെല്ലാം എന്താ കക്ഷത്തും മസിലുണ്ടോ..? അതോ പരു വല്ലതുമാണോ…? നടക്കുമ്പോൾ എല്ലാവരും കക്ഷം ദേഹത്ത് മുട്ടിക്കാതെ കൈ ഒന്നര മീറ്റർ അകറ്റിപ്പിടിച്ചു നടക്കുന്നു.\nആദ്യ ദിവസത്തെ ട്രെഡ്മില്ലിൽ കിടന്നുള്ള എന്റെ തത്തി ചാട്ടം കണ്ടിട്ടാണെന്നു തോന്നുന്നു അവിടുത്തെ മസിൽ വീരന്മാരെല്ലാം കൂടി ഒരുമാതിരി ആക്കി ചിരിച്ചോ എന്നൊരു സംശയം.\nകുഴപ്പമില്ല ലോകത്തിലെ ആരുടെ വെല്ലുവിളിയും കളിയാക്കലും നമ്മള് സഹിക്കും.പക്ഷേ …..കെട്ടിയോളുടെ …..അത് നമ്മള് സഹിക്കൂല…മക്കളേ…\nനിങ്ങള് നോക്കിക്കോ…ഒറ്റ മാസം..അതൊന്നു കഴിഞ്ഞോട്ടെ….. എന്റെ ഫിഗറും മസിലും കണ്ടു അസൂയ മൂത്തു നിനക്കൊക്കെ ഭ്രാന്ത് പിടിക്കും….\nരണ്ടഴ്ച കൊണ്ടുതന്നെ ബലൂണുപോലെ വീർത്തിരുന്ന കുടവയറ് നന്നായി കുറഞ്ഞു…\nശരീരം കാണുമ്പോൾ ഒരു അഭിമാനം തോന്നിത്തുടങ്ങിയിട്ടുണ്ട്….\nകൂട്ടുകാരന്മാരൊക്കെ…ഡാ… നീയങ്ങു സ്മാർട്ട് ആയല്ലോടാ…എന്നു പറയുമ്പോൾ മനസ്സിൽ ലഡു രണ്ടു പൊട്ടും……കെട്ടിയോളുടെ മുഖത്താണെൽ അബുദാബി ബിഗ് ടിക്കറ്റ് അടിച്ച സന്തോഷമാ..അപ്പോൾ.\nഉള്ളത് പറയണമല്ലോ …എന്നും നാലരക്കു തന്നെ അവൾ വിളിച്ചെഴുന്നേല്പിക്കും.\nജിം കഴിഞ്ഞു വരുമ്പോൾ മുട്ട ,പാൽ,സാലഡ് ,ഫ്രൂട്സ് ,ബദാം എന്നു വേണ്ടാ എല്ലാം റെഡി..ഇവൾക്ക് ഇത്രയും സ്നേഹം ഉണ്ടായിരുന്നോ..? എന്ത് പാവമാ…എന്റെ ഭാര്യ!!എന്ന് ഇടക്ക് തോന്നിപ്പോയി.\nഅന്നു ശനിയാഴ്ച അവധി ആയതു കൊണ്ടു വെറുതേ ഭാര്യയുമായി ഷോപ്പിംഗിനു സിറ്റി സെന്റർ വരെ പോയതാ..അപ്പോൾ ദാണ്ടെ… നേരേ കേറി വരുന്നു പണ്ട് കോളേജിൽ ഒരുമിച്ചു പഠിച്ച ….മറിയാമ്മ….\nആളൊരു പാവമാ…പക്ഷേ ലക്കും ലഗാനവും ഇല്ലാതെ..സംസാരിച്ചു കളയും..പരിസരം നോക്കില്ല…കോടാലി മറിയാമ്മ എന്നാണ് ഞങ്ങൾ വിളിക്കുന്നത്.\nഎന്നേ കണ്ടതും ഭാര്യ അടുത്തു നിൽക്കുന്നതൊന്നും ഓർക്കാതെ …എന്റെ വയറ്റത്തിട്ടു ഒരു ചെറിയ ഇടി തന്നിട്ട് അവളങ്ങു തുടങ്ങി….”എടാ….നീ പഴയതിലും അങ്ങ് സുന്ദരനായല്ലോ…ദിവസത്തിന് ദിവസം നീ സ്മാർട്ട് ആയി വരിക ആണെടാ….!! ഫോട്ടോസൊക്കെ ഫേസ്ബുക്കിൽ കാണുന്നുണ്ട് …സൂപ്പറാ എല്ലാം… മൂന്നു പിള്ളേരുടെ അപ്പനാണെന്നു പറയില്ല ഇപ്പോൾ കണ്ടാൽ.\nകോളേജിൽ പഠിക്കുമ്പോൾ പെൺപിള്ളേര് മുഴുവൻ ഇവന്റെ പുറകെ ആയിരുന്നു കേട്ടോ ….ഞാനും ഒന്നു രണ്ടു വട്ടം ഇവനെ വളക്കാൻ നോക്കിയതാ.പക്ഷേ നടന്നില്ല…ഹാ ..ഹാ..ഹാ.\nകെട്ടിയോളുടെ നേരേ നോക്കി വായിൽ വന്നതെല്ലാം വിളിച്ചു പറഞ്ഞിട്ട്…ആ കോടാലി മറിയ ദിഗന്തങ്ങൾ പൊട്ടുമാറു അവളുടെ തനതു ശൈലിയിൽ ഒറ്റച്ചിരി.\nആ സംഭവം കഴിഞ്ഞിട്ട് ഇന്നേക്ക് രണ്ടു മാസം കഴിഞ്ഞു…പിന്നീടൊരിക്കലും എന്റെ വീട്ടിൽ വെളുപ്പിനെ നാലരക്ക് അലാറം അടിച്ചിട്ടില്ല….നിർബന്ധിച്ചു ജിമ്മിൽ വിടാൻ ആളില്ലാതെ പാവം എന്റെ വയറു ദാണ്ടെ… ഏകദേശം ഇങ്ങനെ ആയിട്ടുണ്ട് 😪😪😪\nPrevious Post: തെരുവ്\nNext Post: മരണങ്ങളുടെ തുരുത്ത് Part 16


സിപിഎം ജില്ലാ കമ്മിറ്റി ഓഫീസിനു നേരെ ബോംബേറ്; കോഴിക്കോട് ജില്ലയില് ഇന്ന് ഹര്‍ത്താല് – Chandrika Daily\nBy chandrika Friday June 9, 2017 01:48 am\nസിപിഎം ജില്ലാ കമ്മിറ്റി ഓഫീസിനു നേരെ ബോംബേറ്; കോഴിക്കോട് ജില്ലയില് ഇന്ന് ഹര്‍ത്താല്\nകോഴിക്കോട്: സിപിഎം ജില്ലാ കമ്മിറ്റി ഓഫീസിനു നേരെയുണ്ടായ ബോംബേറില് പ്രതിഷേധിച്ച് ഇടതു മുന്നണി ഇന്ന് കോഴിക്കോട് ജില്ലയില് ആഹ്വാനം ചെയ്ത ഹര്‍ത്താല് ആരംഭിച്ചു. വൈകിട്ട് ആറു വരെയാണ്…\nകോഴിക്കോട്: സിപിഎം ജില്ലാ കമ്മിറ്റി ഓഫീസിനു നേരെയുണ്ടായ ബോംബേറില് പ്രതിഷേധിച്ച് ഇടതു മുന്നണി ഇന്ന് കോഴിക്കോട് ജില്ലയില് ആഹ്വാനം ചെയ്ത ഹര്‍ത്താല് ആരംഭിച്ചു. വൈകിട്ട് ആറു വരെയാണ് ഹര്‍ത്താല്. സിപിഎം ജില്ലാ സെക്രട്ടറി പി.മോഹനന് യാത്ര കഴിഞ്ഞ് കാറില് ഓഫീസിലേക്ക് കയറുന്നതിനിടെയാണ് ബോംബേറുണ്ടായത്. രണ്ടു സ്റ്റീല് ബോംബുകളാണ് എറിഞ്ഞത്. ഇതില് ഒരെണ്ണം പൊട്ടി. ഓഫീസ് വരാന്തയിലുണ്ടായിരുന്ന സിപിഎം പ്രവര്‍ത്തകന് സുര്‍ജിത്തിന് പരിക്കേറ്റു. വയനാട് റോഡില് ക്രിസ്ത്യന് കോളജിന സമീപത്താണ് ഓഫീസ്. ബോംബെറിഞ്ഞ ശേഷം അഞ്ചു പേര് ഓഫീസിനു പിന്നിലേക്ക് ഓടി രക്ഷപ്പെടുന്നതായി മോഹനന് പറഞ്ഞു. സംഭവത്തിനു പിന്നില് ആര്‍എസ്എസാണെന്ന് സിപിഎം ആരോപിച്ചു.\nഅതേസമയം, വടകര ആര്‍എസ്എസ് കാര്യാലയത്തിനു നേരെ നടന്ന ആക്രമണത്തില് പ്രതിഷേധിച്ച് അഞ്ചു നിയമസഭാ മണ്ഡലങ്ങലില് ആര്‍എസ്എസും ഹര്‍ത്താലിന് ആഹ്വാനം ചെയ്തിട്ടുണ്ട്. വടകര, കൊയിലാണ്ടി, കുറ്റ്യാടി, നാദാപുരം, പേരാമ്പ്ര എന്നിവിടങ്ങളിലാണ് ആര്‍എസ്എസ് ഹര്‍ത്താല്. അവശ്യ സര്‍വീസുകളെ ഒഴിവാക്കിയിട്ടുണ്ടെന്ന് നേതാക്കള് അറിയിച്ചു.\nCategories: Culture, More, Views Tags: harthal


News | കോവിഡ് ബാധിച്ച് കോഴിക്കോട് സ്വദേശി കുവൈത്തിൽ മരിച്ചു; മൃതദേഹം കോവിഡ് പ്രോട്ടോകോൾ പ്രകാരം സംസ്‌കരിക്കും - MarunadanMalayalee.com\nAugust 02, 202003:13 PM IST Permalink\nകുവൈത്ത് സിറ്റി: കോഴിക്കോട് സ്വദേശി കുവൈത്തിൽ കോവിഡ് ബാധിച്ച് മരിച്ചു. കോഴിക്കോട് ചക്കിട്ടപാറ സ്വദേശി വാഴേപറമ്പിൽ സുനിൽകുമാർ ആണ് മരിച്ചത്. 38 വയസ് മാത്രമായിരുന്നു പ്രായം. ശൈഖ് ജാബിർ ആശുപത്രിയിൽ കോവിഡ് ചികിത്സയിലായിരുന്നു. ഗ്ലോബൽ ഇന്റർനാഷനൽ കമ്പനി ജീവനക്കാരനായിരുന്നു. ഭാര്യ: ഗോപിക. മൃതദേഹം കോവിഡ് പ്രോട്ടോകോൾ പ്രകാരം കുവൈത്തിൽ സംസ്‌കരിക്കും.


ആകാശവും ഭൂമിയുമല്ല മന്ത്രിമാരുടെ അതിർത്തികൾ vd satheesan\nതോമസ് ഐസക്കിനെതിരെ കേസെടുക്കണം എന്നു പറഞ്ഞ മുന് നിലപാട് ആവര്‍ത്തിക്കുന്നുവെന്നും വി.ഡി സതീശന് ഫേസ്ബുക്കില് കുറിച്ചു.\n30 Nov, 2020 at 10:06 AM\nധനകാര്യ മന്ത്രി തോമസ് ഐസകിന്‍റെ പരാമര്‍ശത്തിനെതിരെ വി.ഡി സതീശന് എം.എല്.എ രംഗത്ത്. ചട്ടപ്രകാരമല്ലാതെ വിജിലൻസ് ഉദ്യോഗസ്ഥർ റെയ്ഡിനുവന്നാൽ ശാഖകളിൽ കയറ്റരുതെന്ന് കെ.എസ്.എഫ്.ഇ.ക്ക് ധനമന്ത്രി ഡോ. തോമസ് ഐസക് നിർദേശം നൽകിയിരുന്നു, പ്രത്യാഘാതങ്ങളുണ്ടായാല് താന് നോക്കിക്കൊള്ളാമെന്നും ധനകാര്യ മന്ത്രി അഭിപ്രായപ്പെട്ടിരുന്നു. ഇതിന്‍റെ ചുവടുപിടിച്ചാണ് വി.ഡി സതീശന് എം.എല്.എയുടെ വിമര്‍ശനം.\nവിജിലൻസ് എന്നത് അഴിമതി തടയാനുള്ള പൊലീസ് ഏജൻസിയാണെന്നും, വിജിലൻസിനെ തടയണം എന്ന് പറഞ്ഞാൽ ഒരു കുറ്റകൃത്യം നടന്ന സ്ഥലത്ത് പൊലീസ് പ്രവേശിക്കുന്നത് തടയണം എന്ന് പറയുന്നതിന് തുല്യമാണെന്നും വിഡി സതീശന് കുറ്റപ്പെടുത്തി.\nഔദ്യോഗിക കൃത്യനിർവ്വഹണം തടസ്സപ്പെടുത്തുന്നതും അതിന് ആഹ്വാനം ചെയ്യുന്നതും ഐ.പി.സി 353-ാം വകുപ്പനുസരിച്ച് ശിക്ഷാർഹമാണ്, ഐസക്കിനെതിരെ കേസെടുക്കണം എന്നു പറഞ്ഞ മുന് നിലപാട് ആവര്‍ത്തിക്കുന്നു. വിഡി സതീശന് ഫേസ്ബുക്കില് കുറിച്ചു.\nവി.ഡി സതീശന് എം.എല്.എയുടെ ഫേസ്ബുക്ക് പോസ്റ്റിന്‍റെ പൂര്‍ണരൂപം\nകെ എസ് എഫ് ഇ യുടെ ബ്രാഞ്ചുകളിൽ വിജിലൻസിനെ കയറ്റരുതെന്നും, അതിന്റെ പേരിൽ എന്ത് വന്നാലും താൻ നോക്കിക്കൊള്ളാമെന്നും ധനകാര്യ മന്ത്രി തോമസ് ഐസക്ക്. വിജിലൻസ് എന്നത് അഴിമതി തടയാനുള്ള പോലീസ് ഏജൻസിയാണ്. വിജിലൻസിനെ തടയണം എന്ന് പറഞ്ഞാൽ ഒരു കുറ്റകൃത്യം നടന്ന സ്ഥലത്ത് പോലീസ് പ്രവേശിക്കുന്നത് തടയുന്നതിന് തുല്യമാണ്. ഔദ്യോഗിക കൃത്യനിർവ്വഹണം തടസ്സപ്പെടുത്തുന്നതും അതിന് ആഹ്വാനം ചെയ്യുന്നതും ഇന്ത്യൻ പീനൽ കോഡിലെ 353-ാം വകുപ്പനുസരിച്ച് ശിക്ഷാർഹമാണ്. ഐസക്കിനെതിരെ കേസെടുക്കണം. ഞാൻ നേരത്തെ പറഞ്ഞത് ആവർത്തിക്കുന്നു.\nമുകളിൽ ആകാശവും താഴെ ഭൂമിയുമല്ല മന്ത്രിമാരുടെ അതിർത്തികൾ. അവർ ഭരണഘടനയുടെയും നിയമങ്ങളുടെയും ചട്ടക്കൂടുകളിൽ നിന്ന് പ്രവർത്തിക്കാൻ ബാധ്യസ്ഥരാണ്.\nKSFEVD Satheeshanവിഡി സതീശ‍ന്‍കെ.എസ്.എഫ്.ഇതോമസ് ഐസക്


Moto G31 Smartphone With 50MP Camera Launched In India; Price Starts From Rs 12,999 | 50 എംപി ക്യാമറയുള്ള മോട്ടോ ജി31 സ്മാർട്ട്ഫോൺ ഇന്ത്യൻ വിപണിയിലെത്തി, വില വെറും 12,999 രൂപ മാത്രം - Malayalam Gizbot\n| Published: Monday, November 29, 2021, 16:40 [IST]\nകുറച്ച് ആഴ്ച്ചകൾക്ക് മുമ്പാണ് മോട്ടറോള യൂറോപ്പിൽ മോട്ടോ ജി സീരീസിന് കീഴിൽ അഞ്ച് സ്മാർട്ട്ഫോണുകൾ അവതരിപ്പിച്ചത്. കുറഞ്ഞ വിലയ്ക്ക് മികച്ച സവിശേഷതകൾ നൽകുന്നവയായിരുന്നു ആ ഡിവൈസുകൾ. ഇപ്പോഴിതാ ഇതിൽ ഒരു സ്മാർട്ട്ഫോൺ മോട്ടറോള ഇന്ത്യയിൽ എത്തിച്ചിരിക്കുകയാണ്. മോട്ടോ ജി31 എന്ന ഡിവൈസാണ് കമ്പനി ഇന്ത്യയിൽ അവതരിപ്പിച്ചിരിക്കുന്നത്. ഈ വർഷം ആദ്യം പുറത്തിറങ്ങിയ മോട്ടോ ജി30 സ്മാർട്ട്ഫോണിന്റെ പിൻഗാമിയാണ് ഈ പുതിയ സ്മാർട്ട്ഫോൺ.\nമീഡിയടെക് ഹീലിയോ ജി85 എസ്ഒസി, 5,000mAh ബാറ്ററി, ട്രിപ്പിൾ പിൻ ക്യാമറ സെറ്റപ്പ് തുടങ്ങിയ സവിശേഷതകളുള്ള സ്മാർട്ട്ഫോൺ രണ്ട് കളർ ഓപ്ഷനുകളിലാണ് പുറത്തിറക്കിയിരിക്കുന്നത്. ഈ ഡിവൈസിൽ ഫിംഗർപ്രിന്റ് സെൻസറും ഫേസ് അൺലോക്ക് ഫീച്ചറും നൽകിയിട്ടുണ്ട്. 36 മണിക്കൂർ വരെ ബാറ്ററി ലൈഫ് നൽകുന്ന ഈ ഡിവൈസിൽ 20W ടർബോപവർ ഫാസ്റ്റ് ചാർജിങ് സപ്പോർട്ടും കമ്പനി നൽകുന്നുണ്ട്. ഈ സ്മാർട്ട്ഫോണിന്റെ വിലയും സവിശേഷതകളും നോക്കാം.\nമോട്ടോ ജി31: വിലയും ലഭ്യതയും\nമോട്ടോ ജി31 സ്മാർട്ട്ഫോൺ ഇന്ത്യയിൽ അവതരിപ്പിച്ചിരിക്കുന്നത് രണ്ട് വേരിയന്റുകളിലാണ്. ഈ ഡിവൈസിന്റെ4ജിബി റാമും 64 ജിബി സ്റ്റോറേജുമുള്ള മോഡലിന് ഇന്ത്യയിൽ 12,999 രൂപയാണ് വി.6ജിബി റാമും 128 ജിബി സ്റ്റോറേജുമുള്ള മോഡലിന് 14,999 രൂപ വിലയുണ്ട്. ബേബി ബ്ലൂ, മെറ്റിയോറൈറ്റ് ഗ്രേ കളർ ഓപ്ഷനുകളിലാണ് ഈ സ്മാർട്ട്ഫോൺ വരുന്നത്. ഡിസംബർ 6ന് ഉച്ചയ്ക്ക് 12 മണി മുതൽ ഫ്ലിപ്പ്കാർട്ട് വഴി ഫോണിന്റെ വിൽപ്പന ആരംഭിക്കും.\nമോട്ടോ ജി31: സവിശേഷതകൾ\nമോട്ടോ ജി31 സ്മാർട്ട്ഫോണിൽ 6.4-ഇഞ്ച് ഫുൾ-എച്ച്‌ഡി+ (1,080x2,400 പിക്‌സൽ) ഒലെഡ് ഡിസ്പ്ലെയാണ് ഉള്ളത്. 60Hz റിഫ്രഷ് റേറ്റ്, 409പിപിഐ പിക്സൽ ഡെൻസിറ്റി, 20:9 അസ്പാക്ട് റേഷിയോ എന്നിവയുള്ള ഹോൾ-പഞ്ച് ഡിസ്‌പ്ലേയാണ് ഇത്. എആർഎം മാലി-ജി52 എംസി2 ജിപിയു ഉള്ള ഡിവൈസിന് കരുത്ത് നൽകുന്ന മീഡിയടെക് ഹെലിയോ ജി85 എസ്ഒസിയാണ്.6ജിബി വരെ റാമുള്ള ഈ സ്മാർട്ട്ഫോണിൽ 128 ജിബി വരെ സ്റ്റോറേജുണ്ട്. ഈ സ്റ്റോറേജ് തികയാത്ത ആളുകൾക്കായി ഹൈബ്രിഡ് മൈക്രോ എസ്ഡി കാർഡ് സ്ലോട്ട് വഴി 1 ടിബി വരെ എക്സ്പാൻഡ് ചെയ്യാനും സാധിക്കും.\nമോട്ടറോളയുടെ പുതിയ സ്മാർട്ട്ഫോൺ മൂന്ന് പിൻക്യാമറകളുമായിട്ടാണ് വരുന്നത്. എഫ്/1.8 അപ്പർച്ചർ, പിഡിഎഎഫ്, ക്വാഡ്-പിക്‌സൽ സാങ്കേതികവിദ്യ എന്നിവയുള്ള 50-മെഗാപിക്‌സൽ പ്രൈമറി സെൻസറാണ് ഡിവൈസിൽ ഉള്ളത്. ഇതിനൊപ്പം എഫ്/2.2 അപ്പേർച്ചറും 118-ഡിഗ്രി ഫെൽഡ്-ഓഫ്-വ്യൂ (FoV) ഉള്ള 8-മെഗാപിക്സൽ വൈഡ് ആംഗിൾ ക്യാമറയും എംഫ്/2.4 അപ്പേർച്ചർ ഉള്ള 2-മെഗാപിക്സൽ മാക്കോ സെൻസറുമാണ് ട്രിപ്പിൾ റിയർ ക്യാമറ സെറ്റപ്പിൽ നൽകിയിട്ടുള്ളത്. ഒരു എൽഇഡി ഫ്ലാഷും ക്യാമറ സെറ്റപ്പിനൊപ്പം ഉണ്ട്.\nമോട്ടോ ജി31 സ്മാർട്ട്ഫോണിന്റെ പിൻ ക്യാമറ മോഡുകളിൽ ഡ്യുവൽ ക്യാപ്ചർ, സ്പോട്ട് കളർ, നൈറ്റ് വിഷൻ, പോർട്രെയ്റ്റ്, ലൈവ് ഫിൽട്ടർ, എആർ സ്റ്റിക്കറുകൾ, പ്രോ മോഡ് എന്നിവയടക്കമുള്ളവ നൽകിയിട്ടുണ്ട്. ഡിവൈസിന്റെ മുൻവശത്ത് സെൽഫികൾക്കും വീഡിയോ കോളുകൾക്കുമായി സ്മാർട്ട്ഫോണിൽ 13 മെഗാപിക്സൽ സെൽഫി ക്യാമറയാണ് നൽകിയിട്ടുള്ളത്. എഫ് / 2.2 അപ്പേർച്ചറുള്ള ഫ്രണ്ട് ക്യാമറയാണ് ഇത്. ആൻഡ്രോയിഡ് 11 സ്റ്റോക്ക് സോഫ്‌റ്റ്‌വെയറിലാണ് ഈ ഡിവൈസ് പ്രവർത്തിക്കുന്നത്. ഹൈബ്രിഡ് ഡ്യുവൽ സിം സ്ലോട്ടും (നാനോ + നാനോ/ മൈക്രോ എസ്ഡി) ഫോണിലുണ്ട്.\n2W ടർബോപവർ ഫാസ്റ്റ് ചാർജിങ് സപ്പോർട്ടുള്ള 5,000mAh ബാറ്ററിയാണ് മോട്ടോ ജി31 പായ്ക്ക് ചെയ്യുന്നത്. ഈ ബാറ്ററി 36 മണിക്കൂർ വരെ ബാക്ക്അപ്പ് നൽകുമെന്ന് മോട്ടറോള അവകാശപ്പെടുന്നു. 4ജി എൽടിഇ, എഫ്എം റേഡിയോ, 3.5എംഎം ഓഡിയോ ജാക്ക്, ബ്ലൂടൂത്ത് v5, ഡ്യുവൽ-ബാൻഡ് വൈ-ഫൈ 802.11 ac, യുഎസ്ബി ടൈപ്പ്-സി പോർട്ട്, ജിപിഎസ്, GLONASS എന്നിവയും മറ്റും കണക്റ്റിവിറ്റി ഓപ്ഷനുകളിൽ ഉൾപ്പെടുന്നു. ഫിംഗർപ്രിന്റ് റീഡറും ഫേസ് അൺലോക്ക് പിന്തുണയും ഉണ്ട്. ബോർഡിലുള്ള സെൻസറുകളിൽ പ്രോക്സിമിറ്റി സെൻസർ, ആക്സിലറോമീറ്റർ, ആംബിയന്റ് ലൈറ്റ് സെൻസർ, എസ്എആർ സെൻസർ, ഗൈറോസ്കോപ്പ്, ഇ-കോമ്പസ് എന്നിവ ഉൾപ്പെടുന്നു. ഫോണിന് 180 ഗ്രാം ഭാരമാണ് ഉള്ളത്.\nMoto G31 smartphone launched in India with 50MP camera and 5000mAh battery. Price of this smartphone starts at Rs 12,999.\nStory first published: Monday, November 29, 2021, 16:40 [IST]


തിരുഹൃദയ ഭക്തി തിരുസഭയിൽ: ചരിത്രവഴികളിലൂടെ | Catholic Church News Malayalam\nHome Articles തിരുഹൃദയ ഭക്തി തിരുസഭയിൽ: ചരിത്രവഴികളിലൂടെ\nതിരുഹൃദയ ഭക്തി തിരുസഭയിൽ: ചരിത്രവഴികളിലൂടെ\nതിരുസഭയുടെ വിശ്വാസധാരയിൽ ചിരപ്രതിഷ്ഠ നേടിയ ഒരു ഭക്തിയാണ് ഈശോയുടെ തിരുഹൃദയത്തോടുള്ള സവിശേഷമായ ഭക്തി. നമ്മുടെ ദേവാലയങ്ങളിൽ, അടുത്ത വെള്ളിയാഴ്ച ആദ്യ വെള്ളിയാഴ്ചയാണെന്ന അറിയിപ്പ് നമ്മളിന്നും കേൾക്കാറുണ്ട്. വെള്ളിയാഴ്ചയുടെ പ്രസക്തി ഈശോയുടെ തിരുഹൃദയ വണക്കവുമായി ബന്ധപ്പെട്ടാണ്. എങ്ങനെയാണ് ഈ വണക്കം നമ്മുടെ വിശ്വാസജീവിതത്തിൽ ഇത്ര ശക്തമായി വേരു പിടിച്ചത്? ഇതിനു പുറകിലുള്ള ദൈവികമായ ഇടപെടലുകളും ചരിത്രപരമായ വസ്തുതകളും നമുക്ക് മനസ്സിലാക്കാൻ ശ്രമിക്കാം.\nസഭയുടെ സ്ഥാപനം മുതൽ തന്നെ തിരുഹൃദയത്തോടുള്ള ഭക്തി സഭയിൽ നിലനിന്നിരുന്നു. കാൽവരിയിലെ കുരിശിൽ ഈശോയുടെ ഹൃദയം പിളർക്കപ്പെട്ടപ്പോൾ മുതൽ ആരംഭിച്ചതാണ് ഇത്. ഹൃദയഭേദകമായ ഈ കാഴ്ചയ്ക്ക് ദൃക്സാക്ഷികളായ പരിശുദ്ധ കന്യകാമറിയവും വി. യോഹന്നാനും ജീവിതം മുഴുവൻ ഈശോയുടെ ഹൃദയത്തെക്കുറിച്ച് ധ്യാനിച്ചിട്ടുണ്ടാകും. തന്റെ തിരുതനയന്റെ കുരിശുമരണത്തിന് ദൃക്സാക്ഷിയാകേണ്ടി വന്ന ഒരു അമ്മയ്ക്ക് താങ്ങാവുന്നതിലും വലിയ ഒരു കാഴ്ചയായിരുന്നു ഇത്. ഇതുകണ്ട പരിശുദ്ധ അമ്മയുടെ ഹൃദയവും വേദനിച്ചു. ഈശോയുടെ തിരുഹൃദയ വണക്കത്തോടൊപ്പം മാതാവിന്റെ വിമലഹൃദയ ഭക്തിയും സഭയിൽ വേറൊരു ധാരയിലൂടെ കടന്നുവന്നത് മറ്റൊരു ചരിത്രവസ്തുത.\nവേദപാരംഗതനും ദൈവശാസ്ത്രജ്ഞനും തത്വചിന്തകനും മാലാഖയ്ക്ക് അടുത്ത വിശുദ്ധിയുടെ ഉടമയുമായ വി. ബൊനവഞ്ചർ (1221-74) കർത്താവിന്റെ തിരുമുറിവുകളെക്കുറിച്ച് ധ്യാനിച്ചുകൊണ്ട് ഇപ്രകാരം പറയുമായിരുന്നു: “എത്രയും സ്നേഹമുള്ള തിരുമുറിവുകളെ, നിങ്ങൾ വഴിയായി എന്റെ ഈശോയുടെ സ്നേഹത്തിന്റെ ഏറ്റവും ഉള്ളറയിലേക്ക് ഞാൻ പ്രവേശിക്കുകയും എന്റെ ഗേഹം അവിടെ കണ്ടെത്തുകയും ചെയ്തിരിക്കുന്നു. ഈ മുറിവുകളിലൂടെ അങ്ങയുടെ തിരുഹൃദയവുമായുള്ള ഐക്യം സാധിക്കുന്ന ആത്മാവ് അനുഭവിക്കുന്ന മാധുര്യം എത്രയോ ഉന്നതമാണ്. നോക്കൂ, പറുദീസായുടെ വാതിൽ തകർക്കപ്പെട്ടു കഴിഞ്ഞിരിക്കുന്നു. അവിടേയ്ക്ക് പ്രവേശനം നിഷേധിച്ചിരുന്ന വാളുകൾ (ഉൽ. 3:24) പടയാളിയുടെ കുന്തം മൂലം നശിപ്പിക്കപ്പെട്ടിരിക്കുന്നു. ഇതാ നിത്യജ്ഞാനത്തിന്റെയും നിത്യസ്നേഹത്തിന്റെയും നിധിശേഖരം എല്ലാവർക്കുമായി തുറന്നിരിക്കുന്നു. ഈ മുറിവുകളിലൂടെ നമുക്ക് കർത്താവിൻറെ ഹൃദയത്തിലേക്ക് കടക്കാം.”\nഈശോയുടെ തിരുഹൃദയത്തിന് വി. ജർത്രൂദിനോട് പ്രത്യേക ഒരു മമത ഉണ്ടായിരുന്നു. തന്റെ ആരാധ്യഹൃദയത്തോടുള്ള ഒരു ജ്വലിക്കുന്ന സ്നേഹം അവിടുന്ന് അവളിൽ ആളിക്കത്തിച്ചു. ഈശോയുടെ ഹൃദയത്തെക്കുറിച്ച് ധ്യാനിച്ചുകൊണ്ട് വിശുദ്ധ പറഞ്ഞ വാക്കുകൾ ഇവയാണ്: “ലോഭമില്ലാതെ അവിടുന്നെന്നിലേക്ക് ചൊരിഞ്ഞ എണ്ണമില്ലാത്ത കൃപകളേക്കാൾ വിലയേറിയ ഒരു സമ്മാനം, തന്റെ സ്നേഹത്തിന്റെയും സൗഹൃദത്തിന്റെയും ഒരു ഉപഹാരം, അവിടുത്തെ ആരാധ്യമായ ഹൃദയം എനിക്ക് ലഭിച്ചിരിക്കുന്നു. അവിടുത്തെ ദൈവത്വത്തിന്റെ പേടകവും കവിഞ്ഞൊഴുകുന്ന എല്ലാ ആനന്ദങ്ങളുടെയും നീരുറവയും ആണത്. അവിടുത്തെ ഏറ്റവും സൂക്ഷിച്ചുവയ്ക്കപ്പെട്ട നിഗൂഢതകൾ ഞാൻ അറിഞ്ഞതും ഏറ്റവും ശുദ്ധമായ ആനന്ദം ഞാനനുഭവിച്ചതും ഏറ്റവും മഹത്തരമായ തന്റെ സ്പർശനത്താൽ ഞാൻ ബഹുമാനിതയായതും ആ തിരുഹൃദയം വഴിയായിരുന്നു. എന്റെ കർത്താവേ എന്റെ ദൈവമേ, നിന്റേതായതെല്ലാം ഞാൻ നിനക്കു തരുന്നു. ഈ ദിവ്യഹൃദയത്തിലൂടെ എന്റെ എല്ലാ ആരാധനകളും കീർത്തനങ്ങളും അങ്ങേക്ക് ഞാൻ സമർപ്പിക്കുന്നു” – ഒരു മിസ്റ്റിക്കിന്റെ വാക്കുകളാണിവ.


മൊബൈല് റീച്ചാര്‍ജ്: വാര്‍ഷിക പ്ലാനുകളില് സൂപ്പര് ഏത് ? ഉത്തരം തേടി വിഷമിക്കേണ്ട | reliance jio annual recharge plan is better than others\nമൊബൈല് റീച്ചാര്‍ജ്: വാര്‍ഷിക പ്ലാനുകളില് സൂപ്പര് ഏത് ? ഉത്തരം തേടി വിഷമിക്കേണ്ട\nMumbai, First Published 11, Dec 2019, 9:28 PM\nഎയര്‍ടെല്, വോഡഫോണ് ഐഡിയ, റിലയന്‍സ് ജിയോ എന്നിവയ്ക്ക് എല്ലാം തന്നെ 1699 രൂപയുടെ പ്രീപെയ്ഡ് പ്ലാന് ഉണ്ടായിരുന്നു. എന്നാല്, പുതിയ വിലവര്‍ദ്ധനവ് പ്രാബല്യത്തില് വന്നതോടെ, 365 ദിവസത്തെ പദ്ധതിയുടെ അന്തിമ വിലയില് കാര്യമായ വ്യത്യാസമുണ്ട്\nപുതിയ ഡാറ്റാ താരിഫ് വര്‍ദ്ധനവ് ബിഎസ്എന്‍എല് ഒഴികെയുള്ള മിക്കവാറും എല്ലാ ടെലികോം ഓപ്പറേറ്റര്‍മാരും നടപ്പിലാക്കി കഴിഞ്ഞു. റിലയന്‍സ് ജിയോ, ഭാരതി എയര്‍ടെല്, വോഡഫോണ് ഐഡിയ എന്നിവയെല്ലാം പ്രീപെയ്ഡ് പ്ലാനുകളുടെ വില 40% വരെ ഉയര്‍ത്തി. മുമ്പത്തേതിനേക്കാള് കൂടുതല് വിലയ്ക്ക് 28 ദിവസം, 84 ദിവസം, അല്ലെങ്കില് 365 ദിവസത്തെ ജനപ്രിയ പ്ലാനുകള്‍ക്കെല്ലാം വര്‍ധനവ് നടപ്പിലായി കഴിഞ്ഞു. ഈ നിലയ്ക്ക് വാര്‍ഷിക പ്ലാനില് ഏറ്റവും മികച്ചത് ആരുടേത് എന്ന ചോദിച്ചാല് ജിയോ തലയുയര്‍ത്തി നില്‍ക്കുമെന്നതാണ് വാസ്തവം.\nമുന്‍പ്, ടെലികോം ഓപ്പറേറ്റര്‍മാരിലുടനീളം വരിക്കാര്‍ക്ക് 1,699 രൂപയാണ് വാര്‍ഷിക പ്ലാനിനായി ഈടാക്കിയിരുന്നത്. ഭാരതി എയര്‍ടെല്, വോഡഫോണ് ഐഡിയ, റിലയന്‍സ് ജിയോ എന്നിവയ്ക്ക് എല്ലാം തന്നെ 1699 രൂപയുടെ പ്രീപെയ്ഡ് പ്ലാന് ഉണ്ടായിരുന്നു. എന്നാല്, പുതിയ വിലവര്‍ദ്ധനവ് പ്രാബല്യത്തില് വന്നതോടെ, 365 ദിവസത്തെ പദ്ധതിയുടെ അന്തിമ വിലയില് കാര്യമായ വ്യത്യാസമുണ്ട്.\nഒരു വര്‍ഷം മുഴുവന് പ്രീപെയ്ഡ് പ്ലാന് ലഭിക്കാന് ആഗ്രഹിക്കുന്ന വരിക്കാര്‍ക്ക് ഇപ്പോള് അതേ ആനുകൂല്യങ്ങള്‍ക്കായി 40% അല്ലെങ്കില് അല്‍പ്പം കൂടുതല് നല്‍കേണ്ടിവരുമെന്നാണ് ഇതിനര്‍ത്ഥം. ഇതിനര്‍ത്ഥം ഭാരതി എയര്‍ടെല്ലിന്റെയും വോഡഫോണ് ഐഡിയയുടെയും കാര്യത്തില്, വാര്‍ഷിക പദ്ധതിക്ക് 2,398 രൂപ അല്ലെങ്കില് ഏകദേശം 2,400 രൂപയാണ് വില. പക്ഷേ, അതിശയകരമെന്നു പറയട്ടെ, റിലയന്‍സ് ജിയോയുടെ സ്ഥിതി അതല്ല. 365 ദിവസത്തെ സാധുതയുള്ള റിലയന്‍സ് ജിയോ പ്രീപെയ്ഡ് പ്ലാന് 2,199 രൂപയ്ക്ക് മാത്രമേയുള്ളു. വരിക്കാര്‍ക്ക് 200 രൂപ ലാഭിക്കാം.\nറിലയന്‍സ് ജിയോയില് നിന്നുള്ള 2,199 രൂപ പ്രീപെയ്ഡ് പ്ലാന് ഉപയോക്താക്കള്‍ക്ക് പ്രതിദിനം 1.5 ജിബി ഡാറ്റ 365 ദിവസത്തേക്ക് 100 എസ്എംഎസ് വാഗ്ദാനം ചെയ്യുന്നു. കോളിംഗിനെക്കുറിച്ച് പറയുമ്പോള്, സബ്‌സ്‌ക്രൈബര്‍മാര് പരിധിയില്ലാത്ത ജിയോ ടു ജിയോ കോളിംഗ് ആസ്വദിക്കുന്നു, എന്നാല് മറ്റ് നെറ്റ്‌വര്‍ക്കുകളിലേക്കുള്ള കോളുകളുടെ കാര്യത്തില്, കഴിഞ്ഞ വര്‍ഷം മുഴുവന് 12,000 മിനിറ്റാണ് സബ്‌സ്‌ക്രൈബര്‍മാരെ ക്യാപ്പ് ചെയ്യുന്നത്, അവര്‍ക്ക് മിനിറ്റില്6പൈസ നല്‍കേണ്ടിവരും.\nമറുവശത്ത്, വോഡഫോണ് ഐഡിയയില് നിന്നോ ഭാരതി എയര്‍ടെല്ലില് നിന്നോ വര്‍ഷത്തിലുടനീളമുള്ള പ്രീപെയ്ഡ് പ്ലാനുകള്‍ക്കായി പോയാല്, ഈ പ്ലാനുകള്‍ക്ക് 2,398 രൂപ വിലയുണ്ടെങ്കിലും, വരിക്കാര്‍ക്ക് മറ്റ് ഓപ്പറേറ്റര്‍മാരിലേക്ക് വിളിക്കുമ്പോള് പരിധിയില്ലാത്ത കോളിംഗ് ലഭിക്കും. ഈ പ്ലാനുകളിലെ ഡാറ്റ ഓഫര് റിലയന്‍സ് ജിയോയ്ക്ക് സമാനമാണ്, ഇത് പ്രതിദിനം 1.5 ജിബി ഡാറ്റയാണ്. അതിനാല്, നിങ്ങള് ഒരു റിലയന്‍സ് ജിയോ വരിക്കാരനാണെങ്കില് ഡാറ്റ ഉപയോഗിക്കുന്നതാണ് പ്രീപെയ്ഡ് പ്ലാനിലുള്ള നിങ്ങളുടെ പ്രാഥമിക ലക്ഷ്യം, മറ്റ് ഓപ്പറേറ്റര്‍മാരോട് നിങ്ങള് വളരെ കുറച്ച് കോളുകള് ചെയ്യുന്നുവെങ്കില്, 2,199 രൂപ പ്രീപെയ്ഡ് പ്ലാന് നിങ്ങള്‍ക്ക് ആവശ്യമില്ല. അതിനു വേണ്ടി മറ്റൊരു ആനുവല് വാലിഡിറ്റി പ്ലാന് ജിയോയ്ക്ക് ഉണ്ട്. 1,299 രൂപ വില വരുന്ന 365 ദിവസത്തെ സാധുതയുള്ള പ്രീപെയ്ഡ് പ്ലാന് ആണിത്. ഈ പ്ലാന് വര്‍ഷം മുഴുവന് 24 ജിബി ഡാറ്റ വാഗ്ദാനം ചെയ്യുന്നു. ഈ പ്ലാനിലെ കോളിംഗ് ആനുകൂല്യം 2,199 രൂപ പ്രീപെയ്ഡ് പ്ലാനിലുള്ളതിന് സമാനമാണ്.\nLast Updated 11, Dec 2019, 9:28 PM\nവാര്‍ഷിക പ്ലാനുകളില് സൂപ്പര് ഏത്\nവാര്‍ഷിക പ്ലാനുകളില് സൂപ്പര്\nreliance jio annual recharge plan is better than others\nreliance jio annual recharge


ബി ജി എന്' ന്റെ ലോകം: May 2016\nദുഃഖമേ നിന്നുടെ പാതകൾ തുറക്കുക .\nകാത്തിരിപ്പാണ് മനസ്സേ നിന്നിൽ\nവേദനകൾക്ക് ബീജമാകുന്നതും .\n........ ബി ജി എൻ വർക്കല\nസ്ഥലകാലങ്ങളെ അടയാളപ്പെടുത്തുമ്പോള് എഴുത്തുകാരനില് സന്നിവേശിക്കുന്ന തിക്കുമുട്ടലുകള് ആണ് പലപ്പോഴും അവയെ വായനക്കാരന് അരോചകമായി തോന്നിപ്പിക്കുകയോ , അതുമല്ലങ്കില് വായനയിലൂടെ തെറ്റായ ചിന്തകളിലേക്കും , ആശയങ്ങളിലേക്കും പലപ്പോഴും അഭിപ്രായങ്ങളിലേക്കും എത്തിക്കുകയോ ചെയ്യുക . ജീവിച്ചിരിക്കുന്നവരുടെ ചരിത്രം രേഖപ്പെടുത്തുമ്പോഴും, നമുക്ക് മുന്നില് നടക്കുന്ന സംഭവങ്ങള് പറയുമ്പോഴും അത് വായനക്കാരന് അനുഭവവേദ്യം ആകണം എങ്കില് അതില് യാഥാര്‍ത്ഥ്യത്തിന്റെ ചിത്രം ഉണ്ടാകുക തന്നെ വേണം .\n'സിറാജ് നായര്' എന്ന പ്രവാസിയായ എഴുത്തുകാരന്റെ ആദ്യത്തെ നോവല് ആണ് "ഒലിവിന് പൂക്കള്" . ഇത് പ്രതിനിധാനം ചെയ്യുന്നത് ഒരു യഥാര്‍ത്ഥ കഥ ആണ് . ഇതിലെ കഥാപാത്രങ്ങള് ഇപ്പോഴും നമുക്കിടയില് ജീവിച്ചിരിക്കുന്നു . ഈ അറിവില് നിന്നുകൊണ്ടാണ് സിറാജ് നായരുടെ ഈ നോവല് വായിച്ചു തുടങ്ങുന്നത് . ഇത് ഒരു ജീവ ചരിതം അല്ലെ അപ്പോള് എങ്ങനെ ഇതിനെ നോവല് എന്ന പേര് വിളിക്കും എന്നൊരു ചിന്ത തുടക്കത്തില് തന്നെ മനസ്സില് വന്നതാണ് . അവതാരികയില് വെള്ളിയോടന് സൈനുദ്ധീന് പറയുന്നത് ഇത് ഒരു മെറ്റ റിയലിസ്ടിക് ഫിക്ഷന് ആണ് എന്നാണു . പക്ഷെ വായന കഴിയുമ്പോള് ആ ഒരു അഭിപ്രായം മാറി നില്‍ക്കുന്ന അനുഭവം ആണ് ഉണ്ടാകുന്നത് .\nജീവ ചരിത്രം നേരിട്ട് എഴുതുകയോ മറ്റൊരാള് പറയുകയോ ചെയ്യുക ആണ് പതിവ് ശൈലി . അതുകൊണ്ട് തന്നെ അവയില് ഞാനും അവനും എന്നൊരു രീതി വേറിട്ട് നില്‍ക്കുക ഉണ്ടാവും . ഇവിടെ ഈ നോവലിലെ കഥാപാത്രങ്ങള് ജീവനോടെ മുന്നില് ഉള്ളപ്പോഴും ഇത് ഒരു നോവല് പോലെ തന്നെ വായിച്ചു പോകാന് കഴിയുന്ന വിധത്തില് എഴുതാന് കഴിഞ്ഞത് അല്ലെങ്കില് അവതരിപ്പിക്കാന് കഴിഞ്ഞത് ആകാം സിറാജ് നായര് എന്ന എഴുത്തുകാരനെ വേറിട്ടതാക്കുന്നത് . ഒരുപാട് വായനയും എഴുതി പഴക്കവും ഉള്ള ഒരു ശൈലിയില് ആന്‍സിയെയും മനോജിനെയും അവതരിപ്പിക്കുമ്പോള് ഈ നോവലിന്റെ ഒരു പോരായ്മയായി മനസ്സിലാക്കുന്നത് വായനക്കാരനെ മുന്‍വിധികളുമായി വായനയെ സമീപിക്കുന്ന തരത്തില് ഇതിലെ കഥാപാത്രങ്ങള് ആദ്യ പേജുകളില് വന്നു നല്‍കുന്ന സത്യവാങ്മയങ്ങള് ആണ് . അത് അവസാനപേജുകളില് ആയിരുന്നു എങ്കില് വായനക്കാരന് ഇതൊരു നോവല് പോലെ തന്നെ വായിച്ചു പോകുമായിരുന്നില്ലേ എന്ന് സംശയിക്കേണ്ടി ഇരിക്കുന്നു.\nഭക്തിയും വിശ്വാസവും കൈമുതലായുള്ള ഒരു കുടുംബം . സന്തോഷങ്ങള് നിറഞ്ഞു നിന്ന അവരുടെ ജീവിതത്തിലേക്ക് അപ്രതീക്ഷിതമായി കടന്നു വരുന്ന ചില ദുരന്തങ്ങള് . വന്‍കുടലിനെ ബാധിച്ച ക്യാന്‍സറിന്റെ ദുരിതവുമായി നാട്ടിലേക്ക് തിരിക്കേണ്ടി വരുന്ന മനോജ് . അയാളുടെ രോഗ വിവരം അയാളെയോ ബന്ധുക്കളെയോ അറിയിക്കാന് കഴിയാതെ ഒറ്റയ്ക്ക് മനസ്സില് അടുക്കി വയ്ക്കേണ്ടി വരുന്ന ആന്‍സി . ഒരു താങ്ങായി മനോജിന്റെ അനുജന് മഞ്ചിത്ത് മാത്രം . അവര് അനുഭവിക്കുന്ന മാനസിക സംഘര്‍ഷങ്ങള് . അവരെ ഓരോ വിഷമ ഘട്ടത്തിലും അവര്‍ക്ക് ദൈവവിശ്വാസം നല്‍കുന്ന ആത്മവിശ്വാസവും , ധൈര്യവും . നാലാം സ്റ്റേജിലായിരുന്ന വന്‍കുടലിനെ ബാധിച്ച അര്‍ബുദത്തിനെ തുടര്‍ന്നുള്ള ഓപ്പറേഷന് കഴിഞ്ഞു അയാള് ജീവിതത്തിലേക്ക് തിരികെ വരുന്നത് . ആര് സി സി യിലെ കീമോകള് , സുഹൃത്തുക്കള് എല്ലാ ഘട്ടത്തിലും താങ്ങായി നിന്ന പച്ചപ്പുകള് . നഷ്ടമാകാതെ തൊഴില് സൂക്ഷിച്ച സഹപ്രവര്‍ത്തകര് . ഇവയൊക്കെ ചേര്‍ന്ന് ശുഭാപ്തി വിശ്വാസമുള്ള കുറെ മനസ്സുകളുടെ കഥയാണ് ഈ നോവല് . ഒരു നഴ്സ് കൂടിയായ ആന്‍സി മനോജിനെ വളരെ ശ്രദ്ധയോടും കരുതലോടും ശുശ്രൂക്ഷിക്കുകയും ചികിത്സ ഡോക്ടറുടെ നിര്‍ദ്ദേശങ്ങള് അനുസരിച്ച് തന്നെ പിന്തുടരുകയും ചെയ്തതിനാല് ജീവിതത്തിലേക്ക് തിരികെ വരാന് കഴിയുന്ന മനോജിന്റെ മനോബലവും ആന്‍സിയുടെ പിന്തുണയും വളരെ മനോഹരമായി എഴുതുവാന് സിറാജ് നായര്‍ക്ക് കഴിഞ്ഞു.\nകൈരളി ബുക്സ് പുറത്തിറക്കിയ ഈ പുസ്തകത്തിന് നൂറു രൂപയാണ് മുഖവില .\nഅഭിനന്ദങ്ങളോടെ ബി ജി എന് വര്‍ക്കല\nPosted by Biju G Nath at 8:51 PM\nഅടർന്നു വീണ ഏതോ സന്ധ്യയിൽ\nഅവർ തമ്മിൽ കണ്ടു മുട്ടി.\nമഴ കാത്ത വേഴാമ്പലിനെപ്പോലെ\nഅവനാ തണലിനെയാവോളം മോഹിച്ചു.\nപ്രതീക്ഷകൾ തൻ നിലാവുകൾ\nപ്രതിദിനം തണുപ്പേകിയ നാളുകൾ .\nഅവൻ ആ നിഴലിൽ ജീവിതം തുടങ്ങി വച്ചു.\nദയയുടെ കണിക പോലുമില്ലാതെ\nആ നിലാവകന്നു തുടങ്ങി.\nഒളിപ്പിച്ച മനസ്സുമായി നിഴൽ\nഅവന്റെ ഹൃദയത്തിൽ പെരുവിരലൂന്നുന്നു.\nആ വേദനയും ആനന്ദകരമാക്കുന്ന 'വൻ.\nകാരണം നിഴലവനോട് പറയുന്നു.\n" ഏതു വീഴ്ചയിൽ നിന്നും നീയെണീക്കും: "\n......... ബി ജി എൻ വർക്കല .......\n......... ബിജിഎൻ വർക്കല\nഒന്നാം പടി കയറുമ്പോൾ\nഅവർ തമ്മിലറിഞ്ഞു തുടങ്ങയായി.\nഎന്നു മാത്രം കണ്ടനാൾ!\nഓർത്തു രാവുകൾ പൂത്തമാമര\nചോലകളിൽ സ്വപ്ന നിദ്രപൂണ്ടവർ .\nരണ്ടാം പടിയത് കയറുമ്പോൾ\nഅവർ കൈവിരൽ പിടിച്ചു നടക്കയായി.\nമുങ്ങി നിവരുന്ന പകൽക്കനവുകൾ.\nകൂട്ടിയും കിഴിച്ചും രാവിന്റെ\nസിംഹഭാഗവും തീർപ്പവർ .\nതെല്ലു വിശ്രമം തേടവേ .\nചുണ്ടുകൾ അവിശ്രമം കുളിർ -\nവിരലുകൾക്ക് ശാസ്ത്രകുതുകി തന്നുടെ\nവിഫലവ വസ്ത്രം നല്കുവോർ .\nനിദ്രവിട്ടൊരു രാവു താണ്ടുന്നു.\nഇരുണ്ടവർണ്ണം നല്കുവോർ .\nവിവിധ വിചാരവലകളിൽ .\nഅഞ്ചാംപടിയിൽ കുതിച്ചും കിതച്ചും\nമുകളിലേയ്ക്കുറ്റു നോക്കുന്നോർ .\nകലപിലയാകും അടുക്കള പാത്രവും\nമക്കൾതൻ ഞെരിഞ്ഞിൽക്കുത്തുമായ് .\nകടന്നു പോയ ദിനമതിൽ നിന്നും\nപകർന്ന ദ്വേഷ വിദ്വേഷവും .-\nആറാം പടിയിൽ നടുവിൽ കൈ കുത്തി\nതിരിഞ്ഞു നോക്കുന്ന ചിന്തകൾ .\nകൈത്തണലുകൊണ്ട് നോക്കുന്നോർ .\nകോണുകൾ തിരഞ്ഞു പോകുന്നു .\nഉറക്കമില്ലാത്ത രാപ്പകലുകൾ നോക്കി\nകടന്നു പോകുമിരുൾ ചിത്രങ്ങൾ .\nഏഴാം പടിയുടെ തുടക്കത്തിൽ തട്ടി\nനടന്നു കയറിയ പടികളറിയാതെ\nപുതിയ പുലരികൾ സ്വപ്നമാകാതെ\nമിഴികൾ തുറന്നങ്ങുറങ്ങവേ .\nസ്മൃതി തൻ മധുരമാം ഇരുളു നൽകുന്ന\n........ ബിജു ജി നാഥ് വർക്കല .....\nPosted by Biju G Nath at 8:22 PM\nനിന്നിലെ വെളിച്ചത്തിൽ നിന്നുരുവാം\nനിഴൽ മാത്രമാണ് ഞാൻ ഹേ സൂര്യ !\nഇരുളിൽ വേദനയാലലയും, നിന്നുടെ\nപുലരിയിൽ നിൻ മുഖം കാൺകേ\nപകലിന്റെ മാറിൽ പ്രതീക്ഷ തൻ\nക്ഷണിക ജീവിതം ജീവിച്ചു തീർപ്പവൻ.\nവരികില്ലിനി പുതു ജീവനും വേണ്ടെന്നു\nഇരവുകളെ പറഞ്ഞു പഠിപ്പിക്കാൻ\nപറയാതെ വയ്യ ഭാസ്കര ,നിൻ മുഖം\nമനതാരിൽ മായാതിരിക്കും കാലം\nപതിവായ് ഞാൻ വരും മറന്നിടായ്ക നീ.\nഇനി നിശബ്ദതയ്ക്ക് ഞാന് എന്റെ പേര് നല്‍കുന്നു.....\nഇലകള് പോലെ ജീവിതങ്ങള് .\nപറയാതെ പോകുന്ന മൗനങ്ങള് .\nകരയാന് മറന്ന മഴക്കാടുകള് .\nചിറകുകള് നഷ്ടമാകുന്നു .\nഎവിടെയും സംഗീതമാണ് .\nആത്മാവില് കുളിര് പായിച്ചു\nഅതിങ്ങനെ ചുറ്റിലും ചിത്രശലഭങ്ങളെപ്പോലെ\nപറന്നു നടക്കുന്നു .\nവിങ്ങലുകളെ വാക്കുകള് കൊണ്ട് മൂടി\n.....ബി ജി എന് വര്‍ക്കല\nപ്രണയം നിതാന്തമാം കരുതലിൽ\nമരണം അനശ്വര കഥയായ് നിറയു-\nന്നൊരനുഭൂതിയാകുന്നു ഭൂവിൽ !\nഹൃദയം പരസ്പരം കൈമാറിടുന്നൊരു\nപലിശ കുമിഞ്ഞൊടുവിൽ ജപ്തിയാ-\nകുന്നൊരു കടമായ് മാറുന്നോ ജീവൻ !\nവാക്കുകൾ മോഹന സ്വപ്നങ്ങൾ തൻ\nയാത്രയിൽ കൈവിരൽ വിട്ടകലും ദുഃഖ-\nമൊരടയാളവാക്യമാക്കുന്നതോ ജീവിതം ?\n"ഈ രചനകളെ ലേഖനം എന്നോ ഉപന്യാസം എന്നോ ഞാന് വിളിക്കാത്തത് സാഹിത്യത്തിലെ ചില പതിവുകളെ ബഹുമാനിച്ചുകൊണ്ടാണ് . ഇതിലെ മിക്ക ഉപന്യാസങ്ങളും അങ്ങിങ്ങ് ചെറിയ മാറ്റങ്ങള് വരുത്തിയാല് മുന്തിയ ചെറുകഥകളായിത്തീരും. ഹൃദ്യസുന്ദരമായ ഒരു ശൈലി വിജയകുമാര് അനായാസമായി പ്രയോഗിക്കുന്നു ..."ഡോ. സുകുമാര് അഴീക്കോട്\nചില വായനകള് വായനക്കാരന്റെ ഉത്സവങ്ങള് ആകുന്നതെങ്ങനെ എന്ന് മനസ്സിലാക്കണം എങ്കില് നമുക്ക് വായന അത്രയേറെ ഹൃദ്യമായ ഒരു അനുഭവമാക്കി മാറ്റുന്ന പുസ്തകങ്ങള് ലഭ്യമാകണം . അത്തരം വായനകളെ നാം നെഞ്ചോട് ചേര്‍ത്തുപിടിക്കുകയും എഴുത്തുകാരനെ സ്നേഹത്തോടെ ആശ്ലേഷിക്കുകയും ചെയ്യും . ശ്രീ ടി ജി വിജയകുമാറിന്റെ മഴ പെയ്തു തോരുമ്പോള് എന്ന ലേഖനസമാഹാരം ഇത്തരത്തില് ഒരു വായനാനുഭവം നല്‍കുന്ന പുസ്തകം ആണ് . മടുപ്പുളവാക്കുന്ന ലേഖനങ്ങള് വായിച്ചു മനസ്സ് മടുത്തവര്‍ക്ക് ഒരിക്കലും മറക്കാന് കഴിയാത്ത മധുരവുമായി ടി ജി വിജയകുമാര് വിരുന്നൊരുക്കുന്നു ഈ പുസ്തകത്തിലെ ഇരുപത്തി ഏഴു അദ്ധ്യായങ്ങള് ആയി .\nശ്രീ സുകുമാര് അഴീക്കോട് അവതാരിക എഴുതിയ ഈ പുസ്തകം ലേഖകന്റെ വാക്കുകളില് പറയുക ആണെങ്കില് കൊടുത്തു രണ്ടു ദിവസത്തിനകം അവതാരിക എഴുതിക്കിട്ടുക എന്ന അത്ഭുതം കൂടി നല്‍കുന്ന ഒന്നാണ് . അഴീക്കോട് മാഷിന്റെ അവതാരികയില് ആ വായനാനുഭവം നന്നായി പറയുന്നുമുണ്ട് .\nഇതിലെ ഒരു എഴുത്തുപോലും പറഞ്ഞു കേട്ടതോ അറിഞ്ഞു കേട്ടതോ ആയ അറിവുകള് അല്ല മറിച്ചു അവ അനുഭവങ്ങളുടെ വെളിച്ചത്തില് നിന്നുകൊണ്ടുള്ള ഒരു പറഞ്ഞു പോക്കാണ് എന്ന് മനസ്സിലാക്കാന് കഴിയും . ബംഗ്ലാദേശിന്റെ മണ്ണില് , പച്ച മനുഷ്യന്റെ സ്നേഹവും സംരക്ഷണവും ആസ്വദിച്ച് കഴിഞ്ഞ ലഹളയുടെ തീക്കാറ്റിലും , ബാബറി മസ്ജിദ് തകര്‍ന്ന സമയത്തെ ഷാര്‍ജമണ്ണില് അനുഭവിച്ച പാകിസ്ഥാനിയുടെ സ്നേഹവായ്പുമൊക്കെ നമ്മോടു പറഞ്ഞു തരുന്നത് മനുഷ്യത്വം എന്നത് മതത്തില് നിന്നും ഉണ്ടാകുന്ന ഒരു വസ്തുത അല്ല പകരം ജീവിതത്തില് നിന്നും സ്വയമേവ ആര്‍ജ്ജിക്കുന്ന ചില കഴിവുകള് ആണ് എന്നു തന്നെയാണ് .ടോട്ടല് ഫോര് യൂ തട്ടിപ്പും അതിനെ ചുറ്റി ആഗോള ഭീമന്മാരുടെ ചതിക്കുഴികളും വിശദമാക്കുന്ന ലേഖനവും ചൈനയുടെ വന്മതിലും ഷാംഗ്ഹായ് നഗരത്തിന്റെ സൗന്ദര്യവും നിര്‍മ്മിതിയും ഒക്കെ വളരെ മനോഹരമായി പറഞ്ഞു തരുന്ന ലേഖകന് , നാട്ടിന്‍പുറത്തിന്റെ മനസ്സിലൂടെ പലപ്പോഴും സഞ്ചരിക്കുന്നത് വളരെ ലളിതവും മനോഹരവുമായ ഓര്‍മ്മകളിലൂടെയാണ് . വഴിവക്കില് വണ്ടി നന്നാക്കാന് കൂടുന്ന ചെറുപ്പക്കാര് ഒന്ന് മിനുങ്ങാന് വേണ്ടി പണം കണക്കു പറഞ്ഞു വാങ്ങുന്നതും , നഗരത്തിന്റെ പുതിയ ട്രെന്‍ഡ് ആയ നിക്ഷേപസമാഹരണതൊഴില്‍വര്‍ത്തികളായ യുവത്വത്തിന്റെ കൌശലങ്ങളും , മഴയുടെ വ്യത്യസ്തതരമായ ഓര്‍മ്മക്കുറിപ്പും എല്ലാം ഒന്നിനൊന്നു മനോഹരങ്ങള് ആണ് എന്ന് പറയാതെ വയ്യ . സമൂഹത്തിലെ തിന്മകള്‍ക്കെതിരെ ലേഖനങ്ങളിലെല്ലാം അതി ശക്തമായ വിമര്‍ശനങ്ങളും കോപവും ലേഖകന് പ്രകടിപ്പിക്കുന്നുണ്ട് . ആധുനികതയുടെ മുഖമുദ്രയായ ചെറുപ്പത്തിന്റെ ചിന്തയാണ് 'ടോട്ടല് ഫോര് യൂ മാനിയ' എന്നൊരു ചെറിയ ലേഖനത്തില് ചൂണ്ടിക്കാണിക്കുന്നത് . മാതാവിന് കത്തെഴുതി വച്ച് ഒരു രാത്രിയില് കടന്നു പോകുന്ന മകള് പറയുന്നത് ഇനി എനിക്ക് ചെറുക്കനെ അന്വേഷിച്ചു സഹോദരന്മാര് ബുദ്ധിമുട്ടണ്ട ഞാന് ഒരു അന്‍പതു കഴിഞ്ഞ വിവാഹിതന്റെ കൂടെ പോകുകയാണ് അയാള് ഭാര്യയേയും കുട്ടികളെയും ഉപേക്ഷിച്ചു എന്റെ കൂടെ വരാം എന്ന് പറഞ്ഞു . ജാതകദോഷം കാരണം കമ്പോളത്തില് കാത്തിരിക്കാന് എനിക്ക് വയ്യ അയാള് ഒരു ടോട്ടല് ഫോര് യൂ തുടങ്ങുന്നു എനിക്കും ബി എം ഡബ്ല്യൂ കിട്ടട്ടെ എന്ന തരത്തില് ചിന്തിക്കുന്ന ഒരു പെണ്‍കുട്ടി ഒരുപക്ഷെ ഇന്നത്തെ കാലഘത്തില് ഒരു പുതിയ വാര്‍ത്തയാകില്ല . 'കുതിയ്ക്കുന്ന യൗവ്വനം കിതയ്ക്കുന്ന സംസ്കാരം' പ്രതിനിധാനം ചെയ്യുന്നത് ഇന്നത്തെ സമൂഹത്തില് പെണ്‍കുട്ടികള് അനുഭവിക്കുന്ന മാനസിക സംഘര്‍ഷങ്ങളും ആത്മഹത്യകളുടെയും മാനസിക തലങ്ങളെയും സാമൂഹിക തലങ്ങളെയും ആണ് ..\nഇത്തരത്തില് സമൂഹത്തിലെ എല്ലാ വിഷയങ്ങളെയും ശ്രീ ടി ജി വിജയകുമാര് തന്റെ ലേഖനങ്ങളില് വിഷയമാക്കുമ്പോള് വായനക്കാരന് ഒരു സദ്യ കിട്ടിയ സന്തോഷവും സമാധാനവും ലഭിക്കുന്നു . വായനയിലുടനീളം ലേഖകന് ബുദ്ധിജീവികളുടെ നേര്‍ക്ക് ശരിക്കും കയര്‍ക്കുന്നുണ്ട് , തങ്ങളുടെ ചിന്തകളെ മറ്റുള്ളവര്‍ക്ക് വേണ്ടി പണയം വയ്ക്കുന്ന അവരെ നിശിതമായി വിമര്‍ശിക്കാന് ലേഖകന് പലയിടങ്ങളിലും സമയം കണ്ടെത്തുന്നത് നല്ലൊരു കാഴ്ചയായി അനുഭവപ്പെട്ടു ,\nതത്വമസി ഇറക്കിയ രണ്ടാം പതിപ്പിന് 160 രൂപയാണ് മുഖവില .\nPosted by Biju G Nath at 11:07 PM\nതൂങ്ങിമരണം റിയാലിറ്റിഷോയിലൂടെ .......റഫീക്ക് മേമുണ്ട\nവായനകളെ നാം പല തരത്തിലാണല്ലോ സമീപിക്കുക . ഇങ്ങനെ സമീപിക്കുന്ന വായനകള് വായനക്കാരന്റെ അഭിരുചിക്കൊത്ത് അവനു ഇണങ്ങുന്നില്ല എങ്കില് വായനക്കാരന് തിരഞ്ഞെടുപ്പില് പരാജയമാകുകയും പുതിയ വായനകളെ അവന് ഭയത്തോടെ വീക്ഷിക്കുകയും ചെയ്യുക സ്വാഭാവികമായ ഒരു പ്രത്യേകതയാണ് . ചിലര് എഴുതുക തങ്ങളുടെ മാനസിക ഉല്ലാസത്തിനും , പിരിമുറുക്കം കുറയ്ക്കാനും ആകുമ്പോള് ചിലര് തങ്ങളുടെ ആശയങ്ങളെ ജനങ്ങളിലേക്ക് എത്തിക്കാന് വേണ്ടി എഴുതുന്നു . ഓരോ എഴുത്തുകളും വായനക്കാരന്റെ സംവേദനക്ഷമതയെ എങ്ങനെ ബന്ധിപ്പിക്കുന്നു എന്നത് എഴുത്തുകാരന്റെ കരവിരുതുപോലെ ഇരിക്കും .\nപ്രവാസ എഴുത്തുകാരില് ഒരാള് ആയ 'റഫീക്ക് മേമുണ്ട'യുടെ "തൂങ്ങിമരണം റിയാലിറ്റി ഷോയിലൂടെ " ആണ് ഇന്ന് വായനയെ വിളിച്ചുണര്‍ത്തിയത്. ഒന്‍പതു കഥകള് അടങ്ങിയ ഈ സമാഹാരം വായനയ്ക്ക് തിരഞ്ഞെടുക്കുമ്പോള് പ്രവാസത്തിലെ എഴുത്തുകാരുടെ വായനാക്ഷമതയും സംവേദനക്ഷമതയും എത്രകണ്ട് വായനക്കാരെ വലയ്ക്കുന്നുണ്ട് എന്ന ചോദ്യത്തിന് ഉത്തരം തേടുക കൂടിയാകണം എന്ന് തോന്നുന്നു . മേമുണ്ടയുടെ കഥകള് ഒറ്റ നോട്ടത്തില് കുട്ടികള്‍ക്ക് വേണ്ടിയുള്ള കഥകള് ആണ് എന്ന് തോന്നിപ്പിച്ചുപോകുന്ന രീതിയില് ആണ് പറഞ്ഞു പോകുന്നത് . ഒരിടത്തൊരിടത്ത് ഒരു രാജാവുണ്ടായിരുന്നു എന്നുള്ള രീതിയില് വായനക്കാരന് ഈ കഥകളെ സമീപിക്കേണ്ടിയിരിക്കുന്നു . ആദ്യകഥ മുതല് തന്നെ എഴുത്തുകാരന് വായനക്കാരന്റെ ക്ഷമയെ പരീക്ഷിച്ചു തുടങ്ങുന്നതായി കാണാം . ദുര്‍ഗ്രാഹ്യങ്ങളായ ഒന്നും തന്നെ പറയുന്നില്ല മേമുണ്ടയുടെ കഥകള് . സ്വപ്നം കാണുന്ന മനുഷ്യരുടെ ഭാവന പോലെ തമാശകള് നിറച്ചു കൊണ്ട് എഴുതാന് ഉള്ള ശ്രമം ഇതിലുടനീളം വായിച്ചെടുക്കാം . അച്ഛനും അമ്മയും പലവഴിക്ക് പോയ മകന് ഭാവിയില് പണക്കാരന് ആയി ഒരു അച്ഛനെയും അമ്മയെയും കടമെടുക്കുന്നതും അത് സ്വന്തം അച്ഛനും അമ്മയും തന്നെയാണെന്ന് അറിയുന്നതും മറ്റും ആണ് ആദ്യകഥ . തുടര്‍ന്ന് വരുന്ന കഥകളില് ഒരിക്കലും മണ്ണില് തൊടാതെ ജീവിച്ച മനുഷ്യത്തം ഇല്ലാത്ത ഒരു പെണ്‍കുട്ടി ഡോക്ടര് ആകുന്നതും കണിശക്കാരിയായ അവള് സമയം കഴിഞ്ഞതുകൊണ്ട് ഒരു പ്രസവം പാതി വഴിയില് നിര്‍ത്തി വീട്ടില് പോകുന്നതും കുട്ടി മരിക്കുന്നതും അവള് മാനസാന്തരപ്പെടുന്നതും ആയ ഒരു കഥാപാത്രം , മറ്റൊരു കഥാപാത്രം ട്രെയിനില് നിന്നും പീഡിപ്പിച്ചു പുറത്തേക്കെറിഞ്ഞ ഒരു പെണ്‍കുട്ടി വാശിയോടെ പഠിച്ചു പോലീസുകാരിയായി തന്റെ സ്റ്റെഷന് അതിര്‍ത്തിയില് ഉള്ള സകല പീഡകരെയും ഒതുക്കുന്നതും പിന്നെ രാജ്യം രക്ഷിക്കാന് വേണ്ടി രാജ്യനേതാവാകുന്നതും പീഡകരേ പാഠം പഠിപ്പിക്കാന് വൈദ്യുത സ്ത്രീ പ്രതിമകള് എല്ലായിടത്തും സ്ഥാപിക്കുന്നതും അത് മൂലം ഉണ്ടാകുന്ന പുരുഷന്മാരുടെ ദാരുണ മരണങ്ങളും കണ്ടു മോറല് വിദ്യാഭാസം കൊണ്ടേ എല്ലാം മാറൂ എന്നറിഞ്ഞു അതിലേക്കു വ്യാപ്രുതയാകുകയും ചെയ്യുന്നു . മറ്റൊരു കഥയില് ഗാന്ധിജി ഇന്നത്തെ ഇന്ത്യയുടെ സ്ഥിതി കണ്ടു ബാക്കിംഹാം കൊട്ടാരത്തില് ചെന്ന് റാണിയോടു ഇന്തയെ തിരിച്ചു എടുക്കാനും ഭരിക്കാനും ആവശ്യപ്പെടുന്നു . അതുപോലെ വാണിജ്യ ഭീകരന്മാര് കമ്പോളത്തില് ആദ്യം മുലപ്പാല് വില്‍പ്പന നടത്തുന്നതും കാലാന്തരേണ മുലപ്പാല് ക്ഷാമം നേരിടുകയും പിന്നെ കുട്ടികളെ നേരിട്ട് മുട്ടയില് കൂടി ഉത്പാദിക്കുകയും അതിന്റെ മൊത്തക്കച്ചവടക്കാര് ആകുകയും ചെയ്യുന്ന ഒരു കഥയും.,തെങ്ങുകയറ്റക്കാരന് തന്റെ മരണം ഒഴിവാക്കാന് വിദേശത്തു തെങ്ങില്ലാത്ത ഒരു നാട്ടില് പോയി താമസിക്കുകയും ഭാവികാലത്തു ഒരു ടീ വിയില് റിയാലിറ്റി ഷോ യില് തെങ്ങ് കയറ്റം കാണിച്ചു വീണു മരിക്കുകയും ചെയ്യുന്ന ഒരു കഥ , ആത്മീയതയും രാഷ്ട്രീയവും കൂടിക്കുഴഞ്ഞ ലോകവും ജനാധിപത്യം എന്തെന്ന് പഠിക്കാന് ഭാരത പര്യടനം നടത്തി ഒടുവില് ജനാധിപത്യത്തില് നാല് തരം ജാതീയത കണ്ടെത്തുന്ന ആത്മീയ നേതാവ് നാല് മത വിഭാഗക്കാരെ ഭാരതത്തിലേ നാല് ദിക്കില് നിന്നും ജാഥ നയിപ്പിച്ചു ഒടുവില് ഒരിടത്തു ഒത്തുകൂടുമ്പോള് അവരില് നിന്നും ഭരണ നേതാവിനെ തിരഞ്ഞെടുക്കല് വരുന്ന അവസരത്തില് അവരിലെ ചിരിയില് നിന്നും മേല് പറഞ്ഞ ജാതീയതയുടെ വേരുകള് ആഴത്തില് പടര്‍ന്നു കിടക്കുന്നത് കണ്ടു "നടന്നുകൊണ്ടിരിക്കുന്ന വിപ്ലവത്തില് ചൂഷണത്തിന്റെ ചുവയുണ്ടെന്നു അറിഞ്ഞാല് അതില് നിന്നും തിരിഞ്ഞു നടക്കുന്നവനല്ല വിപ്ലവകാരി അതില് വന്ന ചൂഷണത്തേ അവരിലെ അഴുക്കിനെ കഴുകി കളയുന്നവനാണ് വിപ്ലവകാരി"എന്നുമുള്ള നിഗമനത്തില് സാമി എത്തിച്ചേരുകയും ചെയ്യുന്ന ഒരു കഥ . കൌമാരകാലത്തെ ഒരു പ്രണയം വാര്‍ദ്ധക്യത്തില് ഒന്നാകുകയും മരണം പുല്കുകയും ചെയ്യുന്ന ഒരു കഥ അതുപോലെ തൂങ്ങിമരണം റിയാലിറ്റി ഷോ ആയി നടത്തുകയും അവിടെ എത്തപ്പെടുന്ന നാലുപേരില് മൂന്നുപേര് തങ്ങള് എന്തുകൊണ്ട് മരിക്കാന് തയ്യാറായി എന്ന വിഷയം പറയുകയും അത് നിവര്‍ത്തിക്കപ്പെടുകയും അവര് രക്ഷപ്പെടുകയും നാലാമന് ആയ എഴുത്തുകാരന് തൂങ്ങി മരിക്കപ്പെടെണ്ടവന് ആണെന്ന് വിധിയെഴുതുന്ന സമൂഹവും ഒടുവില് തലനാരിഴയ്ക്ക് അയാള് രക്ഷപ്പെടുകയും ചെയ്യുന്ന ഒരു കഥയും ചേര്‍ത്തു വായനക്കാരെ ആകര്‍ഷിക്കുന്ന ഈ കഥാ സമാഹാരം ഒലിവ് ആണ് പുറത്തിറക്കിയിരിക്കുന്നത് . നാല്പത്തി അഞ്ചു രൂപ മുഖവില ആണ് ഈ പുസ്തകത്തിനു . ആശംസകളോടെ ബി ജി എന് വര്‍ക്കല\nവായനകളെ ഉപകാരപ്രദമാക്കുന്ന തലം തുറന്നിടുന്നത് പലപ്പോഴും ചരിത്രപഠനങ്ങള് , യാത്രാ വിവരങ്ങള് എന്നിവയാണ് എന്ന് പറയാന് കഴിയും . ഇന്ന് വ്യവസ്ഥാപിതമായ ഒരു താല്പര്യം ചരിത്രപഠനങ്ങളില് കടന്നു കൂടിയിട്ടുണ്ട് എന്നത് മറച്ചു വയ്ക്കാന് കഴിയില്ല എങ്കിലും പൊതുവേ ചരിത്ര പഠനങ്ങള് നമ്മെ ഓര്‍മ്മിപ്പിക്കുന്നത് കാലത്തിന്റെ ദിനാന്ത്യക്കുറിപ്പുകള് എന്ന തലം തന്നെയാണ് . അതുപോലെ നാം കാണാത്ത ദേശങ്ങളെയും ഭാഷയെയും ചരിതങ്ങളെയും നമുക്ക് വേണ്ടി ഒരാള് പോയി നടന്നു കാണുകയും നമുക്കത് വര്‍ണ്ണിച്ചു തരികയും ചെയ്യുക എന്നത് വളരെ സന്തോഷപ്രദവും , പലപ്പോഴും ഉപകാരപ്രദവും ആണ് . നമ്മുടെ ഭാവി യാത്രകള് പ്ലാന് ചെയ്യുമ്പോള് അവ നമുക്ക് ഉപകാരമാകുന്നു എന്നത് ആ കുറിപ്പുകളുടെ ഒരു ഗുണമേന്മയാണ് . കെ എ ബീനയില് തുടങ്ങി മലയാളത്തിലെ എണ്ണം പറഞ്ഞ എഴുത്തുകാരികള് ആ ഒരു നന്മ വായനക്കാര്‍ക്ക് പകര്‍ന്നു കൊടുക്കുന്നതില് തങ്ങളുടേതായ പങ്കു വഹിച്ചിരിക്കുന്നു . അവസാനം വായിച്ചു നിര്‍ത്തിയ സര്‍ഗ്ഗ റോയുടെ യാത്രാവിവരണക്കുറിപ്പായ "താഴ്വാരങ്ങളുടെ നാട്ടില്" കെനിയയുടെ ചിത്രം വരച്ചുതന്ന ഭംഗി ഓരോരുത്തരും അറിഞ്ഞു കഴിഞ്ഞതാണല്ലോ . ആ ശ്രേണിയിലേക്ക് ആണ് മറ്റൊരു യാത്രാവിവരണക്കുറിപ്പും ആയി ഉമാദേവി എന്ന എഴുത്തുകാരി കടന്നു വരുന്നത് . "മഞ്ഞിന്റെ നാട്ടിലൂടെ " എന്ന യാത്രാ വിവരണ ഗ്രന്ഥത്തിലൂടെ ഉമാദേവി തന്റെ ഉത്തരേന്ത്യന് യാത്രയെ വായനക്കാരന് മുന്നില് സമര്‍പ്പിക്കുന്നു . ഇന്ത്യയുടെ ഹൃദയത്തിലൂടെ ഒരു തണുത്ത യാത്ര . ഹിമാലയത്തിലേക്കുള്ള ആ യാത്രയുടെ സാഹസികതയും , മനോ സംഘര്‍ഷങ്ങളും ബുദ്ധിമുട്ടുകളും യാത്രക്കാരി നമ്മോടു വിശദീകരിക്കുന്നു . ഒപ്പം ഓരോ സ്ഥലത്തെയും കുറിച്ചുള്ള വിശേഷങ്ങളും പ്രത്യേകതകളും അവര് പങ്കു വയ്ക്കുന്നുണ്ട് വായനക്കാര്‍ക്ക് . തത്വമസി പുറത്തിറക്കിയ ഈ പുസ്തകത്തിന്റെ പുറംചട്ടയും അച്ചടിയും നല്ല നിലവാരം പുലര്‍ത്തി . ഫോട്ടോകള് നല്ല രീതിയില് സന്നിവേശിപ്പിച്ചിരിക്കുന്നു . 120 രൂപ മുഖവിലയുള്ള ഈ പുസ്തകം യാത്ര ഇഷ്ടപ്പെടുന്നവര്‍ക്കും , ദേശങ്ങളെക്കുറിച്ച് അറിയാന് ആഗ്രഹിക്കുന്നവര്‍ക്കും ഒരു നല്ല വിരുന്നാകും . കണ്ട കാഴ്ചകളെ വളരെ ലഘുവായി പറഞ്ഞു എന്നതും , കണ്ട കാഴ്ചകളിലെ പ്രത്യേകതകള് പറഞ്ഞു പിടിപ്പിക്കാനും , പരിചയപ്പെടുത്താനും എഴുത്തുകാരിക്ക് കഴിഞ്ഞില്ല പൂര്‍ണ്ണമായും എന്നതൊരു പോരായ്മ ആണെങ്കിലും ഒരു പൊതുവായനയ്ക്കും കൌതുകകാഴ്ചകള്‍ക്കും ഈ യാത്രക്കുറിപ്പു ഉപയോഗപ്പെടും എന്ന് പ്രത്യാശിക്കുന്നു . ആശംസകളോടെ ബി ജി എന് വര്‍ക്കല\nസങ്കടങ്ങൾ തൻ പഴം ചോറല്ലാതെ .\nകണ്ടു നില്ക്കുവാൻ മാത്രം വിധി -\nഒന്നു മുരിയാടി വേദനിപ്പിക്കുവാൻ\nഉരുകിയമരും മെഴുകു പോലെൻ ജന്മം\nഉദകമായിന്നു നല്കുന്നീയുലകിനു .\nഅതി മനോഹരമീ വസന്തോദ്യാന -\nവനികയിൽ നീ അഭിരമിക്കുമ്പോഴും\nഒരു ചെറു ചിരിയെങ്കിലും കാത്തു\nകഴിയുമൊരു ജന്മത്തെ നീയറികില.\nകരുണയൊന്നു തേടി ഞാൻ വന്നെ-\nന്നാലരിയ സംല്ലാതെ നീ ദ്രുതം\nപകരുമീ മനം തകരുന്നു നാൾക്കുനാൾ.\nഒരു ദിനം വരും എന്നെയറിയുന്ന\nഅസുലഭമാം സുന്ദര നിമിഷങ്ങൾ .\nഇനി തുറക്കാത്തൊരെൻ മിഴികളോടു\nപറയുകന്നു നീ നിൻ മനോവ്യാപാരങ്ങൾ.\n.......... ബിജു ജി നാഥ് വർക്കല..\nPosted by Biju G Nath at 8:27 PM\nഒഴുകുവാന് കൊതിച്ചൊരു പുഴ-\nയെന്റെ ഉള്ളില് കുതികുതിക്കവേ,\nഒഴുകാനിവിടില്ലൊരു കരയെന്നു കണ്ടി-\nടനെഞ്ചു പൊട്ടിക്കരയുന്നു മൂകമായ് ..\n---------ബി ജി എന് വര്‍ക്കല --------\nPosted by Biju G Nath at 8:28 PM\nഇപ്പോൾ എല്ലാം ഭയമാണ് !\nഅച്ഛന്റെ ഉമ്മകളെ ....\nഭയം ചിലന്തിവല പോലെയാണ്.\nപിന്നിലെ കാലടി ശബ്ദം,\nചൂളൻ വിളികൾ ,\nകണ്ടക്ടറുടെ ചോദ്യം ...\nഭയം മണൽപോലെ പഴുക്കുന്നു.\nഇരുട്ടിലെ ഓരോ ശബ്ദവും,\nഭയത്തിന്റെ കനലുകൾ പുകയുന്നു.\nഎനിക്കിപ്പോൾ ഒന്നും ഭയമില്ലാത്തതായില്ല\nഭയം തേരട്ടയായിഴയുന്നു ദേഹിയിൽ.!\nPosted by Biju G Nath at 8:57 PM\nഎന്നുമേ ഞാൻ കൊതിക്കുന്നു....\nഎന്റെ നിശ്വാസത്തിൻ ഗന്ധമറികിലും,\nനിന്നോട് കലഹിച്ചിടാമോ ?\nനീ വരും എന്നിലെ തീ കെടുമൊരുനാളിൽ\nഅന്നോളം കാത്തു വച്ചീടാമെന്നെ .\nഹാ എന്റെ മരണമേ ഞാനിനി,\n........ ബിജു ജി നാഥ് വർക്കല ......\nപ്രാന്തുതുണ്ടുകളുടെ കൊളാഷ്..........ഗീത മുന്നൂര്‍ക്കോട്\nകവിതകള് വായിക്കുക എന്നത് കഥകള് വായിക്കുക പോലെ സുഗമമായ ഒരു അനുഭവമല്ല . അതില് മുങ്ങി നിവരുമ്പോള് നമുക്ക് അനുഭവപ്പെടുക നവ്യമായ ഒരനുഭൂതിയാകും . പരത്തിപ്പറയുന്ന കഥകളുടെ ധാരാളിത്തം ഇല്ലാതെ കുറുക്കിപ്പറയുന്ന കഥകള് ആണ് കവിതകള് എന്നതാകം ഇതിന്റെ പിന്നിലെ രഹസ്യം .\n'റോബര്‍ട്ട്സണ്' പറയുന്നത് ഇത്തരുണത്തില് വളരെ പ്രാധാന്യമര്‍ഹിക്കുന്നു . "ചിന്തിപ്പിക്കുകയല്ല അനുഭവിപ്പിക്കുകയാണ് കവിതയുടെ കര്‍ത്തവ്യം"\nതത്വമസി പുസ്തകശാല പ്രസിദ്ധീകരിച്ച ശ്രീമതി ഗീത മുന്നൂര്‍ക്കോടിന്റെ "പ്രാന്തുതുണ്ടുകളുടെ കൊളാഷ്" എന്ന കവിതാ സമാഹാരം ആണ് ഇന്ന് വായനയുടെ ലോകത്ത് അവതരിപ്പിക്കുന്നത് .\n"മഴക്കാലത്തെ കൊളാഷ് പോലെ" എന്ന കവി കുരീപ്പുഴയുടെ ആമുഖക്കുറിപ്പും , സരിത മോഹന് വര്‍മ്മ , ഡോണ മയൂര എന്നിവരുടെ ആസ്വാദന,അവതാരികക്കുറിപ്പുകളും അടങ്ങിയ ഈ കവിതാ സമാഹാരത്തില് 99 കവിതകള് അടങ്ങിയിട്ടുണ്ട് ചെറുതും വലുതുമായി .\nപെണ്ണെഴുത്തുകള് എന്നു നാം ചില എഴുത്തുകളെ വിളിക്കാറുണ്ട് കാരണം അവയില് പെണ്മ മാത്രം നിറഞ്ഞു തുളുമ്പുന്നത് കൊണ്ട്. ഇവിടെ ഗീത മുന്നൂറുക്കോടിന്റെ കവിതകള് വായിക്കുമ്പോഴും ആ ഒരു ചിന്ത ആണ് വായനക്കാരനില് ആദ്യം ഉണ്ടാകുക . ഗ്രാമീണതയുടെ വിശുദ്ധിയും , നന്മയും , കുശുമ്പും കുന്നായ്മയും എല്ലാം കവിതകളില് നിറയുന്ന ഭാവങ്ങള് ആകുമ്പോള് ജീവിതങ്ങള് മുന്നില് വന്നു ചിരിച്ചും കരഞ്ഞും അകലുന്നത് വായനക്കാരന് അനുഭവവേദ്യമാകുന്നത് അറിയാന് കഴിയും . പെണ്ണിന്റെ വിവിധ ഭാവങ്ങളെ , ചിന്തകളെ , അസ്വസ്ഥതകളെ , അസ്വാരസ്യങ്ങളെ തികച്ചും സ്വതന്ത്രമായി ഗീത തന്റെ കവിതകളില് വരച്ചിടുന്നു . എല്ലാ കവിതകളും തങ്ങളുടെ ധര്‍മ്മം ശരിയായി നിര്‍വഹിച്ചു എന്ന് പറയാന് കഴിയില്ല എങ്കിലും കവിത്വം ഉള്ള ഒരു മനസ്സും ഭാഷയുടെ ശുദ്ധിയും കവിതകളെ വേറിട്ട് നിര്‍ത്തുന്നുണ്ട് . പ്രണയമായാലും , ജീവിതമായാലും വിരഹവും , വിഷമതകളും ദുരിതകാലങ്ങളും പറയുന്ന അതെ വിരലുകള് തന്നെ പ്രകൃതിയെ വളരെ കരുണയോടെ നോക്കുന്ന കാഴ്ചയും പ്രകൃതിയുടെ ദുരിതത്തില് വിഷമിക്കുന്ന ഒരു മനസ്സും കവിയില് ദര്‍ശിക്കാന് കഴിയുന്നുണ്ട് .\nകവിതകള് ഒരിക്കലും സ്വയം ഉരുകുന്ന വേദനയാകരുത് . കവിത ഒരു ചാട്ടുളി ആകണം . അത് ചൂണ്ടുവിളക്കും ആകണം . ഒരുകാലത്തേക്ക് മാത്രം ആകരുത് കവിത സംവദിക്കേണ്ടത് . ഓരോ കാലത്തേക്കും വേണ്ടി ആകണം . എഴുത്തില് ആ ഒരു കയ്യടക്കം കവി ഇനിയും കൈവരിക്കേണ്ടിയിരിക്കുന്നു എന്ന് ചില കവിതകള് നമ്മെ ഓര്‍മ്മിപ്പിക്കും .നമ്മുടെ പരിഭവങ്ങളും , നമ്മുടെ ചിന്തകളും കാലത്തിനു വേണ്ടി എങ്ങനെ മാറ്റിയെടുക്കാം എന്നിടത്താണ് കവി വിജയിക്കുന്നത് എന്ന കാര്യം ഇവിടെ ഓരോ എഴുത്തുകാരനും ഓര്‍ത്ത് വയ്ക്കേണ്ടതാണ് എന്ന് കരുതുന്നു .\n125 രൂപ മുഖവിലയുള്ള ഈ പുസ്തകം കവിതാസ്വാദകര്‍ക്ക് ഒരു വായനാനുഭവമായിരിക്കും എന്ന് കരുതുന്നു .\nശ്രീമതി ഗീതയുടെ ഈ പുസ്തകത്തിലെ അവസാന കവിത വായനക്കാര്‍ക്ക് മുന്നിലേക്ക് നല്‍കുന്നു . ആശംസകളോടെ ബി ജി എന് വര്‍ക്കല .\nഅവ മുഴച്ചു നിന്നു\nവെറും പ്രതിമകളായി .\nജീവന് തുളച്ചു കേറ്റി\nഇതാ കിടപ്പ് കണ്ടില്ലേ\nPosted by Biju G Nath at 8:36 PM\nപുറത്തെ നിലാവിലേക്ക് നോക്കി നില്‍ക്കുന്ന രശ്മിയുടെ പിറകിലേക്ക് ആകാശ് ഒരു കള്ളനെ പോലെ പതുങ്ങി വന്നു ജനലഴികളിലേയ്ക്ക് ഉയര്‍ത്തി വച്ച കൈകള്‍ക്കിടയിലൂടെ അവളുടെ നഗ്നമായ മുലകളെ ഒരു പരിച പോലെ പൊതിഞ്ഞു പിടിച്ചു രണ്ടു കൈകളാലും . ഒരു നേര്‍ത്ത ചൂട് തന്റെ മുലകളിലൂടെ ശരീരം മുഴുവന് വ്യാപിക്കുന്നത് അവള് അറിഞ്ഞു . മുലഞെട്ടുകള് ത്രസിച്ചു വന്നു . കഴിഞ്ഞു പോയ രതിനദിയുടെ ഓളങ്ങള് ഒന്നടങ്ങിയപ്പോഴാണ് രശ്മി കിടക്കയില് നിന്നും എഴുന്നേറ്റ് ആകാശം കാണാന് ഇങ്ങനെ ജാലകത്തിന് അരികില് വന്നു നിന്നത് . ജീവിതത്തില് വളരെ വിരളമായി മാത്രം തനിക്കു ലഭിയ്ക്കുന്ന ഒരു സൗഭാഗ്യമാണ് ആകാശ് എന്നവള് ഓര്‍ത്തു . അതുകൊണ്ട് തന്നെയാണ് ഏറെ കഷ്ടപ്പെട്ടും കള്ളം പറഞ്ഞും ഇന്നവള് ഈ മുറിയില് ആകാശിന്റെ ഒപ്പം നില്‍ക്കുന്നത് എന്നോര്‍ത്തപ്പോള് കുറ്റബോധത്തെക്കാള് അവളില് നിറഞ്ഞത് ആശ്വാസവും എന്തിനോടോ ഒക്കെ ഉള്ള പകയും ആയിരുന്നു .\nഓര്‍മ്മകളെ തിരികെ വിളിച്ചുകൊണ്ടു ആകാശിന്റെ വിരലുകള് കുസൃതികള് കാണിച്ചുകൊണ്ടിരുന്നു . മുലകളെ തഴുകിയും അമര്‍ത്തിയും ഉള്ള ആ തമാശയില് അവള് അവന്റെ നെഞ്ചിലേക്ക് ചാരി കണ്ണുകള് അടച്ചു പുഞ്ചിരിയോടെ നിന്ന് കൊടുത്തു .സുഖാലസ്യത്തില് അങ്ങനെ നില്‍ക്കുമ്പോള് ആകാശിന്റെ കൈകള് നിശ്ചലമാകുന്നതും ഇടതു മുലഞെട്ടിനു സമീപം അവന്റെ വിരലുകള് മെല്ലെ ആഴത്തില് എന്തോ പരതുന്നതും അവള്‍ക്കു അനുഭവപ്പെട്ടു . അവള് ചോദ്യഭാവത്തില് കണ്ണുകള് തുറന്നു അവനെ മുഖം ഉയര്‍ത്തി നോക്കി . അവന് പതിയെ മുലയില് വിരല് കൊണ്ട് വട്ടം ഉഴിഞ്ഞിട്ടു തെന്നിതെന്നി പോകുന്ന ഒരു മുഴയെ തൊട്ടുകൊണ്ട് വേദന ഉണ്ടോ എന്ന് ചോദിച്ചു . അവള്‍ക്ക് കാര്യം മനസ്സിലായില്ല . എങ്കിലും ചിലപ്പോള് ഒക്കെ കുളിക്കുമ്പോള് അവളും അത് ശ്രദ്ധിക്കാറുള്ളത് ഓര്‍ത്ത് . വേദനയെക്കുറിച്ച് ചോദിച്ചപ്പോള്, ഉഴുതുമറിക്കപ്പെടുന്ന കാളരാത്രികളില് നോവിന്റെ ഉറവിടം എവിടെയൊക്കെ എന്നറിയാതെ എരിപൊരി സഞ്ചാരം കൊള്ളുമ്പോള്. കണ്ണില് നിന്നും തീയും കണ്ണീരും ചിതറുമ്പോള് ആ ചോദ്യം അപ്രസക്തമായി അവള്‍ക്കു തോന്നി .\nരാജേട്ടന് ഒരിക്കല് പോലും വിവാഹം കഴിഞ്ഞു ഈ പതിനാലു വര്‍ഷങ്ങള്‍ക്കിപ്പുറവും ഒരു നാളില് പോലും സ്നേഹത്തോടെ ഒരു ഉമ്മയോ പ്രണയത്തോടെ ഒരു ആലിംഗനമോ തനിക്ക് നല്കിയിട്ടില്ലല്ലോ എന്ന വേദന അവളില് ആ നേരത്തും പുകയുന്ന ഒരു ഓര്‍മ്മയായി പൊതിഞ്ഞു . കിടക്കയില് ഇടയ്ക്കെപ്പോഴോ പുറത്തു വീഴുന്ന കരങ്ങള് പിന്നെ ഉറക്കത്തിനും ഉണര്‍വ്വിനും ഇടയില് വസ്ത്രങ്ങള് സ്ഥാനം തെറ്റുന്നതും ഉഴുതുമറിക്കുന്ന ഒരു ഭൂമിയായി താന് മാറുന്നതും ആവേശം കെട്ടടങ്ങുമ്പോള് തിരിഞ്ഞു കിടന്നു കൂര്‍ക്കം വലിച്ചു ഉറങ്ങുന്നതും അല്ലാതെ സ്നേഹത്തോടെ ഒരിക്കല്‍പ്പോലും ആ കരങ്ങള് തന്നെ പൊതിഞ്ഞിട്ടില്ല . ഓരോ വേഴ്ചയും ഓരോ സങ്കടങ്ങള് ആയിരുന്നു എന്നും തനിക്ക് . മുറിവുകള് ഏല്‍ക്കാത്ത ദിവസങ്ങള് കുറവാണ് എന്ന് തന്നെ പറയാം . ഒന്ന് കെട്ടിപ്പിടിച്ചു കിടക്കാന് ഒരു പുതപ്പിന് കീഴില് ആ നെഞ്ചില് തല വച്ച് കിടന്നു ഉറങ്ങാന് മോഹിച്ചു എത്രയോ രാത്രികള് ..... തള്ളി നീക്കി നിന്റെ പുതപ്പ് അപ്പുറത്ത് കിടപ്പുണ്ട് അതെടുത്തോളൂ എന്ന് പറഞ്ഞു ഉറക്കത്തിലേക്ക് പിറുപിറുപ്പോടെ നടന്നു പോകുന്ന രാജേട്ടന്, രശ്മിയുടെ ജീവിതത്തിലെ ഒരിക്കലും വേര്‍പെടുത്താന് ആകാത്ത ഒരു വ്യാധി ആണ് .\nവീട്ടുകാരും ബന്ധുക്കളും ചേര്‍ന്ന് അനുരൂപനായ ഒരു ചെറുപ്പക്കാരന്റെ കൈകളിലേക്ക് തന്നെ പിടിച്ചു കൊടുക്കുമ്പോള് അയാള് എങ്ങനെ ഉള്ളവന് ആണെന്ന് പോലും തനിക്കറിയില്ലാരുന്നു . ആദ്യരാത്രിയില് തുടങ്ങിയ ചര്യയാണ് ഒന്നുമറിയാത്ത ഒരു പെണ്‍കുട്ടിയുടെ പ്രതീക്ഷകളെ സങ്കല്പങ്ങളെ ഒക്കെയും ഒരു കാട്ടാള സ്വപ്നം കൊണ്ട് ചതച്ചരച്ചു കളഞ്ഞത് . വിവാഹരാത്രി എന്തെന്ന് പോലും അറിയാത്ത ഒരാളില് അത് ഏല്‍പ്പിച്ച ആഘാതം ഇന്നോളം അങ്ങനെ തന്നെ തുടരുകയും ചെയ്യുന്നു .\nരണ്ടു കുട്ടികള് ആയിക്കഴിഞ്ഞപ്പോഴാനു രാജേട്ടന്റെ വരുമാനം കൊണ്ട് വീട് നടക്കില്ല എന്ന പ്രശ്നം മുന്നില് എത്തിയത്. മക്കളുടെ പഠനവും വീട്ടിന്റെ പണിയും ഒക്കെ കൂടി കടം കേറിവന്നപ്പോള് ആണ് രശ്മി ആ സ്വകാര്യസ്ഥാപനത്തില് ജോലിയില് പ്രവേശിച്ചത് . ഒരു വിധത്തില് നോക്കിയാല് ആ ജോലി ഒരു ആശ്വാസവും ആയി തോന്നി . പകല് മുഴുവന് വീട്ടിലെ ഏകാന്തതയില് സുഖമുള്ള ഒരു ഓര്‍മ്മയും ഇല്ലാതെ ചടഞ്ഞു കൂടിയ ജീവിതം ജോലി കിട്ടിയതോടെ മാറിക്കിട്ടി എന്ന് തന്നെ പറയാം.\nപുതുതായി ജോലിയില് ചേര്‍ന്ന ചെറുപ്പക്കാരന് എല്ലാരുടെയും ശ്രദ്ധ പെട്ടെന്ന് പിടിച്ചെടുത്തു . വളരെ ഊര്‍ജ്ജ്വസ്വലനായ ഒരു ചെറുപ്പക്കാരന് . പുഞ്ചിരിക്കുന്ന മുഖത്തോടെ അല്ലാതെ കാണാന് കഴിഞ്ഞിട്ടില്ല അയാളെ . എല്ലാരോടും സൗമ്യതയോടെ ഇടപെടുന്ന അയാളുടെ ആകര്‍ഷകത അവളില് വല്ലാത്ത ഒരു ആശ്വാസവും അടുപ്പവും തോന്നിച്ചു എന്നത് സത്യമാണ് .\nപതിയെ പതിയെ അവര് തമ്മില് അടുക്കുകയായിരുന്നു . ആകാശ് അതാണ് അയാളുടെ പേര്. ഉച്ചയ്ക്കുള്ള ആഹാരത്തിന്റെ ഇടവേളകളില് അവള്‍ക്കടുത്തിരുന്ന ഒരു ദിവസം ആണ് അവര് തമ്മില് അടുത്തത് എന്നവള് ഓര്‍ത്തെടുത്തു .\n"നീയെവിടെയാ പെണ്ണേ" എന്ന ആകാശിന്റെ സ്വരം കാതുകളില് വീഴുമ്പോള് ആണ് അവള് പെട്ടെന്ന് സ്വബോധത്തിലേയ്ക്ക് വന്നത് .\n"നാളെ തന്നെ നീയൊരു ഡോക്ടറെ കാണണം കേട്ടോ" . ആകാശിന്റെ വാക്കുകളില് സ്നേഹത്തിന്റെ പശിമ നിറഞ്ഞിരുന്നു . ഹൃദയാന്തര് ഭാഗത്തോളം അത് പതിഞ്ഞു കിടക്കും . എത്ര കേട്ടാലും മതിയാകില്ല ആകാശിന്റെ സ്വരം എന്നവള് കൊതിയോടെ ഓര്‍ത്ത് പോയി . ജോലിയുടെ ഭാഗമായി ഈ നഗരത്തില് എത്താന് കഴിഞ്ഞത് വളരെ വലിയൊരു ഭാഗ്യമായി തോന്നി . രണ്ടു ദിവസം ആകാശും ആയി ഒന്നിച്ചു ചിലവഴിക്കാന് ദൈവം നല്‍കിയ ഒരവസരം ആയി അവള്‍ക്ക് തോന്നി . അല്ലെങ്കില്‍ത്തന്നെ അവര് എന്നേ കാണുന്നൊരു സ്വപ്നം ആണ് ഒന്നിച്ചു കുറച്ചു നിമിഷങ്ങള് ആരുമറിയാത്ത ഒരിടത്ത് ജീവിതത്തില് ഒരിക്കലെങ്കിലും ഉണ്ടാകണം എന്ന് .\nജീവിതത്തില് രതി എന്തെന്നും പ്രണയം എന്തെന്നും തിരിച്ചറിഞ്ഞ നിമിഷങ്ങള് . പുരുഷന് ഒരു പുഷ്പം പോലെ പെണ്ണിനെ താലോലിക്കാന് കഴിയും എന്ന് താനറിയുകയായിരുന്നു. ഓരോ അണുവും ഉണര്‍ന്നു എഴുന്നേല്‍ക്കുന്നതും ഒരു പൂവാടി പോലെ താന് പൂത്തുലഞ്ഞു പോയതും അവള്‍ക്ക് ഉള്‍പ്പുളകത്തോടെ മാത്രമേ ഓര്‍ക്കാന് കഴിയുന്നുള്ളൂ . തന്റെ ശരീരത്തെ നോവിക്കാതെ ഇത്ര കരുതലോടെ ഒരു പുരുഷന് ഉണര്‍ത്തി എടുത്തു തളര്‍ത്തി കിടത്തുമ്പോള് താന് ഇപ്പോഴും ഭൂമിയില് തന്നെയാണോ എന്ന് അവള്‍ക്ക് സംശയം മാറുന്നുണ്ടായിരുന്നില്ല .\nഎന്താ പ്രശ്നം എന്ന അവളുടെ ചോദ്യങ്ങള്‍ക്ക് ആകാശ് വ്യക്തമായ മറുപടി തന്നില്ല . എങ്കിലും അയാള് ഇടയ്ക്കിടെ അതോര്‍മ്മിപ്പിക്കുന്നുണ്ടായിരുന്നു . പക്ഷെ അവളില് അതൊന്നും ഓര്‍ക്കാനോ ശ്രദ്ധിക്കാനോ നേരം ഇല്ലായിരുന്നു . തന്റെ ജീവിതത്തിലെ അസുലഭമായ ഒരു നിമിഷം ! ഇനിയൊരിക്കലും തനിക്കു ലഭിക്കില്ലായിരിക്കും ഇങ്ങനെ ഒരു അവസരം എന്ന ചിന്തയില് അവള് അവനെ വരിഞ്ഞു മുറുക്കി നില്‍ക്കുകയായിരുന്നു .\nതന്റെ മനസ്സറിഞ്ഞ പുരുഷന് ആണ് ആകാശ് എന്നവള് ഓര്‍ത്ത് . തന്റെ വേദനകളും പരാതികളും കേള്‍ക്കാന് , തനിക്ക് എപ്പോഴും ഓടി വന്നു സങ്കടം പറയാന് , ആശ്വാസം തേടാന് ഒരാള് എന്നതായിരുന്നു ആകാശില് അവള് കണ്ട മേന്മ. അവനോടു പറയാത്ത ഒന്നും തന്നെ അവളുടെ ജീവിതത്തില് ഇല്ലായിരുന്നു . താളം തെറ്റുന്ന മാസമുറ മുതല് രാജേട്ടന്റെ യുദ്ധം കഴിഞ്ഞുള്ള ഉറക്കമില്ലാത്ത രാവുകളില് നീറ്റലുകള് പോലും പങ്കു വയ്ക്കാന് വിശ്വസ്തനായ ഒരു സുഹൃത്ത് . അവന് ഒരിക്കലും അവളെ വഴക്ക് പറഞ്ഞിട്ടില്ല . ഒരിക്കല് പോലും പിണങ്ങി മാറി നിന്നിട്ടില്ല . അവള്‍ക്ക് ഏതു പാതിരാത്രിയിലും അവന്റെ സാമീപ്യം ലഭ്യമായിരുന്നു . അവനെ കുറിച്ച് അവള്‍ക്കൊന്നും അറിയില്ല എന്നതാണ് അവള് അത്ഭുതത്തോടെ ഓര്‍ക്കുന്ന ഒരു കാര്യം . ഒരിക്കല് പോലും ചോദിച്ചിട്ടില്ല അവന് പറഞ്ഞിട്ടും ഇല്ല പക്ഷേ അവനെ അവള്‍ക്ക് അവളെക്കാള് വിശ്വാസമായിരുന്നു . ഒരിക്കലും അവന് അത് നശിപ്പിച്ചിട്ടുമില്ല; അതുകൊണ്ട് തന്നെയാണ് അവനു തന്നെ സമര്‍പ്പിക്കണം എന്നവള് കരുതിയതും അവനൊപ്പം ആ യാത്ര ആസ്വദിച്ചതും .\nതിരികെ പോകാന് നേരം ആകാശിനെ പിരിയുന്നതോര്‍ത്തു അവളുടെ ഇടനെഞ്ചു പൊടിഞ്ഞു . അവന്റെ മാറില് കിടന്നവള് ഒരുപാട് കരഞ്ഞു . തന്റെ ഷര്‍ട്ടില് പടരുന്ന കണ്ണീര് നെഞ്ചു പൊള്ളിക്കുമ്പോഴും അവന് അവളെ ചേര്‍ത്തു പിടിച്ചിരുന്നു തന്റെ ശരീരത്തോട് വളരെ വളരെ ചേര്‍ത്തു.\nതിരികെ എത്തി പതിവ് പോലെ അവരുടെ ലോകം സജീവമായി നിലനിന്നു . പരസ്പരം കാണുമ്പോള് ഉള്ള മധുരമായ ഒരു രഹസ്യ പുഞ്ചിരി രണ്ടുപേരിലും ഉണ്ടായിരുന്നു എങ്കിലും ഒരിക്കലും പഴയതില് നിന്നും അധികമായ് ഒരു ചലനമോ പ്രതികരണമോ രണ്ടുപേരും ബോധപൂര്‍വ്വം നടത്തിയില്ല . അവളുടെ ലോകം പഴയത് പോലെ ഉഴുതുമറിച്ച നിലം ആയി കിടന്നു പക്ഷെ ഇപ്പോള് അവള് ഓരോ വേദനയിലും കണ്ണുകള് അടച്ചു ആകാശിനെ മനസ്സിലേയ്ക്ക് കൊണ്ട് വരാന് തുടങ്ങി . ക്രമേണ തന്റെ മേല് കിടന്നു തന്നെ ആസകലം ചുട്ടുപൊള്ളിക്കുന്നത് ആകാശ് ആണെന്ന് സങ്കല്‍പ്പിച്ചു തുടങ്ങിയപ്പോള് വേദനകള് അവള് അറിയാതെ ആയി .\nആകാശിന്റെ നിര്‍ബന്ധം സഹിക്കാതെ ആയപ്പോള് ആണ് അവള് ഡോക്ടറെ കണ്ടത് . താന് വലിയൊരു ദുരന്തത്തിലേയ്ക്കാണ് നടന്നടുക്കുന്നത് എന്നവള് അപ്പോള് അറിഞ്ഞിരുന്നില്ല . ഡോകടര് പരിശോധിച്ച ശേഷം ചില ടെസ്റ്റുകള് ഒക്കെ പറഞ്ഞു . പതിയെ പതിയെ അവരുടെ നിഗമനങ്ങള് വന്നു നിന്നത് തന്റെ മാറിടത്തെ കാര്‍ന്നു തിന്നു തുടങ്ങിയ അര്‍ബുദത്തിന്റെ മുന്നില് ആയിരുന്നു . അവള് നടുങ്ങി നിന്നുപോയി . തന്റെ ജീവിതം ആകെ മൂടല് ബാധിച്ചത് പോലെ അവള്‍ക്കു തോന്നി . ആകാശിന്റെ ഏറ്റവും ഇഷ്ടം ഉള്ള ഒരു വസ്തുവായിരുന്നു തന്റെ മാറിടം എന്നറിഞ്ഞപ്പോള് മുതല് ആണ് അവള്‍ക്ക് തന്റെ ശരീരത്തോട് സ്നേഹം തോന്നിത്തുടങ്ങിയത് പോലും . പ്രായം ഇടിവ് തന്നു തുടങ്ങിയിരുന്നു എങ്കിലും അത് ഭംഗിയോടെ അവള് അതിനാല് തന്നെ കാത്തു സൂക്ഷിക്കാന് തുടങ്ങിയിട്ട് അധികകാലമായില്ല . അപ്പോഴേയ്ക്കും വിധിയുടെ ക്രൂരമായ നീതി തന്റെ സൗഭാഗ്യങ്ങളെ കവര്‍ന്നെടുക്കുന്നുവോ എന്നോര്‍ത്തു അവള് വാവിട്ടു നിലവിളിച്ചു പോയി അന്ന് രാത്രിയില് കുളിമുറിയുടെ ഏകാന്തതയില് . എന്താണ് സംഭവം എന്നറിയാതെ രാജേട്ടന് വാതിലില് മുട്ടി വിളിക്കുമ്പോള് ആണ് സ്ഥലകാലബോധം അവള്‍ക്ക് ഉണ്ടാകുന്നത് തന്നെ . വാതില് തുറന്നു പുറത്തു വന്ന അവളെ അയാള് പകച്ച മുഖത്തോടെ നോക്കി നിന്ന് . ചോദ്യങ്ങള് കല്ലുകള് പോലെ അവളില് വീണു വേദനിപ്പിച്ചപ്പോള് അവള് അത് അയാളോട് തുറന്നു പറഞ്ഞു . തന്റെ ഇടതു മാറിടത്തിന്റെ ഉള്ളിലേക്ക് കാര്‍ന്നു കടന്നു കയറുന്ന അര്‍ബുദത്തിന്റെ കഥ . വിശ്വാസം വരാതെ അവളെ നോക്കി നിന്ന അയാള് ഒന്നും മിണ്ടാതെ കിടക്കയിലേക്ക് പോകുകയും പുതപ്പെടുത്തു തലവഴി മൂടി കിടക്കുകയും ചെയ്യുന്നതവള് കണ്ടു .\nപ്രത്യേകിച്ച് ഒന്നും തോന്നാഞ്ഞത് കൊണ്ട് തന്നെ അവള് ചുണ്ടുകള് കടിച്ചു തന്റെ ദുഃഖം ഒതുക്കി ഇപ്പുറത്ത് ആയി ഒതുങ്ങി കിടന്നു . നിമിഷങ്ങള് ഒച്ചിന്റെ വേഗതയില് ഇഴഞ്ഞു പോകവേ ഇരുളില് നിന്നയാളുടെ ശബ്ദം കീറിമുറിച്ചെത്തി . "അപ്പോള് നിന്റെ മുല മുറിച്ചു കളയേണ്ടി വരുമല്ലേ?"\nപച്ചമുള കീറും പോലൊരു തേങ്ങല് അവളുടെ തൊണ്ടയില് കുരുങ്ങി പുറത്തേയ്ക്ക് തെറിച്ചു . അയാള് പിന്നെ ഒന്നും ചോദിച്ചില്ല . അയാളുടെ കൂര്‍ക്കം വലി മാത്രം പുറത്തു കേട്ട് തുടങ്ങി . അവള് ഇരുട്ടില് മറ്റൊരു ഇരുളായി മച്ചില് നോക്കി കിടന്നു . തന്റെ ഇരു ചെന്നിയിലും കൂടി ഒഴുകി വീഴുന്ന കണ്ണീരിന്റെ തണുപ്പ് പോലും അവള് അറിഞ്ഞതേയില്ല.\nലോകം മുഴുവന് ഇരുട്ടില് ആണെങ്കിലും തന്റെ ഉള്ളില് നിറയുന്ന ഇരുട്ടോളം കടുപ്പം അതിനില്ല എന്നവള് ഓര്‍ത്ത് . തന്റെ ജീവിതം ആര്‍ക്കും വേണ്ടാത്ത ഒന്നായിരുന്നു . പക്ഷെ അതില് നിന്നും തന്നെ ജീവിക്കാന് പഠിപ്പിച്ചത് ആകാശ് ആയിരുന്നു . അവനില് ഞാന് എന്റെ മോചനവും ആശ്വാസവും കണ്ടിരുന്നത് . അവനെന്നെ അത്രയേറെ ഇഷ്ടം ആണെന്ന് തിരിച്ചറിയുമ്പോഴും അവന്റെ ഇഷ്ടങ്ങളില് പ്രധാനമായത് തനിക്ക് നഷ്ടമാകുന്ന ഓര്‍മ്മ പോലും അവള്‍ക്ക് താങ്ങാന് കഴിയുന്നില്ല . അവനെ തന്നില് തന്നെ പിടിച്ചു നിര്‍ത്താന് ഉള്ള ഒരു വസ്തുപോലെ ആണ് അവള്‍ക്ക് അതിന്നു . എത്രയോ പ്രാവശ്യം ആകാശ് പറഞ്ഞിട്ടുണ്ട് നിന്റെ മടിയില് കിടന്നു നിന്റെ മുലകള് മണക്കണം എനിക്കെന്നു . നഗ്നമായ എന്റെ മുലകള് മുഖത്ത് ഉരുമിയങ്ങനെ കിടക്കണം , ഇടയ്ക്ക് കുഞ്ഞുങ്ങളെ പോലെ മാറി മാറി എന്റെ മുലകളെ നുണയണം എന്നൊക്കെ . ഇതില്ലാതായാല് ആകാശ് തനിക്കു നഷ്ടമാകുമല്ലോ എന്ന ചിന്ത വല്ലാത്ത ഭാരം നെഞ്ചില് ഉണ്ടാക്കിത്തുടങ്ങിയപ്പോള് രശ്മി കിടക്കയില് നിന്നും എഴുന്നേറ്റു . കുറെ നേരം ഇരുട്ടിലേയ്ക്ക് നോക്കി അവള് ബാല്‍ക്കണിയില് വന്നു നിന്ന് . ചിന്തകളുടെ പിരിമുറുക്കത്തില് ഒരു നിമിഷത്തില് അവള് കതകു തുറന്നു പുറത്തേയ്ക്കിറങ്ങാന് പോകുമ്പോള് സെറ്റിയില് കിടന്ന മൊബൈലില് വെളിച്ചം മിന്നി . ഒരുള്‍പ്രേരണ പോലെ അവള് മൊബൈല് എടുത്തു നോക്കി . ആകാശിന്റെ സന്ദേശം വന്നു കിടക്കുന്നു . പെണ്ണേ ഞാന് നിന്റെ മുല കുടിക്കുന്നതായി സ്വപ്നം കണ്ടു ഇപ്പോള്.\nപിന്നെ ഒരു നിമിഷം കൂടി അവള്‍ക്ക് സഹിക്കാനോ പിടിച്ചു നില്‍ക്കാനോ കഴിയില്ലായിരുന്നു . ആകാശ് അറിയാതെ ഇതുവരെ സൂക്ഷിച്ച ആ രഹസ്യം അതവന് അറിയും മുന്നേ എനിക്കീ ലോകം വിട്ടു പോകണം എന്ന ഒറ്റ ചിന്ത മാത്രം അവളില് അവശേഷിച്ചു . തൊടിയിലെ കിണറ്റിന് കരയിലേക്ക് അവള് നടന്നു പോകുമ്പോള് അവളില് ആകാശിന്റെ സ്വപ്നം തെളിഞ്ഞു വന്നു . അവള് ആകാശിനെ മടിയില് കിടത്തി തന്റെ മുലകള് മാറി മാറി ചുണ്ടില് തിരുകാന് തുടങ്ങി . അവന്റെ തലമുടിയില് വിരലോടിച്ചുകൊണ്ട് അവള് അവന്റെ നെറ്റിയില് ഉമ്മ വച്ച് . പിന്നെ പിറകോട്ടു ചാരി കണ്ണടച്ച് ഇരുന്നു നിര്‍വൃതിയോടെ മെല്ലെ മിഴികള് അടച്ചു.....\nഉറക്കത്തില് ഞെട്ടി ഉണര്‍ന്ന രാജന് തൊടിയില് കിണറ്റിലോ മറ്റോ എന്തോ വീഴുന്ന ശബ്ദം കേട്ടെങ്കിലും വീണ്ടും പിറുപിറുത്തുകൊണ്ട് പുതപ്പു തലവഴി മൂടി ഉറക്കം തുടര്‍ന്നു .\n..............................ബിജു ജി നാഥ് വര്‍ക്കല ----------------\nPosted by Biju G Nath at 10:42 PM\nഒരു മഴയിൽ നനയണം .\nഒരു മഴ നനയണം.\n...... ബിജിഎൻ . വർക്കല\nPosted by Biju G Nath at 10:39 PM\nഅകതാരിൽ പലവട്ടം എഴുതി മായ്ച്ച\nകുറിമാനം തെളിയുന്നു പിന്നെയും .\nഎഴുതുവാൻ കഴിയാതല്ല, ഉള്ളിലെ\nപ്രതീക്ഷകൾ മരിക്കാത്തതാകാം .\n.............. ബി.ജി.എൻ. വർക്കല\nപൂരമെല്ലാം കഴിഞ്ഞെന്റെ നന്പരെ\nനാളെ വന്നു കരയല്ലേ നിങ്ങള്.\nകൂടെയുള്ള സഹജീവികള് തന് കണ്ണീര്\nകാണുവാന് കഴിയാത്ത മാനുഷരേ .\nവന്നതില്ല ഭവിഷ്യങ്ങള് ഒന്നുമേ\nകണ്ടതില്ലേ നമ്മുടെ വികാരവും.\nഇല്ല നമ്മള് കഴിച്ചില്ലയെങ്കിലും\nമാറ്റിടില്ല അഭിമാനഭംഗം വരുമത്.\nപൊട്ടി വീഴും വിമാനം , വാഹനം\nകണ്ടു നിങ്ങള് പറയുമോ ഇനി വേണ്ട\nഅത്രയേ ഉള്ളൂ കരിമരുന്നിന് കാര്യം.\nപൊട്ടിയെങ്കില് പോയോര്‍ക്ക് പോയത്രെ.\nവേണമെങ്കില് രണ്ടു കണ്ണീര് നല്‍കാം\nകൂട്ടത്തില് കരിങ്കൊടി ഫോട്ടോയുമിടാം.\nസുരക്ഷയ്ക്ക് പാളിച്ച പറ്റിയതോര്‍ത്തു\nഭരണകൂടത്തെ വിമര്‍ശിച്ചു തീര്‍ത്തിടാം.\nതമ്മില് അടി നടത്തി നമുക്കൊക്കെ\nതണ്ട് കാട്ടി നടക്കാം ഇവിടൊക്കെ.\nകണ്ട പാങ്ങ് നോക്കി നടത്തീടാം\nഇണ്ടലില്ലാതെ പൂരവും ഘോഷവും .\n-----ബിജു ജി നാഥ് വര്‍ക്കല ----\nതൃശൂര് കേരളത്തില് അല്ല എന്നും അതൊരു ദേശമല്ല രാജ്യവും വികാരവും ആണെന്നും പഠിപ്പിച്ചു തന്ന എല്ലാ തൃശൂര് സൗഹൃദങ്ങള്‍ക്കും സമര്‍പ്പിക്കുന്നു\nPosted by Biju G Nath at 10:35 PM\nഒറ്റയും തെറ്റയുമായ -\nക്ഷരങ്ങൾ കലമ്പുന്നു ചുറ്റിലും .\nവാക്കുകൾ കരയുന്നു പിറക്കുവാൻ .\nഎന്തിനായ് നീ നിന്റെ\nചിന്തകൾ ചിതലിക്കുവാൻ വിടുന്നു ?\nനിൻ വരികൾ ജീവശ്വാസ-\nശബ്ദമിയലുന്നു ഗദ്ഗദം സാന്ദ്രം .\nനിറങ്ങൾ കണ്ടു വിധിയെഴുതല്ലെ.\nനിന്നിൽ ഉറങ്ങും കഴിവി -\nതറിയാതെ നീ പോകിലോ ന്യൂനം.\nനിറഞ്ഞ ശോകത്താലവൾ -\nതൻ ഹൃദയം നിലച്ചുപോമറിക നീയിന്നു.\nജീവിതത്തെ ലഹരിയുടെ നാമ്പുകള്‍ക്കാ-\nഹരിക്കാന് വിട്ടുകൊടുത്തുകൊണ്ട് ,വരും\nപുലരികള്‍ക്ക് നേരെ കണ്ണടക്കട്ടെയിനി\nഞാനെന് ശ്വാസചലനം നിലയ്ക്കും വരേയ്ക്കും\n----------------ബി ജി എന് വര്‍ക്കല-----\nനിൻ ചില്ലയിൽ കുടു കൂട്ടും\nകിളിയാകും ഞാൻ .\nനിന്നിലൊരു കളിയോട -\nചെറു കിളിയാകും ഞാൻ .\nസൂര്യകാന്തിയായിടും ഞാൻ .\nവെറുമൊരു ഭ്രാന്തൻ ഞാൻ .\n...... ബിജു ജി നാഥ് വർക്കല ....\nഗന്ധകപ്പുക വമിപ്പിച്ചും ,\nഭൂമി തന് മാറില് കുഴികുത്തി\nഗര്‍ഭം കലക്കി പരീക്ഷിച്ചും.\nകാടിന്റെ ജീവനെ തോട്ടിയാല്\nനാടിന് ഞരമ്പുകളില് നടത്തിയും\nമണ്ണിന് മുലകള് തന് കഞ്ചുകം\nനാഭിച്ചുഴികള് തന് അകക്കാമ്പില്\nകപട കണ്ണീരിന് ഉപ്പുരസം നുകര്‍ന്ന്\n-------ബിജു ജി നാഥ് വര്‍ക്കല ---\nനീ,ഞാൻ വായിച്ചൊരു പുസ്തകം.\nവരകളില്ലാത്ത വെളുത്ത കടലാസ്സിൽ\nരാജ്യം പോലെ നീയെൻ മുന്നിൽ.\nഅഴകെഴും പുരികത്തിൽ തുടങ്ങി\nഇടിഞ്ഞു തുടങ്ങിയ മലകൾ താണ്ടി\nഉറവ വറ്റിയ നീർക്കുഴികൾക്കരികിലൂടെ\nവരണ്ടു തുടങ്ങിയ പാടവരമ്പിലൂടെ\nകലഹിച്ചു നിൽക്കും പാദത്തിൽ\nഎന്റെ വായന നിലയ്ക്കുസോൾ\nആദിയനാദികൾ മിഴികളിൽ നിറച്ച\nനീയാം സമുദത്തിൽ ഞാനൂളിയിടട്ടെ!\n.......... ബിജു ജി നാഥ് വർക്കല ......\nI was inadreamy pond\nSmell with flowers\nAnd cover with love.\nSun looks very hot\nIt heat upalot.\nAll goes out.\nAh... Still I am live.\n'ഞാൻ , ഉയിരൂതിയൂതിത്തെളിയിക്കും\nഉണ്മയാകുന്നു നീ .\nകനലുകൾ അണയാത്ത മനസ്സിൽ\nവാക്കുകൾ വറ്റാത്ത കാലത്തിൽ\nപുറം കാൽ കൊണ്ടു നീ തൊഴിച്ച_\nനിനക്കായ് കുറിക്കും ഞാൻ .\nഅക്ഷരങ്ങൾ കൊണ്ടു നിന്നെ വരച്ച -\nനശ്വരയാക്കും ഞാൻ .\nനീയെന്റെ ജനിയുടെ രസക്കൂട്ടുമായി\nകാലങ്ങൾക്കപ്പുറം നിന്നു വരുവോൾ.\nനീയെന്റെ ജീവന്റെ രസതന്ത്രങ്ങിൽ\nനീയെന്റെ മൃതിയുടെ തണുപ്പിൽ വിര-\nഒരു വാക്കു പോലും നിനക്കായി ഞാൻ\nഎന്റെ , ജീവനിൽ നിന്നേകിയില്ല.\nഒരു തരി പോലും നീയെന്നെ അറിയില്ല\nനിനക്കായ് മാത്രം , നിനക്കായ് മാത്രം\nകാലമേ ഞാൻ മരിക്കാതിരിക്കട്ടെയെന്നും .\n........... ബിജു ജി നാഥ് വർക്കല............\nഈ കടലിലേക്കായിന്നു ഞാനൊരു\nമുങ്ങാനറിയില്ല ,നീന്തലും വശമില്ല\nഎങ്കിലും ഉറ്റുനോക്കുന്നു ഞാൻ .\nആഴങ്ങളിൽ ഉണ്ടൊരു മുത്തതതൊ-\nഎത്രയോ കാലമായി എന്നെയും\nകാത്തത് ധ്യാനമാം ചെപ്പിലുറങ്ങൂ.\nമുങ്ങാനറിയില്ല , നീന്തലും വശമില്ല\nഎങ്കിലും ഉറ്റുനോക്കുന്നു ഞാൻ\nഒരു കാലമുണ്ടെന്ന ഉൾവിളിയതൊ-\nന്നിന്റെ പിൻബലത്താൽ മാത്രം.\nഞാനാ മുത്തെന്നിലെത്തും വരേയ്ക്കും .\nഒരു നാളതുണ്ടാകുമെൻ തോണിമുങ്ങി -\nയൊരു ചുഴിയെന്നെ കൊണ്ടു പോയീടും!\nഅതിലൂടെ ഞാനാഴങ്ങൾ താണ്ടിയാ\nമുങ്ങാനറിയില്ല നീന്തലും വശമില്ല\nഎങ്കിലും യാത്ര തുടരുന്നു ഞാൻ .\nഎന്നെ പ്രതീക്ഷിച്ചു എനിയ്ക്കായ് ജനി-\nച്ചൊരാ മുത്തിന്നരികിലെത്തീടാൻ .\n....... ബിജു ജി നാഥ് വർക്കല ....\nPosted by Biju G Nath at 10:29 PM\nഅനന്തമാം പ്രതീക്ഷ പോൽ ,\nഅടയാളപ്പെടുത്തപ്പെടുന്ന ഓർമ്മകൾ തൻ സർവ്വേക്കല്ലിൽ\nകുന്തിച്ചിരിക്കുന്നു ജീവിതം .\nഎന്റെ , നിന്റെയെന്ന ഭാഗം പിരിയലിൽ\nനമുക്കെന്തു ബാക്കിയാകുന്നു ?\nചിതറാനും കരിയാനും വിട്ട്\nഅധികാരത്തിന്റെ സിരാ കേന്ദ്രങ്ങൾ\nപുതിയ തന്ത്രങ്ങൾ മെനയുന്നു.\nഅമ്മയെ വേർപെട്ട കുഞ്ഞിൻ കരച്ചിലും\nഇണയെ പിരിഞ്ഞ പെണ്ണിൻ തേങ്ങലും\nആരും അറിയാതെ പോകുന്നു.\nഒരു ചാൺ വയറിനു നനവു തേടി\nതുളകൾ വീണു മലയ്ക്കുമ്പോൾ\nചിതലരിച്ച സംഹിതകൾ തലയിലേറ്റി\nമരണവുമായി ഇഴഞ്ഞു കയറുന്നു.\nനോക്കു കുത്തികൾ പോലെ\nജീവിതങ്ങൾ അതിരു കാക്കുന്നു.\nപിടഞ്ഞു തീരുമ്പോൾ പോലും\nനമുക്ക് അതിരുകൾ മായ്ക്കണം .\nഅവനെന്നും എനിക്കെന്നുമുള്ളതെല്ലാം മായ്ക്കണം .\n.... ബിജു ജി നാഥ് വർക്കല .\nഇരുട്ടു പുടവ തുന്നുന്ന\nഉറച്ച കാൽവയ്പ്പോടെ അവൾ നടന്നു.\nസ്വതന്ത്രമായി കൈകൾ വീശി\nകണ്ടിട്ടും കാണാത്ത മട്ടിൽ\nഞാനുമെൻ ലോകവുമെന്ന പോൽ\nഉറച്ച കാൽവയപ്പോടെ അവൾ നടന്നു.\nഎതിരെ വന്ന കൺകളിൽ\nതലയെടുത്ത ഭാവവും കണ്ടു\nപെണ്ണിവൾ ആരെന്നു മൂക്കിൽ വിരൽ\nചേർത്തു ഭാവം പകർന്നവർ\nഒരു സ്പർശം പോലും ഭയന്നകന്നു\nപെണ്ണേ , നീയെന്തിനു തല കുനിക്കണം.\nഇതു നിന്റെയും ലോകം\nഇവിടെ നീ ആരുടെ കനവിന്നു\nസംരക്ഷണത്തിന്നു കാത്തു നില്ക്കണം.\nപൊരുതുക ആയുധം വേണ്ടിടത്ത്\nസ്നേഹം വേണ്ടിടത്ത് സ്നേഹവും.\n..... ബിജു ജി നാഥ് വർക്കല ........\nഅവൾ കുറിക്കുന്നു പീഡനങ്ങൾ തൻ\nസഹനപർവ്വം കടന്നെത്തിയ പാതകൾ.\nഅവൾ കുറിക്കുന്നു സാമൂഹ്യ തിന്മതൻ\nകരിമുഖങ്ങളെ തലയറുക്കുവാൻ ഘോരം .\nകുളിർപകരുന്നൊരു മുറിയിലെ തല്പത്തി -\nലലസമായ് ശയിച്ചുകൊണ്ടെന്നുമേ !\nവേവലാതികൾ നിന്നോട് ചൊല്ലാൻ.\n...... ബി ജി എൻ\nവിശന്നലയുന്ന മനസ്സിന്നു മുന്നി-\nലവതരിക്കുന്നു ജനിമൃതികൾ താണ്ടി നീ.\nഎങ്കിലും അടരുന്നു, അകലുന്നു\nകാലമൊരാവർത്തന ചിത്രം വരയുന്നു.\nനാഗങ്ങൾ ഇഴയുന്ന കിടപ്പറ കട -\nന്നകലുന്നു വേദനയില്ലാത്ത ചിന്തകൾ.\nമൈനകൾ കൂടേറുന്ന കാലത്തിൽ\nദാഹനീരു പോലും വരളുന്നു വിങ്ങുന്നു. .\nഉമ്മറപ്പടിയിൽ വിശന്നൊട്ടും വയറി-\nന്റെ വിലാപം കേൾക്കാതെ പ്രഭുത്വവും.\nഇതു കാലമനീതിക്കു നേർ വിരൽ\nചൂണ്ടുന്ന നാരിതൻ സ്വത്വത്തിൻ വർഷം.\nഇതു , പിടിച്ചടക്കാൻ കഴിയാത്ത നര-\nജന്മമലയുന്ന ഭ്രാന്തിന്റെ യുഷ്ണകാലം.\n....... ബിജു ജി. നാഥ് വർക്കല ......\nനിലയ്ക്കാറായ ഘടികാരം പോൽ\nവിറച്ചുമറച്ചും യാത്ര ചെയ്യുന്നുണ്ട്\nപലവട്ടം നിനക്ക് സമ്മാനിച്ചിട്ടും നീ\nസ്വീകരിക്കാതെ പോയൊരു ഹൃദയം !\n...... ബി ജി. എൻ വർക്കല .........\nവളരെക്കാലത്തിനു ശേഷം ആണ് ഒരു ചിത്രം കാണാന് തീയേറ്ററില് ഇരിക്കുന്നത് . ജേക്കബിന്റെ സ്വര്‍ഗ്ഗം എന്ന ചിത്രം ഒരു മുന്വിധിയും ഇല്ലാതെ ആണ് കാണാന് പുറപ്പെട്ടത് . കാരണം നിവിന്‍പോളി ,രണ്‍ജിപണിക്കര് ഒന്നും എന്റെ ഇഷ്ടനടന്മാര് അല്ല. അതുകൊണ്ട് തന്നെ ചിത്രം എങ്ങനെ ഉള്ളതാണ് എന്ന ആശങ്ക അല്ല ഒരു ചിത്രം കാണുക എന്ന ലക്‌ഷ്യം മാത്രമേ ആ യാത്രയ്ക്ക് ഉണ്ടായിരുന്നുള്ളൂ . ജേക്കബ് എന്ന മനുഷ്യന് ദുബായ് എന്ന ലോകത്തില് ജീവിച്ച കഥയാണ് ജേക്കബ്ബിന്റെ സ്വര്‍ഗ്ഗം . ജേക്കബ് ഭാര്യ ഷേര്‍ളി , നാല് മക്കള് ഇവര് അടങ്ങുന്ന ഒരു സന്തുഷ്ടമായ കുടുംബം കടന്നു പോകുന്ന വിവിധ പ്രശ്നങ്ങളും സംഘര്‍ഷങ്ങളും ആണ് ഈ ചിത്രത്തിന്റെ ഇതിവൃത്തം . ശരിക്കും നടന്ന ഒരു സംഭവം ആണ് എന്ന് കഥയുടെ തുടക്കത്തിലും ഒടുക്കത്തിലും പറയുകയും ചെയ്യുന്നുണ്ട് . ആഗോള സാമ്പത്തിക മാന്ദ്യത്തിന്റെ പിടിയില് അകപ്പെടുന്ന ദുബായ് , അവിടെ കാലിടറി വീഴുന്ന ജന്മങ്ങള് ഒക്കെ നാം ഒരുപാട് കേട്ടിട്ടും വായിച്ചിട്ടും അറിഞ്ഞിട്ടും ഉണ്ട് എങ്കിലും അവയൊക്കെ ഇപ്പോഴും ദുരന്തപര്യവസാനിയായ കഥകള് ആയി നമ്മെ നോക്കി നില്‍ക്കുന്നതും വേദനിപ്പിക്കുന്നതും ആണ് കാണുക സ്വാഭാവികമായും . എന്നാല് കഥയില് ഉടനീളം കാഴ്ചക്കാരനില് ഊര്‍ജ്ജം പകര്‍ന്നു നല്‍കിക്കൊണ്ട് ജീവിതത്തെ നോക്കിക്കാണാന് ഒരുപാട് സന്ദേശങ്ങള് നല്‍കിക്കൊണ്ട് ഈ ചിത്രം മികച്ചു നില്‍ക്കുന്നു . ജേക്കബ് തന്റെ വിജയമന്ത്രം ആയി പറയുന്ന വാക്കുണ്ട് . നമുക്ക് പറയാന് ഉള്ളത് എന്ത് തന്നെയായാലും കണ്ണില് നോക്കി ഉറപ്പുള്ള ശബ്ദത്തില് നമുക്കത് പറയാന് കഴിയണം. അതുപോലെ ജേക്കബിന്റെ മകനെ നഗരത്തിലെ ഒരു കോണില് കൊണ്ട് നിര്‍ത്തിയിട്ടു സായ്കുമാര് എന്ന കഥാപാത്രം പറയുന്നുണ്ട് . ജേക്കബിന്റെ മകനെ കരഞ്ഞുകൊണ്ട് എനിക്ക് കാണുന്നത് ഇഷ്ടമല്ല . അതുകൊണ്ട് ഇറങ്ങിപ്പോടാ എന്ന് പറഞ്ഞു വഴിയില് ഇറക്കി വിടുന്നത് ഒരു വലിയ പഞ്ച് ആണ് അവനില് നല്‍കുന്നത് . അവിടെ നിന്നാണ് അവന് ജീവിക്കാനും കുടുംബത്തില് വന്നു ചേര്‍ന്ന ദുരന്തങ്ങള്‍ക്ക് പരിഹാരം തേടാനും ഇറങ്ങിത്തിരിക്കുന്നത് . അതുപോലെ ഷേര്‍ളി എന്ന കഥാപാത്രം ശക്തമായ ഒരു സ്ത്രീകഥാപാത്രം തന്നെയാണ് . ഒരുപാട് ബിസിനസ്സുകള് വളര്‍ന്നതും തളര്‍ന്നതും കണ്ടു വളര്‍ന്ന ഒരു അസ്സല് അച്ചായത്തി തന്നെയാണ് ഞാന് എന്ന് പറഞ്ഞുകൊണ്ട് മകനൊപ്പം അവര് ഒരു മഹാമേരു പോലെ നില്‍ക്കുമ്പോള് , ആ കഥാപാത്രത്തിന്റെ ഊര്‍ജ്ജം വളരെ വലിയൊരു പ്രകാശവലയമായി എല്ലാരിലും പടരുന്നത് പോലെ തോന്നിക്കും . പ്രവാസത്തില് എല്ലാപേരെയും വിശ്വസിക്കുന്നവന് എന്നുംകഷ്ടങ്ങളും ,ചതിക്കുന്നവന് എന്നും ഉയര്‍ച്ചയും കണ്ടുവരുന്നത് ഒരുശാപംപോലെ അനുഭവപ്പെടാറുണ്ട് പലപ്പോഴും.ഇവിടെ ജേക്കബിന് പക്ഷെ തന്റെ ബന്ധങ്ങളില് നിന്നും നന്മയും തിന്മയും ഒരുപോലെ ലഭിക്കുന്നത് കാണാന് കഴിയുന്നുണ്ട് .\nഈ ചിത്രം കണ്ടുകൊണ്ടിരിക്കുമ്പോള് , ആ കുടുംബത്തെ കണ്ടുകൊണ്ടിരിക്കുമ്പോള് അവര് പ്രവാസത്തിലെ ഓരോ നിമിഷവും ആസ്വദിക്കുന്നത് കാണുമ്പോള് ഒക്കെ എന്റെ മനസ്സില് ഞാന് കണ്ടുകൊണ്ടിരുന്നത് ഞാന് നേരില് പരിചയിച്ചതും ഞാന് കണ്ടുകൊണ്ടിരിക്കുന്നതുമായ ഒരു കുടുംബത്തെയാണ് . ആ കുടുംബത്തിന്റെ സന്തോഷങ്ങളില് ഞാനൊരു ഭാഗം ആകുന്നതു എന്നെ ഇത്രയേറെ സന്തോഷിപ്പിക്കുന്നതാണ് എന്ന് എനിക്ക് മനസ്സിലാകുന്നത് ഈ ചിത്രത്തിലെ കുടുംബത്തിലേ തമാശകളും സന്ദര്‍ഭങ്ങളും കണ്ടുകൊണ്ടിരിക്കുമ്പോള് ഞാനറിയാതെ അവരെ ഓര്‍ത്ത് എന്നത് തന്നെയാണ് . ജീവിതത്തിന്റെ ഓരോ ഘട്ടങ്ങളിലും പോസിറ്റീവ് ആയി ഒരു ഊര്‍ജ്ജം എനിക്ക് നല്‍കുന്ന ആ സ്നേഹങ്ങളെ ഓര്‍ക്കാതെ ഈ ചിത്രം എന്നില് നിന്നും അകലുന്നില്ല . അതുകൊണ്ട് തന്നെയാകാം ഞാന് തിരികെ വരുമ്പോള് എന്തുകൊണ്ടോ മൌനത്തിന്റെ തോടില് പൊതിഞ്ഞു കെട്ടപ്പെട്ടുപോയിരുന്നു .\nതികച്ചും നല്ലൊരു ചിത്രം എന്ന ഉറപ്പോടെ നിങ്ങള്ക്ക് മുന്നില് ഞാന് ഈ ചിത്രത്തെ പരിചയപ്പെടുത്തുന്നു .\n-----------------ബിജു ജി നാഥ് വര്‍ക്കല----------------------\nവേനൽമഴ പോലെയാണ് എനിക്കെന്റെ വീക്കെന്റ്. കാരണം അപ്പോഴാണ് ഒന്നു പുറത്തിറങ്ങി ശുദ്ധവായു ശ്വസിക്കാൻ കഴിയുക. ഷാർജയിലോ ദുബായിലോ ഉണ്ടാകാറുള്ള സാഹിത്യ കൂട്ടായ്യകളിൽ പങ്കെടുക്കാനും സുഹൃത്തുക്കളെ കാണാനും ഒക്കെ കഴിയുക അപ്പോഴാണ്. അതിനും പുറമേ പ്രിയപ്പെട്ട റോയിച്ചേട്ടനെയും കുടുംബത്തെയും കാണാം. സർഗ്ഗയുടെ കൈപ്പുണ്യം വയർ നിറയുന്ന ആനന്ദമാക്കാം എന്നിവയൊക്കെ. സൗദിയിൽ മുറിയടച്ചിരുന്ന ഏകാന്ത കാലത്തിനു നേർ വിപരീതമായി സ്വതന്ത്രമായ ആകാശം ലഭിക്കുന്ന സന്തോഷം പറഞ്ഞറിയിക്കുക അസാദ്ധ്യം.\nതുടർച്ചയായ രണ്ടു ദിവസം അവധി കിട്ടിയപ്പോൾ അതിനാൽ തന്നെ നേരെ പാഞ്ഞു ഷാർജയിലേക്ക്. റോയിച്ചേട്ടനും കുടുംബവും പിന്നെ അവരുടെ സുഹൃത്തും കുടുംബവും ഒന്നിച്ചു ഒരു ഔട്ടിംഗ് ആയിരുന്നു വ്യാഴം. നേരെ റാസ് അൽ ഖൈമയിലേക്ക്. ഉല്ലാസപരമായ യാത്ര വഴിവക്കിലെ അഫ്ഗാൻ മന്തിക്കട കണ്ടപ്പോൾ തടസ്സപ്പെട്ടു. അറേബ്യൻ രീതിതിയിൽ നിലത്ത് കാർപ്പെറ്റിൽ വിരിച്ച സുപ്രയിൽ വലിയ രണ്ടു താളിയിൽ മന്തി നിരന്നപ്പോൾ മുറിയാകെ സുഗന്ധപൂരിതം. ഒരു കൈയ്യിൽ പച്ചമുളകും പിടിച്ചു പിന്നെ ചോറിനോടും കോഴിയോടും ഒരു മൽപ്പിടിത്തം. ഒരു പാത്രത്തിൽ നിന്നുള്ള ആ ഒരുമയുടെ ഭക്ഷണ രീതി നമുക്ക് നഷ്ടമാകുന്ന കുടുംബ ബന്ധങ്ങളെ ഇണക്കാൻ എന്തുകൊണ്ടും വീടുകളിൽ അനുവർത്തിച്ചുകൂടാ എന്ന റോയ് ചേട്ടന്റെ സംശയത്തെ ഏകകണ്ഠമായി അംഗികരിച്ചു കൊണ്ടു വീണ്ടും യാത്ര തുടർന്നു. യാത്ര നീളുമ്പോൾ വഴിവക്കിൽ ഒരു വൈൽഡ് സൂ . അതോടെ എല്ലാപേരും അങ്ങോട്ടേക്ക് വച്ചുപിടിപ്പിച്ചു. ഉച്ചസൂര്യന്റെ കൊടും വിരലുകൾ കൊണ്ട് മേനിയാകെ തഴുകുന്നുവെങ്കിലും ആരും നിരാശരോ അസഹിഷ്ണരോ ആയിരുന്നില്ല . അകത്തു കയറുമ്പോൾ അവിടെ ഒരനക്കവും ഇല്ലാത്ത പ്രതീതി. സീസൺ അല്ലാത്തതു കൊണ്ടു സന്ദർശകർ കുറവായതാകാം. ആദ്യം തന്നെ കണ്ടത് വസ്ത്രം ധരിപ്പിച്ച രണ്ടു കുരങ്ങുകളെയാണ്. അവയ്ക്കൊപ്പം ഫോട്ടോ എടുപ്പിക്കാൻ വേണ്ടി അണിയിച്ചു ഒരുക്കി നിർത്തിയിരിക്കുകയാണ്. അതിനു പണം കൊടുക്കണം . മുന്നോട്ട് ചെല്ലുമ്പോൾ ഒരു ഓലക്കുടിൽ അറബു സ്റ്റൈലിൽ ഒരുക്കിയിരിക്കുന്നു. നടുവിൽ രണ്ടു പീഠങ്ങൾ. അവയിൽ കാലിൽ വള്ളി കെട്ടി, കണ്ണുകൾ തുകൽ കൊണ്ടു മൂടിയ രണ്ടു ഫാൽക്കൻ പക്ഷികൾ. അവയും ഫോട്ടോയെടുക്കാൻ ഉള്ള വസ്തുക്കൾ ആണ്. കച്ചവടം ആണല്ലോ മുഖ്യം! അകത്തേക്ക് ചെല്ലുമ്പോൾ വലിയ മുറികൾ പോലെ കെട്ടിയിട്ട പോർഷനുകൾ മുൻവശം ഗ്രിൽ ഇട്ട കൂടുകൾ. മുകൾ ഭാഗം തുറന്നു കിടക്കുന്നു. ഒരു ചെറിയ കുളം പോലെ കെട്ടി അല്പം വെള്ളം കെട്ടി നിർത്തിയിട്ടുണ്ട് മദ്ധ്യത്തായി. പിന്നെ കോൺക്രീറ്റ് സ്ലാബു കൊണ്ടു ഒരു ബഞ്ചു പോലെ . അതിനടിയിൽ നല്ല വലിപ്പമുള്ള കടുവകൾ , സിംഹങ്ങൾ, പുലികൾ ,ചെന്നായകൾ എന്നിവയെ വേറെ വേറെ കൂടുകളിൽ ഇട്ടിരിക്കുന്നത് കാണാമായിരുന്നു. റോയ് ചേട്ടനോട് ഞാന് പറയുകയും ചെയ്തു ശരിക്കും ഇവരെ തുറന്നു വിട്ടു നമ്മള് ആകണമായിരുന്നു കൂട്ടില് എന്ന് . എല്ലാപേരും നല്ല ഉച്ചയുറക്കത്തിലായിരുന്നു. സന്ദർശകരെ നോക്കാൻ പോലും സമയമില്ലാത്ത ഉറക്കം. ചൂടിൽ നിന്നും രക്ഷ നേടാൻ കിട്ടിയ തണലുകളിൽ അവർ മയങ്ങുന്നു. ഗ്രില്ലിന്റെ അടുത്തായി വന്നു കിടന്ന സിംഹത്തിന്റെ തൊട്ടടുത്ത് ക്യാമറ നീട്ടിപ്പിടിച്ചു ഒരു ഫോട്ടോ എടുക്കാൻ ശ്രമിച്ചതും പുള്ളി ചാടിയങ്ങെണീറ്റു. പിന്നെ മാറി ഒഴിഞ്ഞുകിടന്നു. ഒരു ചെറിയ ഭയം ഉള്ളിൽ വന്നില്ല എന്നു പറയുന്നില്ല. . കാരണം അതു കളവായേക്കുമെന്നതിനാൽ .\nഎല്ലാവരും അടുത്തു കണ്ട വിശ്രമമുറിയിൽ അല്പം വിശ്രമിച്ചു. വീണ്ടും കാഴ്ചകള് . ഉരുകുന്ന ചൂടില് കുരങ്ങുകള് ദയനീയമായി പ്രതീക്ഷകളോടെ നോക്കുന്നുണ്ടായിരുന്നു ഓരോ മുഖങ്ങളിലേക്കും കൈകളിലേക്കും . കുറുക്കന്മാര് പേടിച്ചു ഒരു മൂലയിലേക്ക് ഓടിപ്പോയി ഞങ്ങളെ കണ്ടപ്പോള് . ദയനീയമായ ഒരു കാഴ്ച പെരുമ്പാമ്പിന്റെ കൂട്ടില് ആയിരുന്നു കാത്തിരുന്നത് . അറവു ശാലയിലേക്ക് കൊണ്ട് പോകുന്ന മൃഗങ്ങളുടെ കണ്ണുകളില് നാം കാണുന്ന ദയനീയത മരണം ആണ് മുന്നില് എന്നറിഞ്ഞു കൊണ്ടാകില്ല എന്ന് വിശ്വസിക്കാം കാരണം അവര്‍ക്ക് അറിയില്ലല്ലോ അവരെ കൊണ്ട് പോകുന്നത് അതിനാണ് എന്ന് . പക്ഷെ ഇവിടെ പെരുമ്പാമ്പിന്റെ കൂട്ടില് അതിന്റെ കൂടെ ഒരു മുയല്. തന്റെ ശത്രു അരികില് തന്നെ ഉള്ളപ്പോഴും ഒന്ന് രക്ഷപ്പെടാന് ഇടമില്ലാതെ പരിഭ്രാന്തമായി കാഴ്ചക്കാരെ നോക്കി ഇരിക്കുന്ന ആ ഇരയുടെ കണ്ണുകള് കാണുമ്പോള് മനസ്സ് വല്ലാതെ കലങ്ങിപ്പോയി . ആഹാരം കഴിഞ്ഞതിനാല് ആകണം ആ പാമ്പ് വെള്ളത്തില് മയക്കത്തില് ആണ് . തിരികെ നടക്കുമ്പോള് ആ ഒരു വിഷാദം ഉള്ളില് ഉണ്ടായിരുന്നു . ആഫ്രിക്കന് മഴക്കാടുകളില് കണ്ടു വരുന്ന ഒരിനം കുരങ്ങന്മാരെ ആദ്യമായി കാണാന് കഴിഞ്ഞു ഇവിടെ . ഒരു പൂച്ചക്കുഞ്ഞിന്റെ അത്ര വലിപ്പമുള്ള രണ്ടു കുരങ്ങുകള് ഒരു കൂട്ടില് .\nഅവിടത്തെ കാഴ്ചകള് കണ്ടു പതിയെ പുറത്തേക്കിറങ്ങി . വീണ്ടും മുന്നോട്ടു . വഴിയരികില് ഒരു ബൂഫിയയില് നിന്നും ചായ കുടിച്ചു . യാത്രയിലേക്കു വേണ്ടി വെള്ളവും ജ്യൂസും വാങ്ങി കരുതിക്കൊണ്ട് മുന്നോട്ടു വീണ്ടും . വഴിമധ്യേ റോയി ചേട്ടന്റെ ഒരു ഫേസ് ബുക്ക് സുഹൃത്തിനെ കണ്ടു അദ്ദേഹവും ആയി പരിചയം പുതുക്കി യാത്ര തുടര്‍ന്ന് . മുന്നില് ചാരനിറത്തില് ജബല് ജേസ് കാണാമായിരുന്നു . ആ മലനിരകളിലേക്ക് ഉള്ള യാത്രയാണ് ഇനി . മലയുടെ അടിവാരത്തു ഒരു ഡാം കണ്ടു എല്ലാരും കൂടി നിന്ന് നോക്കുന്നത് കാണാമായിരുന്നു . അങ്ങോട്ട് ചെന്നപ്പോള് അങ്ങ് താഴെ ഒരു മൂലയില് ഒരല്പം വെള്ളം അല്ലാതെ അവിടെ ഒന്നുമില്ല . റോയി ചേട്ടന് വണ്ടി അങ്ങ് താഴേക്കു ഓടിച്ചു ഇറക്കി . അവിടെ വേറെ രണ്ടു വണ്ടികള് കാണാമായിരുന്നു . അവിടെച്ചെന്ന് നോക്കുമ്പോള് വെള്ളത്തേക്കാള് കൂടുതല് പ്ലാസ്റിക് മാലിന്യങ്ങള് ആയിരുന്നു എന്നതാണ് തമാശ നിറഞ്ഞ കാഴ്ച . വരണ്ട ഉണങ്ങിയ മണ്ണ് കണ്ടപ്പോള് ഉത്തരേന്ത്യയിലെ വരണ്ട കൃഷിഭൂമികളുടെ ഓര്‍മ്മ വന്നു . അവിടെ നിന്നുകൊണ്ട് എല്ലാരും ഒരു ഗ്രുപ്പ് സെല്‍ഫി എടുത്തു യാത്ര മലയിലേക്ക് തുടങ്ങി . വളരെ രസാവഹമായ ഒരു യാത്രയയിരുന്നു അത് . ഇരുവശവും ഭിത്തികള് പോലെ ഉയര്‍ന്നു നില്‍ക്കുന്ന മലകള് ഇടയിലൂടെ റോഡ് . അങ്ങോട്ടും ഇങ്ങോട്ടും സഞ്ചാരികളുടെ വാഹനങ്ങള് ഇടതടവില്ലാതെ കാണാം . ഈ പാറകള് കണ്ടാല് ഇവ വെള്ളം ഒലിച്ചിറങ്ങിയ അടയാളങ്ങള് ഇന്നും ശേഷിപ്പിക്കുന്നതായി കാണാം . പണ്ടെങ്ങോ കടലിനടിയില് ആയിരിന്നിരിക്കണം എന്നോര്‍മ്മിപ്പിക്കുന്ന ഭൂപ്രകൃതി ആണ് ചുറ്റിനും . യാത്ര മലയുടെ മുകളിലേക്ക് നീണ്ടു പോയി . ഒടുവില് ഉയരത്തില് വണ്ടി എത്തുന്ന അവസാന പോയിന്റില് എത്തിയപ്പോള് ആശ്വാസം . അസ്തമയം ആകുന്നു . ഒന്ന് ഫ്രഷ് ആയി വന്നപ്പോള് റോയി ചേട്ടനും സര്ഗ്ഗയും മറ്റും മലയുടെ അല്പം ഉയരത്തില് കയറി ഇരിപ്പാണ് . ഞാന് അങ്ങോട്ട് ചെന്നപ്പോള് റോയി ചേട്ടന് പറഞ്ഞു വേഗം പോയാല് അസ്തമയം കാണാം ഫോട്ടോയും എടുക്കാം . ഞാന് അത് കേട്ടതോടെ മുകളിലേക്ക് കയറാന് തുടങ്ങി . നിന്നും കിതച്ചും തിരികെ ഇറങ്ങിയും ആളുകള് അവര്‍ക്കിടയിലൂടെ ഞാന് മുകളിലേക്ക് യാത്ര ചെയ്തു . കുത്തനെ കിടക്കുന്ന പാറയില് വഴുതി വീഴാതെ മുകളിലേക്ക് പോകും തോറും ഞാന് കിതയ്ക്കാന് തുടങ്ങി . എന്റെ ശ്വാസം വേഗത്തില് ആകുകയും ഞാന് തളരുകയും ചെയ്തു . ഞാന് ഇപ്പോള് ഉയരത്തില് എത്താന് പാതി കയറിക്കഴിഞ്ഞിരിക്കുന്നു . അപ്പോഴാണ് മൊബൈലില് കണ്ണന്റെ (റോയ്ച്ചേട്ടന്റെ മകന് ) കാള് വന്നത് . ഞാന് എവിടെ എത്തി എന്നവര് ചോദിച്ചു ഞാന് പറഞ്ഞു പാതി ആയി എന്ന് . നില്‍ക്കൂ നമ്മളും വരുന്നു എന്ന് പറഞ്ഞു കണ്ണനും വിനോദും കൂടി മുകളിലേക്ക് വന്നു . അവര് വരട്ടെ എന്ന് കരുതി ഞാന് അവിടെ ഒരു പാറയില് ഇരുന്നു . എനിക്ക് നന്നായി വിയര്‍ക്കുന്നുണ്ടായിരുന്നു . കിതപ്പ് അടങ്ങുന്നില്ലായിരുന്നു . ഛര്‍ദ്ധിക്കുമോ എന്നൊരു ശങ്ക ഉണ്ടായി മനസ്സില് . അപ്പോഴേക്കും അവര് രണ്ടുപേരും അടുത്തു എത്തിയിരുന്നു . അവര് കിതയ്ക്കുന്ന കണ്ടപ്പോള് ഞാന് പറഞ്ഞു നിങ്ങള് തന്നെ ഇത്ര തളര്‍ന്നു അപ്പോള് ഞാനോ. നമുക്ക് അല്പം ഇരിക്കാം എന്ന് പറഞ്ഞു അവരും അടുത്തു ഓരോ പാറയില് ഇരുന്നു . അപ്പോള് ഞാന് വിനോദിനോട് പറഞ്ഞു ചിലപ്പോള് എനിക്ക് തലകറക്കം ഉണ്ടായേക്കും എന്ന് . അത് കേട്ട വിനോദ് എന്ത് മറുപടി പറഞ്ഞു എന്നെനിക്കറിയില്ല ഞാന് പെട്ടെന്ന് മറ്റൊരു ലോകത്ത് എത്തിയ പ്രതീതി എനിക്ക് അനുഭവപ്പെട്ടു . പെട്ടെന്ന് അവള് എന്റെ മുന്നില് വന്നു . ഞാന് അത്ഫുതപ്പെട്ടു നീ എങ്ങനെ ഇവിടെ എന്ന് . അവള് എന്റെ കവിളില് ദേഷ്യത്തില് അടിച്ചിട്ട് നിന്നോട് ആരാ പറഞ്ഞെ ഈ മല കയറാന് എന്ന് ചോദിച്ചു . എന്റെ കണ്ണുകള് നിറഞ്ഞു എനിക്ക് സങ്കടം വന്നു . അപ്പോള് അവള് പെട്ടെന്ന് എന്റെ കവിളില് ഒരുമ്മ തന്നിട്ട് സാരമില്ല പോകാം എന്ന് പറഞ്ഞു തിരിഞ്ഞു ഞാന് അവളുടെ കൈയില് കയറി പിടിച്ചു .എനിക്ക് നെഞ്ചു വേദനിക്കുന്നതുപോലെ തോന്നി . അപ്പോള് എനിക്ക് വിനോദിന്റെ ശബ്ദം കേള്‍ക്കാന് കഴിഞ്ഞു ഞാന് നോക്കുമ്പോള് ഞാന് പിടിച്ചിരിക്കുന്നത് വിനോദിന്റെ കൈയില് ആയിരുന്നു . എന്ത് പറ്റി എന്ന് ചോദിച്ചപ്പോള് എന്റെ അടുത്തേക്ക് ഒരാള് വെള്ളത്തിന്റെ ഒരു കുപ്പി തന്നു . എനിക്ക് പെട്ടെന്ന് മനസ്സിലായി ഞാന് ബോധം കെട്ടുവീണു എന്ന് . അപ്പോള് വിനോദ് പറഞ്ഞു ഞാന് തലകറങ്ങും എന്ന് പറഞ്ഞതും പിന്നെ കേട്ടത് ഒരു ശബ്ദം ആണ് അവന് നോക്കുമ്പോള് ഞാന് തലയും കുത്തി ഇരുന്നിടത്തു നിന്ന് താഴേക്ക് വീണു കിടക്കുകയാണ് . അവന് ആയാസപ്പെട്ട് എന്നെ വലിച്ചു നേരെ കിടത്തിയപ്പോള് ഞാന് രണ്ടു മൂന്നു വട്ടം ശ്വാസം എടുത്തു പിന്നെ അനക്കം ഇല്ലാതായി എന്ന് . അവന് എന്റെ നെഞ്ചില് ശക്തമായി കുറെ ഏറെ തവണ അമര്‍ത്തിയ ശേഷം ആണ് എനിക്ക് ശ്വാസം കിട്ടിയതും ഞാന് അവന്റെ കയ്യില് കയറിപ്പിടിച്ചതും എന്ന് . എന്തായാലും ഞാന് ആകെ തല മരവിച്ച പോലെ ആയി . ശരീരം ആകെ വേദന . തുട എവിടെയോ ഉരഞ്ഞതാകം നീറുന്നു . നെറ്റിയും . കുറച്ചു കൂടി ഇരുന്നു .അല്പം വെള്ളം കുടിച്ചു നമ്മള് തിരികെ ഇറങ്ങി .അപ്പോഴേക്കും റോയിച്ചേട്ടന്റെ വിളി താഴെ നിന്നും വരുന്നുണ്ടായിരുന്നു . ഞങ്ങള് പതിയെ താഴേക്കു ഇറങ്ങി . താഴെ എത്തി കുറെ സമയം അവിടെ വിശ്രമിച്ചു .നമ്മള് എല്ലാം തിരികെ വീട്ടിലേക്കു തിരിച്ചു . അന്താക്ഷരിയും മറ്റുമായി വീടെത്തിയത് അറിഞ്ഞില്ല എന്നുതന്നെ പറയാം .\nഓര്‍മ്മയില് വളരെ മധുരമായി നില്‍ക്കുന്ന ഈ യാത്രയും അവധി ദിവസവും സമ്മാനിച്ച റോയ് ചേട്ടനോട് വളരെ ഏറെ സന്തോഷവും സ്നേഹവും തോന്നിയ ഒരു അവധി ദിനം അങ്ങനെ അവിടെ പൂര്‍ണ്ണമായി .\n---------------ബിജു ജി നാഥ് വര്‍ക്കല -----------------\nവായന ഒരു അനുഭൂതിയാകുക വായനയുടെ തലങ്ങളെ സ്പര്‍ശിച്ചുകൊണ്ട് നാം ഓരോ കൈവഴികളും പിന്നിടുമ്പോഴാകുന്നു . ചില വായനകള് നമ്മെ അതുകൊണ്ട് തന്നെ സുഗമമായ ഒരു ഒഴുക്ക് വെള്ളത്തില് പെട്ട ഇലപോലെ കൊണ്ടുപോകുക അനുഭവവേദ്യം ആക്കുന്നതും . “We read to know we're not alone.” എന്ന് William Nicholson, പറയുന്ന രീതിയിലെ ഒരു തലം നമ്മെ അനുഭവപ്പെടുത്തുന്നു ചില വായനകള് എന്നത് മറക്കാന് ആകില്ല തന്നെ . പലപ്പോഴും നമ്മെ വായനകള് കൊണ്ടെത്തിക്കുക ഇരുണ്ട വനാന്തരങ്ങളില് ആകാം . അല്ലെങ്കില് വെളിച്ചം മങ്ങിയ ഗുഹമുഖത്തും . അകത്തെന്തു എന്നൊരു ഭീതിയോ , അസുരക്ഷിതത്വത്തിന്റെ നിഴല്‍ച്ഛായമോ വീണ മനസ്സുമായി ആകും അത്തരം വായനകളെ വായനക്കാരന് സമീപിക്കേണ്ടി വരിക . എന്തെഴുതുന്നു , എന്തിനെഴുതുന്നു എന്ന ചിന്തകളെ ഒരിക്കല് എങ്കിലും മനനം ചെയ്യേണ്ടതുണ്ട് ഓരോ എഴുത്തുകാരനും .\nഎഴുത്ത് പല രീതികള് ആണ് അവലംബിക്കുക എഴുത്തുകാരന്റെ മനോധര്‍മ്മം അനുസരിച്ച് . അത്തരം അവസ്ഥകളില് അതൊരു പരീക്ഷണഘട്ടം ചിലപ്പോള് സംജാതമാക്കും വായനക്കാരനെ . കുടഞ്ഞെറിയാന് കഴിയാത്ത ഒരു വലയില് പെട്ടുപോകുന്ന കിളിയെ പോലെ വായനക്കാരന് പകച്ചു നില്‍ക്കുക തന്നെ ആകും അപ്പോള് സംഭവിക്കുക .\nവായനയുടെ ആകാശത്തില് നിന്നും ചിറകു വിരിച്ചു പറന്നിറങ്ങിയ കവിതാ സമാഹാരം ആണ് "ഉളിപ്പേച്ച് " പുതുലോകസാഹിത്യ ഇടങ്ങളില് എഴുത്തുകാരുടെ ബാഹുല്യവും പുസ്തകങ്ങളുടെ ആധിക്യവും വായനയെ ബാധിക്കുന്നു എന്ന വിലാപം നടക്കുന്ന കാലത്ത് ശ്രീ രാജേഷ് ചിത്തിരയുടെ ഉളിപ്പേച്ച് എന്ന കവിതാ സമാഹാരം ഒരു വ്യത്യസ്തമായ കാഴ്ചയാണ് സമ്മാനിക്കുന്നത് എന്ന് പറയാം . നിലവില് ഉണ്ടായിരുന്ന ഒരു കവിതാകാലഘട്ടത്തെ മുച്ചൂടും പുറംതള്ളിക്കൊണ്ടാണ് പുതുലോക കവിതകളുടെ ഉദയം സംഭവിച്ചത് . ഈ തള്ളിക്കയറ്റത്തില് നഷ്ടമായത് മൂല്യങ്ങള് എന്ന് വിലപിച്ച പഴയകാല കവിതാസ്വദകര് പോലും രഹസ്യമായും ചിലപ്പോഴൊക്കെ പരസ്യമായും ഇന്നത്തെ കവിതകളെ നെഞ്ചോട് ചേര്‍ക്കുന്നത് കവിതയുടെ ലോകം എത്ര കണ്ടു ഇന്നത്തെ സമൂഹത്തോട് അടുത്തു നിന്ന് സംവദിക്കുന്നു എന്നതിന് ഉദാഹരണം ആണ് . ഇവിടെ രാജേഷ് ചിത്തിരയും ഇത്തരം ഒരു പരീക്ഷണഘട്ടത്തിന്റെ ഉമ്മറപ്പടിയില് ആണ് നിലകൊള്ളുന്നത് എന്ന് കാണാം തന്റെ കവിതകളും ആയി .\nവായനയുടെ ഭ്രാന്തതലങ്ങളെ ഒരു ഷോക്ക് ട്രീറ്റ്മെന്റ് കൊണ്ട് സുഖപ്പെടുത്താന് ഉള്ള തത്രപ്പാട് രാജേഷിന്റെ കവിതകള് വഹിക്കുന്നുണ്ട് എന്ന് തോന്നും . ധ്യാനം , ഉണ്മ , പെണ്മ , കാമന എന്നിങ്ങനെ നാല് ഭാഗങ്ങളില് ആയി വിന്യസിച്ചിരിക്കുന്ന ഈ കവിതകളില് ആദ്യപാദമായ ധ്യാനം വായനയെ വിഭ്രമത്തിന്റെ പടുകുഴിയില് വായനക്കാരനെ തള്ളിയിടും എന്നതില് തര്‍ക്കം ഉണ്ടാകും എന്ന് തോന്നുന്നില്ല . സാധാരണവായനക്കാരന് അപ്രാപ്യമായ ഒരു മേഖലയാണ് രാജേഷ് പരിചയപ്പെടുത്തുന്ന ധ്യാനം എന്നത് അതിന്റെ സ്വീകാര്യതയെ ബാധിക്കുന്നില്ലേ എന്ന് സംശയിക്കേണ്ടിയിരിക്കുന്നു . കവിതയുടെ ഗദ്യ സൌന്ദര്യം മാത്രമല്ല ഭാഷയുടെ ലയ ലാളിത്യം പോലും രാജേഷിന്റെ മുന്നില് മുടിയഴിച്ചിട്ടാടുന്ന കാഴ്ചയില് നിന്നുകൊണ്ട് വേണം ധ്യാനം വായിച്ചു പോകാന് . ധ്യാനത്തിലെ കവിതകള് വായനക്കാരനെ എങ്ങനെ സ്വാധീനിക്കുന്നു എന്നതിനപ്പുറം ഉണ്മ എന്ത് നല്‍കാന് ആണ് ശ്രമിക്കുന്നത് എന്ന് നോക്കുന്ന ഒരു അവസ്ഥയിലേക്ക് വായനക്കാരന് കടന്നു പോകുന്നു . ഉണ്മയും ധ്യാനവും നല്‍കുന്ന മാനസിക വൈബ്രേഷന് അയയുന്ന ഒരു കാഴ്ചയാണ് പെണ്മ നല്‍കുന്നത് . രാജേഷ് ഇവിടെ വളരെ വേഗം തന്നെ ഒരു പരകായപ്രവേശം പോലെ കവിതയുടെ താഴെ ശിഖരത്തിലേക്ക് ഇറങ്ങുന്ന കാഴ്ച വായനക്കാരനെ ഒട്ടൊന്നുമല്ല സന്തോഷിപ്പിക്കുക . കവിത എന്താണ് പറയുന്നത് എന്ന് സാധാരണക്കാരനായ ഒരു വായനക്കാരന് മനസ്സിലായി ത്തുടങ്ങുക അവിടെ നിന്നാകണം . പെണ്മയും കാമനയും ആണ് അവന്റെത് എങ്കില് ധ്യാനവും ഉണ്മയും ബൌദ്ധിക വിരുന്നിന്റെ മായക്കാഴ്ച മാത്രം നല്‍കി വായനയെ പരിഹസിക്കുന്നത് കാണാന് കഴിയും .\nഎഴുത്തുകാരന്റെ ധര്‍മ്മം വായനക്കാരനിലേക്ക് ഒരു ചാലകം ഇടുകയും അവനിലേക്ക് സംവേദനത്തിന്റെ വഴി തുറക്കുകയും ആണോ അതോ തനിക്കും വായനക്കാരനും ഇടയില് ഒരു മറ തീര്‍ത്ത് അവിടെ താന് അഭിരമിക്കുകയും വായനക്കാരന് ഗതികേട് കൊണ്ട് വാവിട്ടു ചോദിക്കുകയും എഴുത്തുകാരന് അവനോടു തന്റെ ഗിരിപ്രഭാഷണം ചെയ്യുകയും ചെയ്യുന്നത് വായനക്കാരനില് എഴുത്തിന്റെ കാഴ്ച എത്രത്തോളം വലിയൊരു ആഘാതം ആകും എന്ന് ഉളിപ്പേച്ച് നമ്മെ പഠിപ്പിച്ചു തരുന്നു .\nപുതിയകാല കവിത തന്റെതായ ഒരിടം തേടി , അസ്ഥിത്വം തേടി പിന്നെയും അലയുകയാണ് എന്നും പരീക്ഷണങ്ങള് തുടരെ തുടരെ നടന്നുകൊണ്ടിരിക്കുന്നതും ആണെന്നുമുള്ള ആശ്വാസം ഒന്നുകൊണ്ടു മാത്രം സ്വീകാര്യമാകുന്ന രാജേഷ് ചിത്തിരയുടെ ഈ കവിതാസമാഹാരം , വളരെ ചിന്തിക്കുകയും , കുറച്ചു മാത്രം എഴുതിപ്പറയുകയും ചെയ്യുന്ന ഒരു രീതിയെ കാണിക്കുന്നു . കൂടുതല് ഗ്രാഹ്യമായ രീതികളിലേക്ക് ഇറങ്ങി വരാന് കഴിവുള്ള ഈ എഴുത്തുകാരന് , തന്റെ എഴുത്തിന്റെ തനി വഴികള് കൂടുതല് സുതാര്യമാക്കുവാന് ശ്രമിക്കുകയാണെങ്കില് വായനക്കാരില് അത് നല്‍കുക സുഖമുള്ള ഒരു വായനാ നോവ് തന്നെയാകും എന്നതില് സംശയമില്ല . ലോഗോസ് പുറത്തിറക്കിയിരിക്കുന്ന ഈ സമാഹാരത്തിനു 100 രൂപയാണ് വില .\nഅവര് പരസ്പരം കണ്ണില് കണ്ണില് നോക്കിയിരിക്കുകയായിരുന്നു . കവിതകള് ചൊല്ലുന്ന അവന്റെ കണ്ണുകളില് നോക്കിയിരിക്കുമ്പോള് അവളുടെ മിഴികളില് നക്ഷത്രങ്ങള് തിളങ്ങിനില്‍ക്കുന്നുണ്ടായിരുന്നു . കപോലങ്ങള് നാണം കൊണ്ട് ചുവന്നു തുടുക്കുന്നുണ്ടായിരുന്നു . "നിന്റെ കണ്ണുകളില് ഒരുകാലവും ഒരുപാട് നേരം നോക്കിയിരിക്കാന് എനിക്ക് കഴിയാതെ പോകുന്നു ചെക്കാ " എന്നവള് കൊഞ്ചിപ്പറഞ്ഞുകൊണ്ട് മിഴികള് താഴ്ത്തി നോട്ടം പലയിടങ്ങളില് പാറി വീഴുന്നത് ഒട്ടൊരു കൗതുകത്തോടെ അവന് നോക്കിയിരുന്നു. പ്രണയത്തിന്റെ നനുത്ത നിലാവ് വീഴുന്ന താഴ് വരകളെ കവിതകളിലൂടെ അവളിലേക്ക് ചൊരിയുമ്പോള് ആനന്ദത്താല് അവന്റെ മനസ്സ് നിറയുന്നുണ്ടായിരുന്നു . കഠിന സ്നേഹത്തിന്റെ വരികള് അല്ലായിരുന്നു അവള് അവനില് നിന്നാഗ്രഹിച്ചിരുന്നത് . അവളെ അവനിലേക്ക് ആകര്‍ഷിച്ചത് അവന്റെ വരികളിലെ തീയും അതിന്റെ ശക്തിയും ആയിരുന്നു . പക്ഷെ അവന് അവളിലേക്ക് ഒതുങ്ങിത്തുടങ്ങിയപ്പോള് പ്രണയത്തിന്റെ വിരല് കൊണ്ട് വര്‍ണ്ണ പുഷ്പങ്ങള് വിരിയിക്കുന്ന ഒരു കേവല പ്രണയകവി ആയി മാറുകയായിരുന്നു . പിണങ്ങിയും ഇണങ്ങിയും അവരുടെ പ്രണയം മുന്നിലേക്ക് ഒഴുകി നീങ്ങുകയായിരുന്നു . ഈ നനഞ്ഞ സന്ധ്യയില് ഇരുട്ട് ചേക്കേറുന്ന പകലിനെ മറന്നു അവര് വീഡിയോകാളിന്റെ ഇരുപുറങ്ങളില് മുഖാമുഖം നോക്കിയിരിക്കുമ്പോള് എന്തോ അവന്റെ മനസ്സ് ചഞ്ചലമായിരുന്നു. അതാകാം അവന്റെ വരികള് പ്രണയത്തില് നിന്നും മരണത്തിലേക്ക് വഴുതിവീണത് . മരണത്തിന്റെ സംഗീതം ഒരു നിശബ്ദതയ്ക്ക് ഒപ്പം അവളിലേക്ക് പടരുകയായിരുന്നു അവന് . നിറഞ്ഞ കണ്‍പീലികള് മെല്ലെത്തുടച്ചുകൊണ്ട് അവള് അവനോട് മരണത്തെക്കുറിച്ച് സംസാരിക്കാന് തുടങ്ങി . ശരീരം വിട്ടു പറന്നു പോകുന്ന ആ പക്ഷിയെ അവള് കൊതിയോടെ നോക്കിക്കാണുന്നത് കണ്ടപ്പോള് അവനും ആശ്ചര്യത്താല് അവളെ നോക്കിയിരുന്നു . അവള് അവനെ നോക്കി മെല്ലെ ചോദിച്ചു\n" ഞാന് മരിച്ചു കഴിഞ്ഞാല് എനിക്ക് വേണ്ടി കരയാന് ആരൊക്കെയുണ്ടാകും ?"\nഅവന് ഒരു മറുചോദ്യം കൊണ്ടവളെ നേരിട്ട് .\n" നീ ആരെയെങ്കിലും സ്നേഹിച്ചിട്ടുണ്ടോ ?.... ഉണ്ട് എങ്കില് അവരൊക്കെ നിനക്ക് വേണ്ടി കരയും ."\n"ഞാന് സ്നേഹിച്ചിട്ടുണ്ട് . സ്നേഹിക്കുന്നു .... പക്ഷെ, ഞാന് എങ്ങനെ ആണ് അറിയുക അവര് എന്നെയോര്‍ത്തു കരയുമെന്ന് ?"\n"നീ മരിച്ചു കഴിഞ്ഞാല് ആര് കരഞ്ഞാല് നിനക്കെന്താ ..."\nഅവന്റെ ചോദ്യത്തിന് അവള് തെല്ലുനേരം ആലോചിച്ചു പിന്നെ ചോദിച്ചു ..\n" നോക്കൂ , നമ്മള് മരിച്ചു കഴിഞ്ഞാല് നമുക്ക് നമുക്ക് നമ്മെ കാണാന് കഴിയില്ല . അതിനാല് ഞാന് ഒരുകാര്യം ആലോചിക്കുകയാണ് . എന്റെ മരണത്തെക്കുറിച്ച് ഞാന് ഒരു പോസ്റ്റ് ഇടാം . എന്നിട്ട് ഞാന് മാറി നിന്ന് അത് കണ്ടു മനസ്സിലാക്കാം .. എന്തെ ? "\nഅവളുടെ മറുപടി കേട്ടപ്പോള് ചിരിക്കാനാണവനു തോന്നിയത് . അവന് ഉറക്കെ ഉറക്കെ പൊട്ടിച്ചിരിച്ചു . ഒട്ടൊരു പരിഭവത്തോടെ അവള് ചോദിച്ചു .\n"നീ എന്നെ ഓര്‍ക്കുമോ ? മരിച്ചു കഴിഞ്ഞാല് നീ എന്നെക്കുറിച്ച് എഴുതുമോ ? "\n"ഹേയ് .. ഞാന് നീ മരിച്ചാല് കരയുകില്ല , ഞാന് ഒന്നും എഴുതുകയുമില്ല."\n"എനിക്കറിയാം , നീ കരയും .... നീ ഒരു കുറിപ്പ് എഴുതി ഇടും കണ്ണീര് തളിച്ച് ഒരു കവിത നീ ഇടും ....."\n"ഇല്ല ഞാന് ഒന്നും എഴുതില്ല , ഞാന് ഒന്നും പറയുകയുമില്ല . " നിഗൂഡമായ ഒരു ചിന്തയോടെ അവന് അവളെ ചൊടിപ്പിക്കാന് പറഞ്ഞു .\nഅവള് കുറച്ചു നേരം അവനെത്തന്നെ നോക്കിയിരുന്നു . പിന്നെ വീണ്ടും പറയാന് തുടങ്ങി .\n"എനിക്ക് നാട്ടില് പോയി മരിച്ചാല് മതി . വിമാനത്താവളത്തില് കാലുകുത്തുമ്പോള് മരിച്ചോട്ടെ . പക്ഷെ ഇവിടെ വയ്യ ."\n"അതെന്തേ ഇവിടെ വച്ചായാല്?"\n"ഓ ഇവിടെ വച്ചായാല് അവര് പിടിച്ചു പെട്ടിക്കകത്തു ഐസിട്ട് വയ്ക്കും . എനിക്ക് തണുക്കും . അത് വേണ്ട . "\nഅവന്റെ ചിരി വീണ്ടും ഉയര്‍ന്നു ..\n"മരിച്ചു കഴിഞ്ഞാല് തണുപ്പ് എങ്ങനെ നീ അറിയും ?"\n"അല്ലേല് തന്നെ എനിക്കറിയാം ഇവിടെ എന്തോരം തണുപ്പിലാ ഓരോ ശരീരവും സൂക്ഷിക്കുന്നത് എന്ന് . എനിക്കത് ഇഷ്ടമല്ല ."\nഅവള് പിന്നെയും പറഞ്ഞുകൊണ്ടേയിരുന്നു .\n"എനിക്ക് എന്റെ അവയവങ്ങള് എല്ലാം ദാനം ചെയ്യണം , പക്ഷെ ശരീരം കൊടുക്കൂല . അത് കുഴിച്ചിട്ടാല് മതിയാകും . നീ വരില്ലേ ഞാന് മരിച്ചാല് ? നീ വരണം . എന്നെ ചുംബിക്കണം. പിന്നെ എന്റെ മാറില് ഒരു വെളുത്ത പാരിജാതപ്പൂവ് വയ്ക്കണം ..... പിന്നെ എന്റെ പെട്ടി മൂടുമ്പോള് നീ പറയണം നിറയെ മണമുള്ള പൂക്കള് കൊണ്ട് നിറയ്ക്കണം എന്ന് . എനിക്ക് അത് ശ്വസിച്ചു വേണം ഉറങ്ങാന് പിന്നെന്നും . "\nപറഞ്ഞു പറഞ്ഞു വരുമ്പോഴേക്കും അവന്റെ മിഴികള് ഈറനണിിഞ്ഞു തുടങ്ങിയിരുന്നു . അവളെ അഭിമുഖീകരിക്കാന് മടിച്ചു അവന് മറ്റെന്തൊക്കെയോ പറഞ്ഞുകൊണ്ട് വിഷയങ്ങള് മാറ്റാന് ശ്രമിച്ചുകൊണ്ടിരുന്നു . അവന് അവന്റെ മരണത്തെക്കുറിച്ചും ദുഖങ്ങളെക്കുറിച്ചും മറക്കുകയും അവളുടെ മരണത്തില് ദുഃഖിക്കുകയും ചെയ്തു തുടങ്ങി . അവളെ പെട്ടെന്ന് പറഞ്ഞു വിട്ട് കാൾ കട്ട് ചെയ്തു അവന് ഒരു പേജ് ഓപ്പണ് ചെയ്തു. അതിലേക്കു ഒരു കവിത കുറിച്ചു തുടങ്ങി. മരണത്തിന്റെ മുഖത്തേക്ക് നടന്നു പോയ അവന്റെ കൂട്ടുകാരിയുടെ അവസാന ആശ നിറവേറ്റാന് അവളുടെ ഓര്‍മ്മകളിലേക്ക് ഒരു കവിത...അര്‍ച്ചനപ്പൂക്കള് പോലെ....\n--------------------ബിജു ജി നാഥ് വര്‍ക്കല -----------------------\nPosted by Biju G Nath at 8:18 PM


Sat Jun 25 2022 14:17:57 GMT+0530 (India Standard Time)\nBY APH20 May 2022 12:05 PM GMT\nAPH20 May 2022 12:05 PM GMT\nന്യൂഡല്‍ഹി: റോഡിലെ അടിപിടിയില് ഒരാള് കൊല്ലപ്പെട്ട കേസില് കോണ്‍ഗ്രസ് നേതാവ് നവജ്യോത് സിംഗ് സിദ്ദു പട്യാല സെഷന്‍സ് കോടതിയില് കീഴടങ്ങി. സിദ്ദുവിനെ പട്യാല ജയിലിലേക്ക് മാറ്റും. 34 വര്‍ഷം മുന്‍പ് നടന്ന സംഭവത്തില് സുപ്രീംകോടതി സിദ്ദുവിന് ഒരു വര്‍ഷം തടവ് ശിക്ഷയാണ് വിധിച്ചിരിക്കുന്നത്. സിദ്ദുവിനെ പുറത്താക്കണമെന്ന് പഞ്ചാബ് കോണ്‍ഗ്രസില് ഒരു വിഭാഗം ഹൈക്കമാന്‍ഡിനോട് ആവശ്യപ്പെട്ടിട്ടുണ്ട്. പിസിസി അധ്യക്ഷസ്ഥാനത്ത് നിന്ന് മാറ്റിയതോടെ പാര്‍ട്ടിയില് സിദ്ദുവിന് വലിയ പിന്തുണയില്ല.\nപട്യാലയില് 1988 ഡിംസബര് 27 നാണ് കേസിന് ആസ്പദമായ സംഭവം നടന്നത്. നടുറോഡില് വാഹനം പാര്‍ക്ക് ചെയ്ത സിദ്ദുവിനെ മറ്റൊരു വാഹനത്തില് വന്ന ഗുര്‍നാം സിങ് എന്ന വ്യക്തി ചോദ്യം ചെയ്യുകയും തുടര്‍ന്ന് അടിപിടിയുണ്ടാകുകയും ചെയ്തു. സംഘര്‍ഷത്തില് പരിക്കേറ്റ ഗുര്‍നാം മരിച്ചു. ഗുര്‍നാം സിങ്ങിന്റെ തലയില് സിദ്ദു അടിച്ചുവെന്നും ഇതാണ് മരണകാരണമെന്നായിരുന്നു കേസ്. എന്നാല് തന്റെ അടിയിലാണ് മരണം സംഭവിച്ചതെന്നതിന് തെളിവില്ലെന്നാണ് സിദ്ദു വാദിച്ചത്. 1999ല് പഞ്ചാബിലെ സെഷന്‍സ് കോടതി ഈ കേസില് സിദ്ദുവിനെ കുറ്റവിമുക്തനാക്കി. തെളിവില്ലെന്ന വാദം അംഗീകരിച്ചായിരുന്നു നടപടി.\nഇതിനെതിരെ മരിച്ചയാളുടെ ബന്ധുക്കള് പഞ്ചാബ് ഹരിയാന ഹൈക്കോടതിയെ സമീപിച്ചു. ഇരു വിഭാഗത്തിന്റെയും വാദം കേട്ട കോടതി കീഴ്‌ക്കോടതി ഉത്തരവ് റദ്ദാക്കുകയും സിദ്ദുവിനെ മൂന്ന് വര്‍ഷത്തെ തടവിനും ശിക്ഷിക്കുകയും ചെയ്തു. തുടര്‍ന്ന് കേസ് സുപ്രീം കോടതിയില് എത്തി. 2018 ല് സിദ്ദുവിന് 1000 രൂപ പിഴ ചുമത്തി കേസ് സുപ്രീം കോടതി തീര്‍പ്പാക്കി. എന്നാല് ഈ വിധിക്കെതിരെ മരിച്ച ഗുര്‍നാം സിങ്ങിന്റെ കുടുംബം നല്‍കിയ പുനഃപരിശോധനാ ഹര്‍ജിയിലാണ് സുപ്രീം കോടതിയുടെ നടപടി.\ncongress navjot singh sidhu surrenders


Posted by Dewdrops at 2:11:00 AM\nകൊച്ചു കൊച്ചു സന്തോഷങ്ങള് അല്ലേ കുഞ്ഞിമണീ...\nഓടോ : ബ്ല്ലോഗിന്റെ ലേയൌട്ട് വായനക്കു തടസ്സമാകുന്നു. മാറ്റുമല്ലോ.\nഏതായാലും പോസ്റ്റ് നന്നായി. സിനിമാലയിലേക്കാളും നന്നായി ചിരിക്കാൻ അവസരം കിട്ടിയല്ലോ അല്ലേ.. ഈ ഫോട്ടോയിൽ ആരാ കുഞ്ഞുമണി.\nവരുന്ന വഴിയേ ! ന്റേ റബ്ബേ!!\nപെരുത്ത് ഇഷ്ടായി പോസ്റ്റ് ..:)\nshiji yodu parayanam pallu poyaal\nആ കുരുന്നു മനസ്സിന്‍റെ നൊമ്പരമേ...\nനല്ല പല്ലു വേറെ വരൂല്ലേ..കരയെണ്ടാന്നു പറയണം കേട്ടോ..\n“ ഇത്ത, ഇപ്പോൾ എനിക്ക് അഞ്ച് വയസ്സായി ഇനി ശിനിന്റെ പോലെ ഏഴു വയസ്സായാൽ എന്റേയും പല്ലു പോകൂലെ?അപ്പോൾ എനിക്കും വേദനയാവൂലെ?”\nഎന്നിട്ട് ശിജിക്കും കരയാന് അവസരം വന്നിരുന്നോ കുഞ്ഞിമണി?\nസുല് : അതെ കൊച്ചു കൊച്ചു സന്തോഷങ്ങള്.ആവശ്യ പ്രകാരം ലേയൌട്ട് മാറ്റിയിട്ടുണ്ട്. തെറ്റ് അറിയിച്ചതിന്ന് നന്ദി.\nനരിക്കുന്ദന് : സിനിമലെയെക്കാളും നന്നായോ? എങ്കില് നന്ദി. പിന്നെ ഇതിലുള്ള രണ്ട് പേരും എന്റെ അനുജത്തിമാരാണ്.ശിനിയും ശിജിയും ഒരാള് കൂടിയുണ്ട് മെയ്മി.\nമാണിക്യം : ഇവിടെ വന്നതിന്നും കമറ്റിയതിന്നും നന്ദി.\nമനു : ഇനി പ്രത്യേകിച്ച് പറഞ്ഞിട്ട് കാര്യമുണ്ടെന്ന് തോന്നുന്നില്ല കാരണം ഈ സംഭവം കഴിഞ്ഞിട്ട് മൂന്ന് വര്‍ഷമായി.\nഅരുണ് : ഇവിടെ വന്നതിന്നും അഭിപ്രായം അറിയിച്ചതിന്നും നന്ദി.\nസ്മിത : ഇനി പ്രത്യേകിച്ച് പറഞ്ഞിട്ട് കാര്യമുണ്ടെന്ന് തോന്നുന്നില്ല കാരണം ഈ സംഭവം കഴിഞ്ഞിട്ട് മൂന്ന് വര്‍ഷമായി.\nസ്പന്ദനം : അതെ ശിജിക്കും അവസരമുണ്ടായി പക്ഷെ അന്നവള് കരഞ്ഞില്ല.\nസന്ദര്‍ശിച്ചതിന്നും അഭിപ്രായം അറിയിച്ചതിന്നും എല്ലാവര്‍ക്കും നന്ദി.\nഅനിയത്തിമാര് മൂന്നുപേരുടെയും പേരു പറഞ്ഞു. ഇനിയീ വല്യേച്ചിയുടെ പേരു കൂടീ പറയരുതോ?\n(എന്റെ കാതില് പറഞ്ഞാലും മതി.......)\nപല്ലുപോയതും, കാലൊടിഞ്ഞതും, ആദ്യമായി മരത്തിൽകയറിയതും,വായിനോക്കിയതും ഒക്കെ പോസ്റ്റുകളാവട്ടെ. കൊള്ളാം' നന്നായിട്ടുണ്ടു" എന്നൊരു അഭിപ്രായം കൊടുത്തു തിരിച്ചൊരു "കൊള്ളാം"(കൊല്ലാം) കടം കൊള്ളാനും താൽപര്യമില്ല അതുകൊണ്ടാ ഇങ്ങിനെ ആദ്യമെ പറഞ്ഞതു.നല്ല ഒരു ശൈലി ഉണ്ടു എഴുത്തിൽ ഹൃദ്യമായ ഭാഷയും പരശതം വരുന്ന ബ്ലോഗുകളിലും കമന്റുകളിലും ഉള്ള പൊതു സ്വഭാവം കടം കൊള്ളാതെ സ്വന്തം ശൈലിയിൽ എഴുതാൻ ശ്രമിക്കൂ. വായ്ന ബ്ലോഗിനുപുറത്തും എഴുത്തു ബ്ലോഗിലും ആക്കു. സമുദായം,സ്ത്രീ തുടങ്ങിയവയിലെ ആശയപരമായ ഔന്നത്യം മറ്റുള്ളതിലും നിലനിർത്താൻ ശ്രമിക്കൂ\nkunji maneedem nalla peratto?\npinne ningala naalu penkuttikalano?\nvere oru nalu penkuttikalude uumma yude bloga itha check it dear...\npinne kunju kunju thamashakal ineem ezhuthane...\nഗീതാഗീതങ്ങൾ : ഈ വല്യേച്ചീടെ പേരാണ് സാക്ഷാല് കുഞ്ഞിമണി....... തീര്‍ച്ചയായും പറയും ഒന്നു കൂടി പച്ച പിടിക്കട്ടെ.\nമാംഗ് : എന്നാത്തിനാ ഇത്രയും മസ്സിൽ പിടുത്തം.പിന്നെ ഇവിടെ വന്നതിലും കമ്മെന്റിയതിലും നന്ദി.നിലനിർത്താൻ ശ്രമിക്കാം\nകാപ്പിലാൻ : THANK YOU!!!!\nപിരിക്കുട്ടി : നന്ദി ആ ബ്ലോഗ് പരിചയപ്പെടുത്തിയതിൽ. പിന്നെ എനിക്ക് പിരികുട്ട്യെ വല്ല്യ ഇഷ്ടായീ ട്ടോ......\nഇവിടെ വന്നാതിലും കമ്മെന്റിയതിലും നന്ദി . വീണ്ടും വരിക.\nപ്രാര്‍ത്ഥിക്കാന് മാത്രല്ല, സന്കടിക്കാനും ഓരോ കാരണങ്ങള്... :) രസായി, നന്നായി പറഞ്ഞിരിക്കുന്നു...\nകുഞ്ഞിമണീ : എഴുതുക അത് അനുഭവത്തിന്റെ ഏടുകളിൽനിന്നെടുത്ത് വലിച്ച് പറിച്ചോ അതല്ലാ എങ്കിൽ ചുരുണ്ട് മടങ്ങിയുറങ്ങുന്ന ഭാവനയെ ( സിനിമാ നടി ഭാവനയല്ലാ കെട്ടോ) ചെണ്ട കൊട്ടിയുണർത്തിയോ എന്തു തന്നെയായാലും നന്നായി എഴുതുക. ഇടയ്ക്ക് ബൂലോകത്ത് നിന്നും കല്ല്, മുള്ള് , കുന്തം , തേങ്ങാക്കുല , ഒലക്കേടെ മൂട് എന്നിവക്കൊണ്ട് അക്രമങ്ങളുണ്ടായെന്നിരിക്കും അതിലൊന്നും തളരാതെ ഇനിയുമിനിയും എഴുതുക. പല്ലുപോയ അനിയത്തിയെക്കുറിച്ചുള്ള വിവരണം നന്നായിരുന്നു എല്ലാവിധ ആശംസകളും നേരുന്നു.\nഓ.ടൊ: തിരക്കിന്റെ ചില ബിസി കാരണം കുറച്ചു ദിവസമായി അഗ്രഗേറ്റാറുകളിൽ ശ്രദ്ധിച്ചിരുന്നില്ല അതാണ് ഇവിടെയെത്താൻ വൈകിയത്.


ഭക്ഷണം കിട്ടാൻ വൈകി; വിവാഹം തന്നെ വേണ്ടെന്ന് വെച്ച് വരനും വീട്ടുകാരും, എല്ലാ ഉപഹാരങ്ങൾ തിരിച്ചു നൽകി, വധുവിന്റെ വീട്ടുകാർക്ക് ചെലവായ തുകയും നൽകി മടങ്ങി!\nHomemarriedഭക്ഷണം കിട്ടാൻ വൈകി; വിവാഹം തന്നെ വേണ്ടെന്ന് വെച്ച് വരനും വീട്ടുകാരും, എല്ലാ ഉപഹാരങ്ങൾ തിരിച്ചു നൽകി, വധുവിന്റെ വീട്ടുകാർക്ക് ചെലവായ തുകയും നൽകി മടങ്ങി!\nVengara Popular News February 22, 2022\nഭോപ്പാൽ; ഭക്ഷണം കിട്ടാൻ വൈകിയെന്ന് ആരോപിച്ചു വിവാഹം തന്നെ വേണ്ടന്ന് വെച്ച് വരനും കൂട്ടരും. ബിഹാറിലാണ് സംഭവം. വധുവിന്റെ വീട്ടുകാര് കാര്യങ്ങള് പറഞ്ഞ് ഒത്തുതീര്‍പ്പിന് ശ്രമിച്ചുവെങ്കിലും വരന്റെ വീട്ടുകാർ വഴങ്ങിയില്ല. രോഷം പൂണ്ട വരന്റെ വീട്ടുകാർ വധുവിന്റെ വീട്ടില് നിന്ന് ലഭിച്ച എല്ലാ ഉപഹാരങ്ങളും മടക്കി നല്‍കിയ ശേഷമാണ് വിവാഹസ്ഥലത്ത് ഇറങ്ങിപ്പോയത്.\nതനിക്കും കുടുംബാംഗങ്ങള്‍ക്കും ഭക്ഷണം കിട്ടാന് വൈകിയെന്നാണ് വരന്റെ പിതാവ് പറയുന്നത്. വിവാഹത്തിരിക്കില് വരന്റെ വീട്ടുകാര്‍ക്ക് ഭക്ഷണം കൊടുക്കാന് കുറച്ച് വൈകിപ്പോയെന്ന് വധുവിന്റെ വീട്ടുകാരും സമ്മതിച്ചു. തുടര്‍ന്നാണ് വരന്റെ വീട്ടുകാര് വിവാഹസ്ഥലത്ത് നിന്ന് ഇറങ്ങിപ്പോയത്.\nപ്രശ്‌നം ഒത്തുതീര്‍പ്പാക്കാന് നാട്ടുകാരും ശ്രമിച്ചെങ്കിലും വരന്റെ വീട്ടുകാര് വഴങ്ങിയില്ല. ഭക്ഷണത്തിന്റെയും മറ്റ് ചെലവുകള്‍ക്കുമുള്ള ആവശ്യമായ പണം വധുവന്റെ കുടുംബക്കാര്‍ക്ക് നൽകുകയും ചെയ്തു. ശേഷമാണ് ഇറങ്ങി പോയത്. സംഭവത്തിൽ, വരന്റെ കുടുംബക്കാര്‍ക്കെതിരെ വധുവിന്റെ അമ്മ പൊലീസില് പരാതി നല്‍കി.


ഐപിഎല് ലേലത്തില് രജിസ്റ്റര് ചെയ്യാതെ മുഷ്ഫിഖുര് റഹീം\n'എന്നെ ആര്‍ക്കും വേണ്ട; ഐപിഎല് ലേലത്തില് രജിസ്റ്റര് ചെയ്യാതെ മുഷ്ഫിഖുര് റഹീം\nമുഷ്ഫിഖുര് റഹീം ഐപിഎല്ലില് നിന്ന് സ്വയം പിന്മാറിയതാണ് ശ്രദ്ധേയമാകുന്നത്. ആര്‍ക്കും വേണ്ടാത്തതിനാലാണ് ഐ.പി.എല് വിടുന്നതെന്നാണ് താരവുമായി അടുപ്പമുള്ളവര് വ്യക്തമാക്കുന്നത്.\n07 Feb, 2021 at 09:45 AM\nലോകത്തെ ഏത് മൂലയിലുള്ളവരും ഇന്ത്യന് പ്രീമിയര് ലീഗില് കളിക്കാനാഗ്രഹിക്കും. പണം മാത്രമല്ല ഐപിഎല്ലിനോളം പ്രശസ്തി കിട്ടുന്ന മറ്റൊരു ടി20 ലീഗ് ലോകത്ത് ഇല്ല എന്നതാണ് പ്രധാന കാരണം. ഈ വര്‍ഷത്തെ ഐപിഎല്ലിനുള്ള താര ലേലം ഈ മാസം 18ന് ചെന്നൈയില് നടക്കാനിരിക്കുകയാണ്. പ്രധാന താരങ്ങളും അവരുടെ അടിസ്ഥാന വിലയുമൊക്കെ ഇതിനകം അധികൃതര് പുറത്തുവിട്ടു. ഐപിഎല്ലിന് ഇല്ലാത്തവരേയും ടൂര്‍ണമെന്റ് തന്നെ ഒഴിവാക്കിയവരേയുമൊക്കെ ഇതിനകം അറിഞ്ഞുകഴിഞ്ഞു. അതില് ഏറ്റവും ശ്രദ്ധേയമായ പേരായിരുന്നു ബംഗ്ലാദേശ് മുന് നായകനും വിക്കറ്റ് കീപ്പര് ബാറ്റ്‌സ്മാനുമായ മുഷ്ഫിഖുര് റഹീമിന്റേത്.\nമുഷ്ഫിഖുര് റഹീം ഐപിഎല്ലില് നിന്ന് സ്വയം പിന്മാറിയതാണ് ശ്രദ്ധേയമാകുന്നത്. ആര്‍ക്കും വേണ്ടാത്തതിനാലാണ് ഐ.പി.എല് വിടുന്നതെന്നാണ് താരവുമായി അടുപ്പമുള്ളവര് വ്യക്തമാക്കുന്നത്. പതിമൂന്ന് പ്രാവശ്യമാണ് മുഷ്ഫിഖുര് റഹീമിനെ 'അവഗണിച്ചത്'. ഈ വര്‍ഷത്തെ ലേലത്തിനുള 1097 കളിക്കാരുടെ പേരുകള് കഴിഞ്ഞ വെള്ളിയാഴ്ച പുറത്തുവിട്ടപ്പോള് അതിലും മുഷ്ഫിഖുര് റഹീം ഇല്ലായിരുന്നു. ഷാക്കിബ് അല് ഹസന്, മുഷ്ഫിഖുര് റഹീം, സൗമ്യ സര്‍ക്കാര്, ലിറ്റണ് ദാസ്, മുഹ്‌മൂദുള്ള എന്നിവരാണ് ഇത്തവണ ഐപിഎല്ലിനായി രജിസ്റ്റര് ചെയ്ത മറ്റു ബംഗ്ലാദേശി താരങ്ങള്.\nബംഗ്ലാദേശിനായി 86 ടി20 മത്സരങ്ങള് മുഷ്ഫിഖുര് റഹീം കളിച്ചിട്ടുണ്ട്. 72 റണ്‍സാണ് ഉയര്‍ന്ന വ്യക്തിഗത സ്‌കോര്. 221 ഏകദിനങ്ങളില് നിന്നായി 6266 റണ്‍സും താരം നേടിയിട്ടുണ്ട്. ഇന്ത്യൻ പ്രീമിയർ ലീഗ് ഈ വർഷം ഏപ്രിൽ 11ന് ആരംഭിക്കുമെന്നാണ് റിപ്പോർട്ട്. വിജയ് ഹസാരെ ട്രോഫിക്കും വനിതാ ഏകദിന ടൂർണമെൻ്റിനും ശേഷം ഐപിഎൽ നടത്താനാണ് ബിസിസിഐ ശ്രമിക്കുന്നത്. ഏപ്രിൽ 11ന് ആരംഭിച്ച് ജൂൺ അഞ്ചിനോ ആറിനോ ഫൈനൽ നടത്താൻ കഴിയുന്ന വിധം മത്സര ക്രമം തീരുമാനിക്കുമെന്നാണ് റിപ്പോർട്ടുകൾ.\nMushfiqur RahimIPL 2021


പോഗ്ബ -ചരിത്ര നിമിഷം അരികെ | Malayalam News\nപോഗ്ബ -ചരിത്ര നിമിഷം അരികെ\nസെയ്ന്റ്പീറ്റേഴ്‌സ്ബർഗ് - ഒരു കളിക്കാരനും തന്റേതു മാത്രമാക്കിയിട്ടില്ലാത്ത ഈ ലോകകപ്പിൽ ഫൈനലിലെ താരമാവാൻ പോൾ പോഗ്ബ. നാലു വർഷത്തിനു ശേഷം എനിക്ക് 29 ആവും. ആർക്കറിയാം, ഇനിയൊരവസരം കിട്ടുമോയെന്ന്. അപ്പോഴേക്കും യുവ കളിക്കാർ എന്റെ സ്ഥാനം തട്ടിയെടുത്തിട്ടുണ്ടാവും -ഫ്രഞ്ച് മിഡ്ഫീൽഡർ അഭിപ്രായപ്പെട്ടു. കഴിഞ്ഞ രണ്ടു കളികളിൽ കാഴ്ചവെച്ച പ്രകടനം ആവർത്തിച്ചാൽ ഫൈനലിലെ താരം പോഗ്ബ തന്നെയായിരിക്കും.\nമധ്യനിരയിൽ കഠിനാധ്വാനം ചെയ്യുന്ന കളിക്കാരെ വെള്ളം ചുമട്ടുകാർ എന്നാണ് അറിയപ്പെടുക. ഇപ്പോഴത്തെ ഫ്രഞ്ച് കോച്ച് ദീദിയർ ദെഷോം കളിക്കുന്ന കാലത്ത് അങ്ങനെയായിരുന്നു. 'പോഗ്ബ ഒരു രാക്ഷസൻ തന്നെ. ടീമിൽ അയാളുടെ പ്രാധാന്യം വർധിച്ചിട്ടേയുള്ളൂ. കളിക്കളത്തിൽ തന്റെ സാന്നിധ്യം അറിയിക്കാൻ താൽപര്യപ്പെടുന്ന കളിക്കാരനാണ് പോഗ്ബ' -ദെഷോം പറഞ്ഞു.\nലോകകപ്പിലെ പ്രകടനം ഒരു കളിക്കാരനെക്കുറിച്ച കാഴ്ചപ്പാട് മാറ്റുന്നതിന്റെ ഉത്തമോദാഹരണമാണ് പോഗ്ബ. മാഞ്ചസ്റ്റർ യുനൈറ്റഡിലേക്ക് ലോക റെക്കോർഡ് ട്രാൻസ്ഫറിൽ ചേക്കേറിയ ശേഷം ഫോം കണ്ടെത്താൻ വിഷമിക്കുകയായിരുന്നു മിഡ്ഫീൽഡർ. അതോടെ കോച്ച് ജോസെ മൗറിഞ്ഞോയുമായുള്ള ബന്ധം വഷളായി. ക്ലബ്ബിലെ പ്രശ്‌നങ്ങൾ കാരണമാവാം, ലോകകപ്പിലെ ഉദ്ഘാടന മത്സരങ്ങളിലും പോഗ്ബ ചിത്രത്തിലുണ്ടായിരുന്നില്ല. ഫ്രഞ്ച് ആരാധകരും മാധ്യമങ്ങളെ പോഗ്ബയുടെ തലക്കായി മുറവിളി കൂട്ടി. ഫൈനൽ പടിവാതിൽക്കലെത്തി നിൽക്കേ പോഗ്ബ ഭാവിയെക്കുറിച്ച് ചിന്തിക്കുന്നതും അതുകൊണ്ടാവാം.\nപിന്നീട് ഫ്രാൻസിന്റെ മുന്നേറ്റത്തിൽ മധ്യനിരയിൽ നിന്ന് പോഗ്ബയുടെയും എൻഗോലെ കാണ്ടെയുടെയും സംഭാവനകൾ നിർണായകമായി. തന്റെ മുന്നേറ്റം സൃഷ്ടിക്കുന്ന ഏത് വിടവും ഓടിയെത്തി നികത്താൻ കാണ്ടെക്ക് കഴിയുമെന്ന് പോഗ്ബക്ക് അറിയാം. ആക്രമണത്തിന്റെയും പ്രതിരോധത്തിന്റെയും ആളില്ലാ പ്രദേശത്ത് പെട്ടുപോവുന്ന ദുരന്തം ഉണ്ടാവില്ലെന്നും ഇരുപത്തഞ്ചുകാരന് ബോധ്യമുണ്ട്.\nബുദ്ധിമാനാണ് പോഗ്ബ. ഇംഗ്ലിഷും ഫ്രഞ്ചും ഇറ്റാലിയനും സംസാരിക്കും. സ്‌പെയിനിൽ ഒരിക്കലും ജീവിച്ചിട്ടില്ലെങ്കിലും സ്പാനിഷും നന്നായി വഴങ്ങും. സെമിയിലെ വിജയം പോഗ്ബ സമർപ്പിച്ചത് തായ്‌ലന്റിലെ ഗുഹയിൽ നിന്ന് രക്ഷപ്പെട്ട കുട്ടിക്കളിക്കാർക്കാണ്.\nലോകകപ്പിലെ പോഗ്ബയുടെ പ്രകടനത്തിൽ മൗറിഞ്ഞൊ പോലും സംതൃപ്തനാണ്. 'പക്വതയോടെയാണ് പോഗ്ബ കളിക്കുന്നത്. പന്ത് നിയന്ത്രിച്ച് കളിയിൽ വരുതിയിൽ നിർത്തേണ്ട ഘട്ടത്തിൽ അതിനും പോഗ്ബക്ക് സാധിച്ചു. വേണ്ടപ്പോൾ ഗ്രീസ്മാന് പാസുകൾ നൽകി, അല്ലാത്തപ്പോൾ പന്ത് അപകടകരമായ പ്രദേശങ്ങളിൽ നിന്ന് മാറ്റിനിർത്തി' -മൗറിഞ്ഞൊ വിലയിരുത്തി.\nKalikkalam world cup world cup 2018 world cup football pogba final


ഐപിഒയും എഫ്പിഒയും തമ്മിലുള്ള വ്യത്യാസം എന്താണ്?Keralafinance | keep learning, start investing\nഐപിഒയും എഫ്പിഒയും തമ്മിലുള്ള വ്യത്യാസം എന്താണ്?\nഇനീഷ്യല് പബ്ലിക് ഓഫറാണ് ഐപിഒ, അതേ സമയം ഫോളോ ഓണ് ഓഫറാണ് എഫ്പിഒ. ഇവ തമ്മില് വളരെയധികം വ്യത്യാസമുണ്ട്. ഓഹരി വിപണികളുമായി ബന്ധപ്പെട്ടാണ് ഈ വാക്കുകള് ഉപയോഗിക്കാറുള്ളത്. പ്രധാനപ്പെട്ട വ്യത്യാസം ഐപിഒ എന്നത് ഓഹരികള് ആദ്യമായി പ്രഖ്യാപിക്കുമ്പോഴുള്ളതാണ്.\nഎഫ്പിഒ എന്നത് അതിനെ പിന്തുടര്‍ന്നു വരുന്ന എപ്പോഴത്തേതും ആകാം. എന്നാല് രണ്ടിന്റെയും ലക്ഷ്യം ഒന്നു തന്നെയാണ്. പൊതു വിപണിയില് നിന്നും കമ്പനിയുടെ പ്രവര്‍ത്തനങ്ങള്‍ക്കുള്ള പണം സമാഹരിക്കുകയാണ് ലക്ഷ്യം. ഐപിഒ കമ്പനിയുടെ വിപുലീകരണ പദ്ധതിയുടെ ഭാഗമാണെങ്കില് എഫ്പിഒ അങ്ങനെ ആയി കൊള്ളണമെന്നില്ല.\nചിലപ്പോള് കമ്പനി പ്രമോട്ടര്‍മാരുടെ ഓഹരികള് കൊടുത്തു തീര്‍ക്കാനും എഫ്പിഒ പ്രഖ്യാപിക്കാറുണ്ട്. ഐപിഒ വാങ്ങുമ്പോള് റിസ്‌കുണ്ട്. കാരണം ഓഹരിയുടെ വില എങ്ങോട്ടു പോകുമെന്ന് അറിയില്ല. എന്നാല് എഫ്പിഒയില് ഓഹരി നേരത്തെ തന്നെ വിപണിയിലുള്ളതുകൊണ്ട് ഉചിതമായ തീരുമാനമെടുക്കാനാകും.\nFriday 16 October 2015 09:20:00 AM Classroom\nipo, fpo, stock, share, ഐപിഒ, എഫ്പിഒ, ഓഹരി, നിക്ഷേപം